નરવીર લાલજી/ઔદાર્ય - વિકિસ્રોત\n← અભય બે દેશ દીપક\n૧૯૩૧ વીરમૃત્યુ →\nઈ. સ. ૧૯૦૭ માં જ્યારે લાજપતરાય એક સૈકા-જૂના કાયદાના બહાના નીચે પહેલવહેલા રાજદ્વારી કેદી તરીકે હદપાર થયા અને માંડલેમાં ગિરફતાર પડ્યા, ત્યારે એના આર્યસમાજી સાથીઓને હાથે એને અન્યાય મળેલો : એની ! સામે એક પણ ગુનો પુરવાર નહોતો થયો. એના ઉપર એક પણ આરોપ નહોતો મૂકવામાં આવ્યો. કોઈ સાક્ષી પૂરાવો રજૂ નહોતો થયો. પોતાનો બચાવ કરવાની તક એને નહોતી અપાઈ. ઓચીંતા એક દિવસ પ્રભાતે લાહોરની પેાલીસે એને ફોસલાવી એની જ મોટરગાડીમાં ઉઠાવ્યા. સ્પેશ્યલ ગાડી જોડી, પડદો વીંટી, સુસવાટાવેગે માંડલે પહોંચાડી દીધા ત્યાં એનું જીવન અપમાનભર્યા આચરણ વડે રીબાયું. એનું કુટુંબ રઝળતું થયું. એના વૃદ્ધ પિતાની પાછળ જાસૂસો ગોઠવાયા. એનો પત્રવ્યવહાર રૂંધાયો. તે વખતે એના મિત્રની ફરજ તો હતી એની નિર્દોષતા ગજાવવાની. એના જ દ્રવ્યથી તેમજ એના જ પ્રયાસથી પોષાયેલા આર્યસમાજનું કર્તવ્ય તો એના પરનો અખંડ વિશ્વાસ તે સમયે પુકારી ઊઠવાનું હતું. તેને બદલે આર્યસમાજના આગેવાનોએ શું કર્યું ? પંજાબના ગવર્નર પાસે એક પ્રતિનિધિમંડળ મોકલ્યું: એ પ્રતિનિધિમંડળે સરકારને જાહેર કર્યું કે લાજપતરાયની સાથે અમારા સમાજને કશો જ સંબંધ રહ્યો નથી. એટલે કે આડકતરી રીતે તેઓએ પોતાના નિષ્પાપ ભેરૂના શિર પર એની રાજ કારણી પ્રવૃત્તિઓ પરત્વે તિરસ્કાર ઢોળ્યો. એમ કરવામાં કદાચ તેઓની મતલબ આર્યસમાજને સરકારી દમનનીતિના પંજામાંથી ઉગારી લેવાની હશે. પરંતુ ઉગાર શોધવા જતાં આર્યસમાજના સ્થંભ લાજપતરાયનું બલિદાન દેવાયું. જ્યારે લાલાજી દેશવટેથી પાછા ફર્યા ત્યારે એને આ કિસ્સાની જાણ થઈ. સરકારી સિતમ કરતાં વધારે મોટો આઘાત એને આ મિત્રોના કાર્યથી લાગ્યો. બાબુ બિપીનચંદ્ર પાલ લખે છે કે 'આવા સંજોગોમાં, જે મિત્રોનો ધર્મ એને પડખે ઊભા રહી એના સત્ય અને સ્વાતંત્ર્યની આરાધનાને કારણે એના પર આવી પડેલી શિક્ષામાં સાથ કરવાનો હતો, તેજ મિત્રોને ઊલટા ખસી જઈ તિરસ્કાર દેતા દેખ્યા પછી પણ ક્ષમા આપવી, એવી મનની મોટપ તો ભાગ્યેજ બીજા કોઈને માટે શક્ય હશે. પણ લાજપતરાયને તો મેં એ મિત્રો તરફ લેશ માત્ર પણ કડવી લાગણી ધરાવતા દીઠા નથી.'\nએ મનમોટપ કેવી હતી ? લાલાજીના શબ્દો જ જવાબ દેશેઃ–\n'કેટલાક લોકો કહે છે કે મારી ગેરહાજરીમાં આર્ય સમાજે મારા પ્રત્યે દિલસોજી નથી દાખવી; અને આજે પણ મારા પર એક કાગળમાં લખાઈ આવ્યું છે કે જે આર્યસમાજીઓની મારા પ્રત્યે સહાનુભૂતિ ન હોય તો મારે જલદી એનાથી છૂટા થઈ જવું. ઈશ્વરની સાક્ષીએ હું કહું છું કે હું આર્યસમાજમાં આગેવાનીને લોભે નહિ પણ મારા જીવનને પવિત્ર બનાવનારા એના સિદ્ધાંતને ખાતર જ દાખલ થયો હતો. જો મેં એને માટે કશું કર્યું હશે, તો તેથી મેં મારા જીવનને વિશુદ્ધ બનાવ્યું છે. જે કાંઈ અલ્પ શુભ તત્ત્વ હું આજે ધરાવું છું તે મારાં માતપિતાને તથા આર્યસમાજને જ આભારી છે. × × × માટે એ હજારોમાંથી જો કોઈએ પણ મારી નિન્દા કરી હોય, તો આ વ્યાસપીઠ પરથી પ્રભુની સાક્ષીએ હું એને ક્ષમા આપું છું. આજે વિવાદનો કે પરસ્પર કૃતઘ્નતાના આક્ષેપોની ફેંકાફેંકીનો નહિ, પણ પરસ્પર ભેટી લેવાનો સમય છે. છેલ્લાં પચીસ વર્ષ સુધી મેં આર્યસમાજની યત્કિંચિત સેવા કરી છે. જો કે હું મારા આટલા ઉપકારક ધર્મનો ત્યાગ નથી કરી શકતો, તે છતાં જો આર્યસમાજનો કોઈ નેતા એમ કહે કે મારા રાજકારણી વિચારોથી સમાજને સહન કરવું પડ્યું છે, તો હું આ ક્ષણે જ સમાજ સાથેનો મારો સંબંધ છેદી નાખવા તૈયાર છું.'\nસાચી નિરભિમાન વીરપૂજા એમણે ઈ. સ. ૧૯૦૭ માં સ્વ. ગોખલેજીની લાહોર ખાતેની પધરામણી વખતે કરી દેખાડી હતી. હજારો લાહોરી પ્રજાજનોએ સ્વ. ગોખલેજીનું સ્વાગત કર્યું. સ્ટેશન પરથી સરઘસ કાઢ્યું. એ સરઘસની અંદર લાલાજી ક્યાં હતા ? બેઠા હતા તો ગાડી ઉપર, પણ ગોખલેજીની જોડમાં નહિ; સામેની ગાદી પર પણ નહિ; એ તો કોચ-બોકસ પર બેસીને અતિથિદેવની ગાડીના ઘોડાને હાંકી રહ્યા હતા. ગોખલેજીની કશી વિનતિ કે આજીજી કામ નહોતી આવી. પોતાનાથી ઊલટી જ જાતના રાજનૈતિક આચાર-વિચારો ધરાવનાર બંધુનેતાની પણ આવી પરોણા ચાકરી કરીને લાલાજીએ બતાવી દીધું હતું કે મતસહિષ્ણુતા અને મનની મોટપ કેવી હોઈ શકે.\nફરી વાર ૧૯૧૩ માં ગોખલેજી સાથેનો ઉજ્જવલ પ્રસંગ બની ગયો. બન્નેની વચ્ચે રાજનૈતિક વિચારોનાં તો ગાડાં વહ્યાં જતાં હતાં પરંતુ એ વિચાર-ભેદથી ગુણદર્શન ઢંકાય તેવું અંતર લાલાજીનું નહોતું. હકીકત એમ હતી કે દક્ષિણ આફ્રિકામાં મહાત્માજીએ સત્યાગ્રહ માંડ્યો હતો. ગોખલેજી એમને માટે અાંહીં ફાળો ઊઘરાવી રહ્યા હતા એમણે કોઈ સ્નેહીની મારફત કહેવરાવ્યું કે 'લાલાજી મને પંજાબમાંથી રૂ. દસ હજાર કરી આપશો?'\nલાલાજીએ એ મિત્ર દ્વારા જવાબ મોકલ્યોઃ 'આપ પોતે જો પધારો તો દસ નહિ પણ વીસ હજાર મેળવી આપું; અને નહિ તો એક ફૂટી બદામ પણ મેળવી આપવાનો નથી.'\nમિત્ર પૂછે છે કે 'હેં લાલાજી, ગોખલેજીને તેડાવવા માટે આટલી બધી જેહમત કાં ઉઠાવી રહ્યા છો ?'  હસીને લાલાજી બોલ્યા 'ઓ ભાઈ ! ગોખલેજી જેવા પુનિત નરનું મારે આંગણે તેડું કરવાનો આથી વધુ રૂડો બીજો કયો અવસર આવવાનો હતો ?'\nગોખલેજી ગયા. લાલાજીએ કામ શરૂ કર્યું. વીસ નહિ પણ ચાલીસ હજાર રૂપિયા મેળવી આપ્યા.\nમહાયુદ્ધનાં વર્ષોમાં પોતે અમેરિકાની હદપારી ભોગવતા હતા. જન્મભૂમિને માટે ઝૂરતા હતા. પરંતુ મહાયુદ્ધ શમ્યા વગર એ ચક્રવાકને વિયોગની અંધારી રાત્રિનો અંત જડવાનો નહોતો.\nડો. હાર્ડીકર અમેરિકાનાં સ્મરણોમાં લખે છેઃ\n'અમે એક જ મકાનમાં સાથે રહેતા હતા. હાથે જ રાંધતા, ધોતા ને વાસણ માંજતા, હું પોતે તો ગરીબ કુળમાં જન્મેલો અને શરૂઆતથી જ ભિખારી, એટલે આ વિંટબનાઓની હું તો કશી પરવા નહોતો કરતો. પરંતુ લાલાજીની શારીરિક તેમ જ માનસિક કાળી યાતનાઓ મારાથી દીઠી જતી નહોતી. મેં મારા ભાઈ પર પૂના પત્ર લખ્યો તેમાં અમારી દિનચર્યાનું વર્ણન આપ્યું અને લાલાજીના પરિતાપોનું ચિત્ર આંક્યું. બન્યું એવું કે મારા ભાઈ એ પત્ર લોકમાન્ય તિલકની પાસે લઈ ગયા. લોકમાન્ય એ આખો અહેવાલ શાંતિથી વાંચી ગયા, દિલગીર થયા, અને તાબડતોબ એમણે મીસીસ ઍની બેસન્ટની મારફત પાંચ હજાર ડોલર લાલાજીને પહોંચાડવાની ગોઠવણ કરી. જ્યારે અમને આ રકમ પહોંચી ત્યારે લાલાજીનું અંતર લોકમાન્ય પ્રતિ આભારભીનું બન્યું અને એણે કહ્યું ' હાર્ડીકર, બચ્ચા, પરદેશી પ્રચારકાર્યની સાચી કિંમત સમજનાર આ એક જ પુરુષ હિંદમાં છે. એ એક વિરાટ પુરુષ છે. એ એક જ સાચો નેતા છે. તું જ્યારે હિન્દમાં જા, ત્યારે એની જોડે થોડા માસ રહીને તાલીમ લીધા પછી જ મારી સાથે જોડાજે હો !'\nએવે પંજાબમાં લશ્કરી કાયદાએ લોકોનું લોહી વહેવરાવ્યું : જલિયનવાલા બાગમાં નિરપરાધી નરનારીઓનાં શબો વેરાયાં. આ સમાચાર અમેરિકામાં વંચાયા. લાલાજી નાના બાળકની માફક રડવા લાગ્યા. એણે હિન્દ જવાનો પરવાનો મેળવવા ઘણાં ઘણાં માથાં પટક્યાં. પણ પરવાનો ન જ અપાયો. પછી એણે પંજાબીઓને નીચે લખ્યો પ્રકટ સંદેશો મોકલ્યો :  'વ્હાલા દોસ્તો,\n'પંજાબના હવાલ પર આ ક્ષણે મારા હૃદયમાં શું શું થઈ રહ્યું છે તે હું તમને શી રીતે સમજાવું ? મારી જબાને તાળાં છે પણ મારૂ હૃદય છલછલી રહ્યું છે. અરે, જીવનના સર્વસ્વથી વધુ પ્યારી એ ભૂમિ પર ઉડીને આવવાની મને પાંખો હોત ! તમારી પાસે પહોંચવા માટે મેં બધું અજમાવી જોયું, પણ હું નિષ્ફળ પડ્યો છું. મારે શહીદ બનવાનો લોભ નહોતો, ફકત તમને ખપ લાગવાની ઝંખના હતી.\n'પ્રથમ પહેલું તમારી પાસેથી આટલું માગુ છું કે, તમારે માટે સહનાર નેતાઓની પડખે – એ હરકિસન લાલ, દુનીચંદ, રામભજ દત્ત, સત્યપાલ, કીચ્લુ, (વગેરે વગેરે )ની પડખે, જાતિ, ધર્મ કે પક્ષના ભેદ રાખ્યા વિના તમે ઊભા રહેજો ! તમે જાણો છો કે ભૂતકાળમાં મારે એ સહુની સાથે તેઓની નીતિ, કાર્યપદ્ધતિ તેમજ વર્તણુંક પરત્વે મતભેદ હતો. પરંતુ અત્યારે તો હું ફક્ત આટલું જ યાદ રાખવા માગું છું કે તે બધા પંજાબ સરકારની દમન-નીતિના ભક્ષ બન્યા છે અને દેશપ્રેમ તેઓનો ગુનો ઠર્યો છે. એ રીતે તો તેઓ મને વહાલા છે અને તેઓની જખ્મી દેશભક્તિને હું વંદના દઉં છું. તેઓની તમામ અંગત નબળાઈઓને, તમામ દૂષણોને હું ભૂલી ગયો છું. અત્યારે તો તેઓનાં દુ:ખો, એજ એક વિચારની વસ્તુ છે. અત્યારથી તો હું તેઓને પૂજ્યા કરીશ. * * * '  જાહેર જીવનના વિરોધીઓને સ્વદેશ માટે સહન કરતા દેખી વિરોધનું ઝેર નીતારી નાખવું અને પ્રેમની ધારાઓ વહેતી મૂકવી, એવી દિલાવરી બહુ થોડાને વરી છે. લાલાજીનું દરિયાવ દિલ એનાં દાનપૂન્ય અને બલિદાનો કરતાં સવિશેષ આ દ્દષ્ટાંતોમાં પ્રકટ થાય છે. એના પંજાબી બંધુ લાલા ગોકલચંદ સાચું જ લખે છે કે 'લાલા લાજપતરાયનું હૃદય મીણ અને વજ્રની વિલક્ષણ મિલાવટથી બન્યું હતું. પારકાનું જરા જેટલું દુઃખ દેખતાં જ એ હૃદય પીગળવા લાગતું જ્યારે ખુદ પોતાના ઉપર આવી પડતી ચાહે તેવી હાડમારીનો સામનો એ ટટ્ટાર છાતીથી કરી શકતા.'\n'જોયા આ અસહકારી લાલા ! આંહીં પારકાં છોકરાંને નિશાળો છોડાવીને જતિ કરી મૂકવા તૈયાર થાય છે, અને પોતાનો પૂતર તો લહોરથી અમેરિકામાં બેઠો બેઠો ભણે છે !'\nઅસહકારના પૂર અાંદોલન વખતે, જ્યારે સરકારી અદાલતો, નિશાળો અને નોકરીઓનો ત્યાગ થઈ રહ્યો હતો, ત્યારે કોઈએ છાપામાં આવો ટોણો માર્યો, અમેરિકામાં કેળવણી લેતો પુત્ર અને હિન્દુસ્તાનની સરકારી શાળાનો બહિષ્કાર, એ બે વચ્ચે જરા જેટલી પણ લેવાદેવા નહોતી. મેણું મારનાર કોઈ બિનજવાબદાર ગમાર હશે અથવા વિરોધી દળોનો ટીકાકાર હશે. ગમે તે હો, પણ લાલાજીથી એ કટાક્ષ ન સહેવાયો. એણે પોતાની સચ્ચાઈ પર સંંદેહ ઊતરતો દીઠો. તુરત જ એણે પોતાના પુત્ર અમૃતરાયને અમેરિકાથી પાછો બોલાવી લીધો.\nદેશબંધુનું અવસાન થયા પછી લાલાજીનું દિલ સ્વરાજ-દળમાંથી ઉચક થઈ ગયું. પોતાના નેતા પંડિત મોતીલાલજીના કેટલાએક દાવપેચ એને ન રૂચ્યા. બીજી બાજુ એણે હિન્દુ જાતિ પર મુસલમાન કોમનું વિઘાતક આક્રમણ વધતું દીઠું. સાચી અથવા ખોટી રીતે એને ભાસ્યું કે કમજોર પડેલી મહાન હિન્દુ જાતિ જ્યાં સુધી કમજોર જ રહેશે ત્યાં સુધી આખા હિન્દની મુક્તિને એ રૂંધી રાખશે. એણે માલવિયાજીની સાથે ભળી હિન્દુ મહાસભા સ્થાપી, અને જયકર, મુંજે વગેરેની સાથે મળી નવું રાજદ્વારી દળ-રિસ્પોન્સીવીસ્ટ પાર્ટી-ખડું કર્યું. સ્વરાજ પક્ષની સામે મોરચા માંડ્યા. ૧૯૨૬ ની વરણીમાં પં. મોતીલાલની વિરૂદ્ધ પોતે ઊભા રહ્યા. બન્ને આગેવાનો વચ્ચે સિદ્ધાંતભેદ અને મતભેદનું મહાયુદ્ધ મંડાઈ ગયું. ઉતાવળીઆ સ્વભાવના ઊર્મિલ લાલાજીએ પોતે જેને સાચ માન્યું તેના પક્ષે ખડા રહી પંડિત મોતીલાલની ઝડ ઉખેડવા ઝુંબેશ આદરી. પંડિતના પક્ષને પંજાબમાં ટકવા ન દીધો. સત્યપાલ ને દુનીચંદ સરખા પોતાના ગઈ કાલના દૂધભાઈએાનો પણ વિરોધ વહોર્યો.\nઅને ૧૯૨૮ ના સપ્ટેમ્બર માસમાં શું બને છે ! લાલા ગિરધારીલાલના શબ્દોમાં જ કહેવા જેવી એ કથા છે:–  ધારાસભાની બેઠકમાં હાજરી આપવા હું સીમલા જતો હતો. કાલકા સ્ટેશનેથી લાલાજી પણ મારા ડબામાં ચડ્યા. ચડતાંની વાર પહેલવહેલા જ શબ્દો એમના મોંમાંથી આ નીકળ્યા : 'તેં નેહરૂ રીપોર્ટ વાંચ્યો ? એ તો મહાન વિજયનું કામ થઈ ગયું છે.'\nમેં કહ્યું, 'ના હજી નથી વાંચ્યો.'\nલાલાજી હર્ષભેર બોલ્યા, 'આહા ! એ ડોસા મોતીલાલજીએ તો હિન્દને બચાવી લીધું. હું તો એના ઉપર આફરીન છું. મેં તો એને તુરત જ મારા અભિનંદનનો તાર કરી દીધો છે ?'\nમેં કહ્યું, ' લાલાજી, આપને આટલા સુખમય મિજાજમાં નિહાળીને મને અનહદ આનંદ થાય છે.'\nહું વાક્ય પૂરૂં કરૂં ત્યાં તો એ ઉતાવળે બોલી ઊઠ્યા, આહાહા ! તું આવું બોલે છે કારણ કે તેં હજુ રીપોર્ટ વાંચ્યો નથી ! સીમલા પહોંચીને તુરત જ હું તને મારી પાસેની પ્રત આપી દઈશ અને ત્યારે જ તું મારા કહેવાનું તાત્પર્ય સમજી શકીશ. હું કહું છું કે તારા બંકડા પંડિત સિવાય કોઈની મગદૂર નથી કે આટલી હિંમત અને સ્પષ્ટતા દાખવી શકે. મુસ્લિમ પ્રશ્નના વિષમ ગુંચવાડાનો આવો વ્યવહારૂ અને ન્યાયસરનો ઉકેલ આણીને તો એણે મુસ્લિમોની ખાસ માગણીઓને ભોંઠી જ પાડી દીધી છે.'  આટલું બોલતાં તો લાલાજીને નબળાઈ વરતાવા લાગી બરડામાં દુ:ખાવો થવા માંડ્યો. મારી પીઠ થાબડીને એમણે મારા ખભા પર શરીર ઢાળી દીધું. આરામ લેવા લાગ્યા વળી થોડીવારે જાગી જઈને મને કહેવા લાગ્યા, 'શું હજુ યે તને મારા હર્ષથી અજાયબી થાય છે દોસ્ત ? ' કોણ જાણે નિદ્રામાં પણ એનો આત્મા આકૂલ હોય અને એ એક જ વિષયમાં એનું રટણ લાગી ગયું હોય ! આ દૃશ્ય દેખીને એક તરફ મને હર્ષ થતો હતો, બીજી તરફ દિલગીરી થતી હતી. દિલગીરી એટલા માટે કે એ વળી નિદ્રાહીન બનશે અને પરિણામે એની ખળભળેલી તંદુરસ્તીને અધિક ધક્કો પહોંચાડશે.\nમેં વિનવ્યું કે, 'લાલાજી, આપ સંપૂર્ણ આરામ લો !'\nએમની મહાનુભાવતાને છાજતો જ જવાબ મળ્યો 'આરામ ! આરામ હવે મારાથી શી રીતે લેવાય ? તને ખબર છે ને, આ રીપોર્ટ એટલે મારે માટે ભગીરથ કાર્ય ઊભું થયું, હવે તો હું મોતીલાલજીની જ સેવામાં છું. મને એ જે ચીંધે તે મારે કરવાનું છે. મારી ચિંતા ન કર દોસ્ત ! છેલ્લી ઘડી સુધી સંગ્રામ ખેડતાં મરવું તો મને પ્યારૂં છે : I would love to die in harness.'\nઅને એ એમ જ મર્યા. એની મનકામના પરિપૂર્ણ થઈ. એના શબ્દો ભવિષ્ય-વાણી શા નીવડ્યા.\nએક બીજો પ્રસંગે: હું જોતો હતો કે એની કા લથડતી હતી. હું સમજતો હતો કે હવે દેશને લાલાજીની ખરી જરૂર પડશે. મારૂં હૃદય બળતું હતું. મેં પૂછ્યું કે 'લાલજી, થોડાક આરામ પર ચાલ્યા જાઓને !'\nમારૂં અંતઃકરણ એણે ઉકેલી લીધું. મમતાથી મારો હાથ ઝાલી મને શાંતિપૂર્વક કહ્યું, 'તું શીદને ચિંતા કરે છે બચ્ચા ? તું મૃત્યુનો ડર રાખે છે ? એ તો આપણ સહુને માટે મંડાયું છે. મને ખાત્રી છે કે મારો અંત હવે નજીક છે. મારી આશાઓ તમો-ખીલતાં પુષ્પો ઉપર અવલંબી છે. હવે તો તમારે જ યુધ્ધ ચલાવવું પડશે. મારૂં હૃદય તો હવે એકાએક ટાઢું પડી જાય છે. મને તો હવે કદી ન અનુભવેલો એવો થાક લાગ્યો છે. + + + હવે તો હું ઘેર જઈશ. મને વળી પાછાં અંધારાં આવે છે.' ભાવીને વીંધી આરપાર જતી હોય તેવી દૃષ્ટિ ફેંકી, અશ્રુભીની આંખે, લાલાજીએ મારી સાથેની છેલ્લી વાતચીત ખતમ કરી; અને મારી ચિંતાતુર મનોદશામાંથી મને હચમચાવી નાખી, માયાભર્યા નમસ્કાર કરી, એ વ્હાલા ડોસા ચાલી નીકળ્યા. હાય ! ફરી વાર એને નહોતું દેખાવું.\n"https://gu.wikisource.org/w/index.php?title=નરવીર_લાલજી/ઔદાર્ય&oldid=58450" થી મેળવેલ\nઆ પાનામાં છેલ્લો ફેરફાર ૧૩ ઓગસ્ટ ૨૦૧૬ના રોજ ૧૦:૧૦ વાગ્યે થયો.


Updated: April 23, 2017, 3:12 PM IST\nનોટબંધી પછી સરકારે કાળુનાણું બહાર લાવવા લગાતાર સમયાંતરે કદમ ઉઠાવ્યા છે. સરકારે હવે અઘોષિત ઇન્કમ જાહેર કરવા માટે એક વધુ ડેટલાઇન જાહેર કરી છે. હવે 10 મે સુધી કાળુનાણું જાહેર કરી શકાશે. આ સુવિધા પ્રધાનમંત્રી ગરીબ કલ્યાણ યોજના અનુસાર છે.\nઆ લોકોને માટે હશે સુવિધા


મધ્યપ્રદેશ : કોંગ્રેસના 21 બળવાખોર ધારાસભ્યો ભાજપમાં સામેલ, 12 દિવસ બેંગલુરૂમાં રોકાયા હતા, આજે દિલ્હી પહોંચીને સિંધિયાને મળ્યા | CN24NEWS\nHome રાજનીતિ મધ્યપ્રદેશ : કોંગ્રેસના 21 બળવાખોર ધારાસભ્યો ભાજપમાં સામેલ, 12 દિવસ બેંગલુરૂમાં રોકાયા...\nમધ્યપ્રદેશ : કોંગ્રેસના 21 બળવાખોર ધારાસભ્યો ભાજપમાં સામેલ, 12 દિવસ બેંગલુરૂમાં રોકાયા હતા, આજે દિલ્હી પહોંચીને સિંધિયાને મળ્યા\nભોપાલ: બેંગલુરૂમાં 12 દિવસ રોકાયેલા કોંગ્રેસના 21 બળવાખોર ધારાસભ્યો શનિવારે ભાજપમાં સામેલ થયા હતા. બિસાહૂલાલ સાહૂ પહેલા જ ભાજપમાં જોડાઇ ગયા હતા. આ બધા નેતા બેંગલુરૂથી દિલ્હી પહોંચ્યા હતા. પહેલા આ નેતાઓએ જ્યોતિરાદિત્ય સિંધિયા સાથે મુલાકાત કરી હતી. ત્યારબાદ તેમને દિલ્હીમાં ભાજપ અધ્યક્ષ જેપી નડ્ડાના નિવાસસ્થાને લઇ જવામાં આવ્યા હતા. આ દરમિયાન સિંધિયા સિવાય કૈલાશવિજયવર્ગીય, નરેન્દ્ર તોમર, ધર્મેન્દ્ર પ્રધાન પણ ઉપસ્થિત રહ્યા હતા. આ નેતાઓ આજે અમિત શાહને પણ મળી શકે છે. તે દરમિયાન આગામી રણનીતિ નક્કી કરવામાં આવશે.\nદરેક ધારાસભ્યો ચાર્ટર્ડ પ્લેનથી દિલ્હી પહોંચ્યા હતા. તેઓ આજે રાત્રે ભોપાલ આવે તેવી શક્યતા છે. 22 ધારાસભ્યોના રાજીનામા બાદ મધ્યપ્રદેશમાં 15 મહિનાથી ચાલતી કમલનાથ સરકારે બહુમત ગુમાવી દીધો હતોત અને શુક્રવારે કમલનાથે મુખ્યમંત્રી પદેથી રાજીનામું આપ્યું હતું.\n18 સિંધિયા સમર્થક,4સરકારથી નારાજ હતા\nરાજીનામા આપનારમાં 18 ધારાસભ્ય સિંધિયા સમર્થક છે. જ્યારે4ધારાસભ્યોએ સરકાર સામે નારાજગી હોવાથી રાજીનામુ આપ્યું હતું. તેમાં એદલસિંહ કંસાના અને બિસાહૂલાલ દિગ્વિજય સમર્થક માનવામાં આવતા હતા. હરદીપસિંહ ડંગ અને મનોજ ચૌધરી કોઇ જૂથના ન હતા.\nરાજીનામા આપનાર 16 ધારાસભ્ય ગ્વાલિયર-ચંબલના\nરાજીનામું આપનારા 16 ધારાસભ્યો ગ્વાલિયર-ચંબલ ક્ષેત્રના છે અને અહીં સિંધિયાનો ખાસ્સો પ્રભાવ છે. પેટાચૂંટણીમાં સિધિયા સાથે અહીં કેન્દ્રીય મંત્રી નરેન્દ્રસિંહ તોમર અને શિવરાજસિંહ ચૌહાણ ફેક્ટર પણ કામ કરશે. કોંગ્રેસ આ વખતે સિંધિયા વિના આ સીટો પર પેટાચૂંટણીમાં ઉતરશે.\nબળવાખોરોનું ભવિષ્ય પેટાચૂંટણી પર નિર્ભર છે\n22 બળવાખોરોના ધારાસભ્ય અને2ધારાસભ્યોના નિધનથી પ્રદેશની 24 વિધાનસભા સીટો પર હવે6મહિનાની અંદર પેટાચૂંટણી થશે. મતલબ કે આ 22 ધારાસભ્યોનું ભવિષ્ય હવે પેટાચૂંટણી પર ટકેલું છે. સંભવત: મે-જૂનમાં ચૂંટણીપંચ અહીં પેટાચૂંટણી યોજી શકે છે. તેના પરિણામ નક્કી કરશે કે નવી સરકાર બહુમતમાં રહેશે કે પછી અસ્થિરતા વચ્ચે ઝુલતી રહેશે.\nકમલનાથ સોનિયા ગાંધીને મળશે\nકાર્યવાહક મુખ્યમંત્રી કમલનાથ શનિવારે દિલ્હી રવાના થશે. તેઓ સોનિયા ગાંધીને મળશે અને તેમને પ્રદેશનો ઘટનાક્રમ અને સરકારના રાજીનામાનો રિપોર્ટ સોંપશે. સૂત્રો જણાવે છે કે કમલનાથ 25 માર્ચ સુધી દિલ્હીમાં જ રહેશે.\nPrevious articleમારૂતિએ Dzire ફેસલિફ્ટ કરી લોન્ચ, કિંમત અને એવરેજ જાણી લાગશે નવાઇ\nNext articleગુજરાતમાં કોરોનાનો 14મો પોઝિટિવ કેસ કચ્છમાં નોંધાયો, ત્રણ દિવસમાં 14 કેસ,\nબદરુદ્દીન અજમલ આસામની ઓળખ નહીં બને, ઘૂસણખોરોને ભાજપ સરકાર જ રોકી...


Arjun Rampal birthday know about his modeling days to became actor story – News18 Gujarati\nHome » photogallery » entertainment » ARJUN RAMPAL BIRTHDAY KNOW ABOUT HIS MODELING DAYS TO BECAME ACTOR STORY KM\nArjun Rampal Birthday : એક પાર્ટીએ ભાગ્ય બદલી નાખ્યું, જોતજોતામાં સુપર મોડલમાંથી અભિનેતા બની ગયો\nઅર્જુન રામપાલનો જન્મદિવસ (Arjun Rampal Birthday) 26 નવેમ્બરે છે. અર્જુનના જન્મદિવસ પર અમે તમને તેના જીવન (Life) સાથે જોડાયેલી કેટલીક ન સાંભળેલી વાતો જણાવીએ છીએ.\n| November 26, 2021, 07:39 IST\nHappy Birthday Arjun Rampal : અર્જુન રામપાલ (Arjun Rampal)નું નામ સિનેમા (Cinema)ના એવા સ્ટાર્સ (Stars)માં સામેલ છે જેમણે મોડલિંગ (Modeling)થી પોતાની કારકિર્દી (Career)ની શરૂઆત કરી હતી. આ પછી અર્જુન પર અચાનક એક ફેશન ડિઝાઈનર (Fashion designer)ની નજર પડી અને તે પછી તેનું જીવન એવું બદલાઈ ગયું કે તેણે ક્યારેય પાછું વળીને જોયું નથી.અર્જુન રામપાલનો જન્મદિવસ (Arjun Rampal Birthday) 26 નવેમ્બરે છે. અર્જુનના જન્મદિવસ પર અમે તમને તેના જીવન (Arjun Rampal Life) સાથે જોડાયેલી કેટલીક ન સાંભળેલી વાતો જણાવીએ છીએ.\nઅર્જુન રામપાલનો જન્મ 26 નવેમ્બર 1972ના રોજ જબલપુરમાં થયો હતો. અર્જુન એક સૈન્ય પરિવારમાંથી આવે છે. અર્જુને પ્રારંભિક શિક્ષણ એ જ શાળામાં લીધું હતું જ્યાં તેની માતા ભણાવતી હતી. આ પછી અર્જુને આગળનો અભ્યાસ દિલ્હીની હિન્દુ કોલેજમાંથી કર્યો. એકવાર અર્જુન દિલ્હીમાં એક હાઈપ્રોફાઈલ પાર્ટીમાં ગયો હતો, તે જ દિવસે તેનું નસીબ ચમકવાનું હતું. ફેમસ ફેશન ડિઝાઈનર રોહિત બલની નજર અર્જુન પર પડી અને ત્યાંથી અર્જુને મોડલિંગની દુનિયામાં પગ મૂક્યો. ટૂંક સમયમાં જ રોહિતની મદદથી અર્જુન મોડલિંગ ઈન્ડસ્ટ્રીનો ચમકતો સ્ટાર બની ગયો.\nઅર્જુને વર્ષ 1994માં 'સોસાયટી ફેસ ઓફ ધ યર' એવોર્ડ પણ જીત્યો હતો. મોડલિંગની દુનિયામાં ખ્યાતિ મેળવ્યા બાદ અર્જુને ફિલ્મી દુનિયામાં પગ મૂક્યો હતો. અર્જુનની પહેલી ફિલ્મ 'પ્યાર ઈશ્ક ઔર મોહબ્બત' હતી જે વર્ષ 2001માં રિલીઝ થઈ હતી. અર્જુનની ડેબ્યુ ફિલ્મથી જ વિવેચકો દ્વારા પ્રશંસા કરવામાં આવી હતી, ત્યારબાદ તેને ફિલ્મફેર એવોર્ડ્સમાં બેસ્ટ મેલ ડેબ્યુ માટે પણ નોમિનેટ કરવામાં આવ્યો હતો.\nશરુઆતમાં અર્જુનની ઘણી ફિલ્મો કમાલ કરી શકી ન હતી, ત્યારબાદ અર્જુને ફિલ્મ 'ડોન'થી જોર પકડ્યું હતું. અર્જુનની હિટ ફિલ્મોમાં 'રોક ઓન', 'રાજનીતિ'નો સમાવેશ થાય છે. અર્જુને 1998માં મેહર જેસિયા સાથે લગ્ન કર્યા હતા. અર્જુન અને મહેરની બે પુત્રીઓ છે. જોકે હવે બંને અલગ થઈ ગયા છે. મેહરથી અલગ થયા બાદ અર્જુન રામપાલ ગર્લફ્રેન્ડ ગેબ્રિએલા સાથે રિલેશનશિપમાં છે. અર્જુનને ગ્રેબીએલાથી એક પુત્ર પણ છે.


The Worldwide Negativity That Coronavirus Brought Remains So Far; Learn Three Ways To Deal With Negativity | કોરોનાથી દુનિયાભરમાં નેગેટિવિટી પ્રસરી છે, જાણો તેનાથી કેવી રીતે છૂટકારો મેળવશો - Divya Bhaskar\nનેગેટિવિટીથી કેવી રીતે દૂર રહેશો:કોરોનાથી દુનિયાભરમાં નેગેટિવિટી પ્રસરી છે, જાણો તેનાથી કેવી રીતે છૂટકારો મેળવશો\nચિંતા કર્યા વગર નેગેટિવિટીનું કારણ શોધો અને તેને સ્વીકારી પોતાની જાતને માર્ગદર્શન આપો\nક્રિસથિન વાંગ: ખરાબ દિવસો તમામ લોકોના જીવનમાં આવે છે. પરિવાર, ઓફિસ અને મિત્રવર્તુળમાં હંમેશાં કોઈ એવી વ્યક્તિ હોય છે જેના માટે આજનો દિવસ સૌથી ખરાબ રહ્યો હોય. તેને જ નેગેટિવિટી કહેવાય છે. આપણી સાથે પણ ક્યારેક આવી ઘટનાઓ બને છે, જેની નકારાત્મક અસર આખો દિવસ રહે છે. ક્યારેક ક્યારેક નેગેટિવિટીની અસર અનેકો અઠવાડિયાં સુધી રહે છે. ક્યારેક એટલી ગંભીર બને છે કે તે વર્ષોમાં પરિવર્તિત થઈ જાય છે. કોરોનાવાઈરસને લીધે ચોતરફ નેગેટિવિટીનું પ્રમાણ વધ્યું છે. કોરોનાવાઈરસને પણ 1 વર્ષ પૂરું થશે.\nસાયકોલોજિસ્ટ શેલ્ડોન સોલોમોન કહે છે કે, કોરોનાથી દુનિયાભરમાં ફેલાયેલી નેગેટિવિટી ક્યાં સુધી રહેશે તે કહી શકાતું નથી. ઘણી વખત એમ થાય છે કે નેગેટિવિટી શરૂ થાય તો તે દૂર થવાનું નામ જ નથી લેતી. તેવામાં લોકો સામે પડકાર છે કે આ નેગેટિવિટીથી બ્રેક કેવી રીતે લેવો? જો યોગ્ય સમયે તેના પર રોક ન લગાવી તો નેગેટિવિટી તણાવ, એન્ઝાયટી અને ડિપ્રેશનનું કારણ બની શકે છે.\nનેગેટિવિટીમાં વિચારવાનું અને નિર્ણય લેવા મુશ્કેલ\nમૈકિંગન યુનિવર્સિટીમાં સાયકોલોજીના પ્રોફેસર એથન ક્રોસ કહે છે કે, નેગેટિવિટી કીચડ જેવી હોય છે. જ્યારે આપણી સાથે ખરાબ ઘટનાઓ બને છે તો આપણે નેગેટિવ થઈ જઈએ છીએ આપણી માનસિક સક્ષમતાઓ ઘટવા લાગે છે. અર્થાત આપણે નિર્ણય નથી લઈ શકતા કે શું સાચું છે અને શું ખોટું. તેને લીધે તે નેગેટિવિટીથી બહાર આવવાને બદલે આપણે તેમાં જ વધુ ફસાતા જઈએ છીએ. નેગેટિવિટી સમયે આપણે પોઝિટિવ વસ્તુઓ વિચારવાને બદલે નેગેટિવ વસ્તુઓનો જ વિચાર કરીએ છીએ.\nકોરોનાથી સાજા થયેલા બાળકોમાં ફરીથી ઈન્ફેક્શનનું જોખમ ઓછું, પરંતુ સંક્રમિતના સંપર્કમાં આવવાથી જોખમ બમણું થઈ જાય છે\nકોરોના કરતાં ભારતીયોને આવક માટે સૌથી વધારે ચિંતા છે, ઠંડીમાં બીજી લહેરનું જોખમ\nનેગેટિવિટીમાં આપણા વિચારો નેગેટિવ થઈ જાય છે\nડૉક્ટર ક્રોસ જણાવે છે કે, જ્યારે આપણે કોઈ વસ્તુને જોઈએ છીએ, વાંચીએ છીએ અથવા સાંભળીએ છીએ તો તેને પોઝિટિવ અથવા નેગેટિવ તરીકે ગ્રહણ કરીએ છીએ. જ્યારે આપણે નેગેટિવિટીમાંથી પસાર થઈએ છીએ ત્યારે તમામ વસ્તુ નેગેટિવ ઈન્ટરપ્રેટ કરીએ છીએ. તેથી તમને લાગે છે કે દુનિયામાં બધુ નેગેટિવ જ થઈ રહ્યું છે.\nનેગેટિવિટીથી બ્રેક લેવાના3ઉપાય\n1. ચિંતા કરવાને બદલે નેગેટિવિટીનું કારણ શોધો\nબિહેવિયર સાયન્ટિસ્ટ નિક હોબ્સનના જણાવ્યા પ્રમાણે, સામાન્ય રીતે નેગેટિવ ફીલિંગને નેગેટિવ હોય તો પણ ઈગ્નોર કરીએ છીએ. આપણે એ વાત માનીને ચાલીએ કે થોડા દિવસમાં બધું બરાબર થઈ જશે. તે વિચારવું ખોટું છે. આ વિચાર બેકફાયર પણ કરી શકે છે. તેને લીધે આપણે નેગેટિવિટીથી ડિપ્રેશનમાં જઈએ છીએ.\nતેથી, સૌથી અગત્યની બાબત એ છે કે નેગેટિવિટી સ્વીકારવી. આવું કરવાથી આપણે તેને ઓબ્ઝર્વ કરી શકીશું કે નેગેટિવિટીનું કારણ શું છે? તેની સાથે કેવી રીતે વ્યવહાર કરવો? નેગેટિવિટીને ઇગ્નોર કરીને આપણે જેટલું તેનાથી દૂર ભાગીશું તેની અસર આપણા પણ એટલી ઊંડી પડતી જશે.\nતેનાથી છૂટકારો મેળવવા માટે સૌથી જરૂરી અને સારી રીત છે કે આપણે તેને સ્વીકારીએ. તેના કારણો શોધીએ. આવું કરવાથી નેગેટિવ ફીલિંગ ઘટી જાય છે અને તેમાંથી બહાર નીકળવાના અનેક રસ્તાઓ પણ મળી જાય છે.\nકોરોનાવાઇરસમાં સ્ટ્રેસની સાથે એંક્ઝાયટી પણ વધી રહી છે, તેને ઘટાડવા માટેના 10 ઉપાય\nનાના બાળકોને 10થી 15 મિનિટ બહાર વોક કરાવો, જાણો બાળકોને બહાર ફરવા લઈ જવા માટે કેવી રીતે તૈયાર કરશો\n2. નેગેટિવિટી સ્વીકારી પોતાની જાતને સલાહ આપો\nમાત્ર નેગેટિવિટી સ્વીકારવી જ પૂરતું નથી. તેનો સ્વીકાર કરી પોતાની જાતને સલાહ આપવી પણ જરૂરી છે. ડૉ. ક્રોસના જણાવ્યા અનુસાર, પોતાની જાતને આઉટસાઇડર એટલે કે ત્રીજા માણસની જેમ રાખો. પોતાની નેગેટિવિટી સ્વીકારો. તેનું કારણ શોધો અને ત્રીજી વ્યક્તિ તરીકે પોતાની જાતને જ સલાહ આપો.\nનેગેટિવિટીમાં પોતાની જાતને મોટિવેટ કરવાની આ એક રીત છે. ઘણીવાર આપણે નેગેટિવિટીથી હેરાન થઇને એકલતા અનુભવીએ છીએ. આપણને અન્ય લોકોની સલાહની ઊણપ વર્તાવા લાગે છે. આવી સ્થિતિમાં, પોતાની જાતને ત્રીજી વ્યક્તિ સમજીને પોતાની જાતને જ સલાહ આપવી એ બહુ અસરકારક ઉપાય છે.\nઆપણી જાતને સલાહ આપવી એ કોઈ બીજી વ્યક્તિની સરખામણીએ એટલે અસરકારક છે કારણ કે, આપણે પોતાની સમસ્યા અને કારણોને કોઈની સરખામણીએ વધારે સમજી શકીએ છીએ. એક્સપર્ટ્સના જણાવ્યાનુસાર, આ એક પ્રકારનું સેલ્ફ મોટિવેશન જ છે. નેગેટિવિટી અને ડિપ્રેશન જેવી પરિસ્થિતિમાં સેલ્ફ મોટિવેશનથી વધીને બીજો કોઈ રસ્તો પણ ન હોઈ શકે.\nગ્રીનરીમાં 30 મિનિટ ચાલો,5મિનિટ દોડવાથી અને યોગ કરવાથી ડિપ્રેશનમાં ઘટાડો થશે, શરીરને સ્વસ્થ બનાવતા આવા5યોગાસન વિશે જાણો\nકેન્સરનું જોખમ ઘટાડવું છે તો સવારે 8થી 10 વાગ્યા સુધીમાં એક્સર્સાઈઝ કરો, સ્પેનમાં થયેલા રિસર્ચનો દાવો\n3. પરંપરાઓ મુજબ કોઈ પ્લાન બનાવો\nનેગેટિવિટીમાંથી બ્રેક લેવા માટે આપણે ટ્રેડિશન એટલે કે પરંપરાઓની પણ મદદ લઈ શકીએ છીએ. પરંપરાઓ અનુસાર, કોઈપણ કાર્ય કોઈ ખાસ પ્રસંગે જ કરવામાં આવે છે. તે સમયે આપણે ખુશ અને પોઝિટિવ રહીએ છીએ. તેથી પરંપરાગત રીતે, કોઈ ઇવેન્ટ અથવા કામ પ્લાન કરવાથી આપણે પોતાની જાતને પોઝિટિવિટી સાથે જોડી શકીએ છીએ. આ નેગેટિવિટીનો સૌથી મોટો ઉપાય છે કે આપણે આપણી જાતને ત્યાં લઈ જઇએ જ્યાંથી પોઝિટિવિટી આવી શકે છે.\nડિપ્રેશન શા માટે જોખમી છે: ડિપ્રેશન શરીરના7ભાગોને અસર કરે છે, પેટમાં દુખાવો, માથામાં દુખાવાની સાથે આંખોની રોશની પણ ઓછી થઈ જાય છે; જો આ લક્ષણો દેખાય તો અલર્ટ થઈ જવું અને આ5યોગાસનથી દૂર કરો ડિપ્રેશન\nડિપ્રેશન: કોરોના વાઇરસમાં રૂટિન બગડવાથી અને ઘરમાં બાળકોના કારણે લાગતો તણાવ ડિપ્રેશન લાવી શકે છે, આનાથી બચવાના ઉપાયો જાણો\nએક્સક્લુઝિવ: કોરોનાથી સાજા થયેલા 45 ટકા લોકોમાં હૃદય, શ્વાસ, ફેફસાં સંબંધિત બીમારી વધી; રિકવર બાદ લાંબા ગાળે ડિપ્રેશન-પોસ્ટ ટ્રોમેટિક સ્ટ્રેસનો ભોગ બને છે


આ વર્ષે અક્ષય કુમારના હાથ પર છે પાંચ ફિલ્મો\nબોલીવૂડનો દિગ્ગજ ખિલાડી અક્ષય કુમાર વર્ષમાં સોૈથી વધુ ફિલ્મો આપતો એકમાત્ર કલાકાર છે. ગયા વર્ષે તેની ત્રણ સુપરહિટ ફિલ્મો આવી હતી. જેમાં ટોયલેટ-એક પ્રેમ કથા, જોલી એલએલબી-૨ અને નામ શબાના સામેલ છે. વર્ષ ૨૦૧૮ માટે પણ અક્ષયે ખાસ તૈયારી કરી છે. આ વર્ષમાં તેની પાસે પાંચ ફિલ્મો હાથ પર છે. જેના કારણે તે અત્યારથી જ ચર્ચામાં છે. જેમાં એક ફિલ્મ પૈડમેન ૨૬મી જાન્યુઆરીએ રિલીઝ થઇ રહી છે. જેમાં સોનમ કપૂર અને રાધિકા આપ્ટે પણ મહત્વના રોલમાં છે. રજનીકાંત સાથેની ૨.૦, ફરહાન અખ્તર અને રિતેશ સિધવાનીના બેનરની એક ફિલ્મ ગોલ્ડમાં અક્ષય બલવિંદરસિંહના રોલમાં છે. જેણે ૧૯૪૮માં પહેલુ ઓલ્મિપક ચંદ્રક જીત્યુ હતું. આ ઉપરાંત સારાગઢી સંઘર્ષ પરની એક ફિલ્મ કેસરી તથા હાઉસફુલ ફ્રેન્ચાઇઝીની ફિલ્મ પણ તે કરી રહ્યો છે.


દૈનિક એસિડિટીથી અનુભવો છો મુશ્કેલી જાણો આ ઉપાય મળશે આરામ - lifeberrys.com Gujarati ગુજરાતી\nદૈનિક એસિડિટીથી અનુભવો છો મુશ્કેલી જાણો આ ઉપાય મળશે આરામ\nBy: Jhanvi Fri, 04 May 2018 12:00 PM\nજો એસિડિટીને રાષ્ટ્રીય રોગ જાહેર કરવામાં આવે તો તે આશ્ચર્યજનક નથી, કારણ કે આ એસિડિટી સમસ્યા દરેક ત્રીજા વ્યક્તિને છે. આને કારણે, લોકોને છાતીમાં દુખાવો, પેટમાં બાળી નાખવું વગેરે જેવા અનેક સમસ્યાઓ સહન કરવી પડે છે. માર્ગ દ્વારા, આ સમસ્યા ખૂબ સરળ લાગે છે, પરંતુ તેને થોડું લેવું એક મોટી ભૂલ હોઈ શકે છે. કારણ કે તે ઘણા મુખ્ય રોગોની જરૂર છે તેથી, યોગ્ય આહાર અને વ્યવસ્થિત જીવનશૈલીના મૂળની સારવાર કરવી જરૂરી છે. જો તમે એસિડિટી થઈ જાવ, તો તમે આ ઉકેલોને અમારા દ્વારા કહેવામાં આવે છે. તુરંત જ તમને રાહત મળશે. તેથી એસિડિટી સારવાર માટેનો ઉપાય જાણો.\n* સેરેલ એસિડિટીએ અસરકારક છે: એસિડિટી સમસ્યા ઊભી થાય તે પછી સેલરી માટે હોમ ઉપાય અત્યંત અસરકારક સાબિત થાય છે. આ માટે, પાણીના બે કપમાં ઓટના બે ચમચી ઉકાળવા. જ્યારે આ પાણી અડધું હોય, ગેસ બંધ કરો અને પછી ઠંડક પછી, તેને ફિલ્ટર કરો અને તેને પીવા. જો તમે ઈચ્છો તો તમે તેમાં મીઠું ઉમેરી શકો છો.\n* આમલા ખાવું એસિડિટી દૂર કરો: જો તમે આવતી દિવસમાં એસિડિટીની સમસ્યાથી તમને તકલીફ થાય, તો તમારે આલ્લાનો વપરાશ કરવો જોઈએ. જો તમે ઈચ્છતા હો કે તમે ઘરે અમલા કેન્ડી બનાવી શકો છો અથવા તમે બજારમાંથી તૈયાર બનાવાયેલી અમલા કેન્ડી લાવીને તેને વપરાશ કરી શકો છો.\n* તુલસીનો છોડ પાંદડામાંથી રાહત મેળવો: હિંદુ ધર્મમાં તુલસીના મહત્વને કહેવામાં આવ્યું છે કે તેને આયુર્વેદમાં જડીબુટ્ટીઓની રાણી કહેવામાં આવે છે. તુલસી એક એવી દવા છે જે તમને માત્ર શરદી અને શરદી જેવા રોગોથી જ રક્ષણ આપે છે પણ તે એસિડિટીએ રાહતમાં પણ અસરકારક છે.\n* જીરું અને કાળા મીઠાના ઉકેલ: પેટનો દુખાવો, કબજિયાત અને એસિડિટી જેવી સમસ્યાઓની સારવારમાં જીરું ખૂબ જ અસરકારક ગણવામાં આવે છે. એસિડ મેળવ્યા પછી, જીરું ચટાવું, પછી તે અંગુછો અને કાળા મીઠું ખાવું. આમ કરવાથી એસિડિટીથી ઝડપી રાહત મળે છે.\n* હળદરને દહીં સાથે મિક્સ કરો: મહત્વાકાંક્ષા, હળદરને દહીંમાં મિશ્રણ કરવું ખોરાક માટે ફાયદાકારક છે. આ ઉપરાંત, જો તમને પેટની ખેંચાણ, કબજિયાત અને પેટની ખેંચ જેવી સમસ્યાઓ હોય, તો પછી દાળમાં હળદરનું મિશ્રણ તમારા માટે ફાયદાકારક છે.


દિલ્હીમાં કોરોનાએ તોડ્યો રેકોર્ડ, 24 કલાકમાં 8000 થી વધુ નવા કેસ નોંધાયા – Revoi.in\nદિલ્હીમાં કોરોનાએ તોડ્યો રેકોર્ડ, 24 કલાકમાં 8000 થી વધુ નવા કેસ નોંધાયા\nદિલ્હીમાં કોરોના વિસ્ફોટ\nકોરોનાના 8,593 નવા કેસ નોંધાયા\n85 દર્દીઓનાં નિપજ્યા મોત\nરાજધાની દિલ્હીમાં કોરોનાવાયરસએ અત્યાર સુધીના તમામ રેકોર્ડ તોડી નાખ્યા છે. પહેલીવાર 24 કલાકમાં 8000 થી વધુ પોઝિટિવ કેસ નોંધાયા છે. અહીં સક્રિય દર્દીઓની સંખ્યા 42,629 પર પહોંચી ગઈ છે, જે અત્યાર સુધી સક્રિય દર્દીઓની સૌથી મોટી સંખ્યા છે. દિલ્હીના કોરોના કન્ટેમેંટ ઝોનની સંખ્યા ચાર હજારને પાર થઇ ચૂકી છે. અહીં કુલ 4,016 કન્ટેમેંટ ઝોન છે. છેલ્લા 24 કલાકમાં દિલ્હીમાં 8,593 નવા કેસ નોંધાયા છે, જેના કારણે સંક્રમિત લોકોની કુલ સંખ્યા વધીને 4,59,975 થઈ ગઈ છે.\nછેલ્લા5મહિનામાં મોતના આંકડા સૌથી વધુ છે. 24 કલાકમાં કોરોનાથી 85 લોકોના મોત થયા છે. રાજધાનીમાં કોરોનાથી મૃત્યુ પામેલા લોકોની કુલ સંખ્યા વધીને 7,228 થઈ ગઈ છે. 24 કલાકમાં 7,264 દર્દીઓ સાજા થયા છે. અત્યાર સુધીમાં કુલ 4,10,118 લોકો સ્વસ્થ બન્યા છે.\nદિલ્હીમાં 24 કલાકમાં 64,121 થયા ટેસ્ટ\nછેલ્લા 24 કલાકમાં 64,121 ટેસ્ટ થયા છે,જેમાં આરટીપીસીર – 19,304 અને એન્ટિજન – 44,817 છે. આ કોઈપણ ટેસ્ટ અને આરટીપીસીઆર ટેસ્ટની એક સૌથી મોટી સંખ્યા છે.\nરાજધાનીમાં કોરોના સંક્રમણ દર 13.4 ટકા\nરાષ્ટ્રીય રાજધાનીમાં કોરોના સંક્રમણ દર 13.4 ટકા છે. રીકવરી દર 89.16 ટકા છે. સક્રિય દર્દીઓનો દર 9.26 ટકા છે. કોરોના ડેથ રેટ 1.57 ટકા છે. હોમ આઇશોલેશનમાં 24,435 દર્દીઓ છે. અત્યાર સુધીમાં લેવામાં આવેલા કુલ ટેસ્ટોની સંખ્યા 52,62,045 છે.\nગુજરાતની સ્થિતિ શું છે\nગુજરાતમાં બુધવારે કોરોનાના 1,125 નવા કેસ નોંધાયા છે . આ સાથે સંક્રમિતોની કુલ સંખ્યા 1,83,844 થઈ ગઈ છે. આરોગ્ય વિભાગના જણાવ્યા મુજબ બુધવારે 1,352 દર્દીઓને રજા આપવામાં આવી હતી. રાજ્યમાં વાયરસના સંક્રમણથી અત્યાર સુધીમાં 1,67,820 લોકો સાજા થયા છે. ત્યારે6દર્દીઓનાં મોત નીપજ્યાં હતા. આ સાથે રાજ્યમાં કોરોનાથી મોતનો આંકડો 3,779 પર પહોંચી ગયો છે. હાલમાં, 12,245 દર્દીઓ સારવાર લઈ રહ્યા છે.\nઆંધ્રપ્રદેશમાં કોરોનાના આંકડા\nઆંધ્રપ્રદેશની વાત કરીએ તો અહીં બુધવારે કોરોનાના 1,732 નવા કેસ નોંધાયા છે . આ સાથે સંક્રમિત લોકોની કુલ સંખ્યા વધીને 8.4 લાખ થઈ છે. આરોગ્ય વિભાગના જણાવ્યા મુજબ બુધવારે 1,761 દર્દીઓને રજા આપવામાં આવી હતી. રાજ્યમાં અત્યાર સુધીમાં 8.2 લાખ લોકો વાયરસના સંક્રમણથી સ્વસ્થ થયા છે. ત્યારે 14 દર્દીઓનાં મોત નીપજ્યાં હતા. આ સાથે રાજ્યમાં કોરોનાથી મૃત્યુનો આંક 6,828 પર પહોંચી ગયો છે.\nprevious પીએમ મોદી આજે ભારત-આસિયાન શિખર સંમેલનની અધ્યક્ષતા કરશે\nnext બેંક કર્મીઓ માટે ખુશ ખબર - 8.5 લાખ બેંક કર્મચારીઓના પગારમાં 15 ટકાનો વધારો થશે


magician disappears in hooghly river in kolkata after river magic trick\nજાદુ દેખાડવા માટે નદીમાં ઉતરેલો જાદુગર ગાયબ, શોધી રહી છે પોલીસ\nHitesh Mori | I am Gujarat | Updated: 17 Jun 2019, 04:47:00 PM\nકોલકાત્તાઃ પશ્ચિમ બંગાળના જાણીતા જાદુગર ચંચલ લાહિરી(41) હુબલી નદીના કિનારે એક ખતરનાક જાદુનો સ્ટંટ કરવાના ચક્કરમાં ગાયબ થઈ ગયા છે. મળી રહેલી માહિતી મુજબ હજારો દર્શકોની સામે લાહિરીના હાથ-પગ સાંકળથી બાંધીને ક્રેનની મદદથી પાણીની અંદર ડુબાડવામાં આવ્યા. તે લોકોને દેખાડવા માંગતા હતા કે તે કોઈની પણ મદદ વગર પાણીની બહાર આવી શકે છે પરંતુ આ વખતે તેવું ન થયું.\nલાહિરી ઘણા સમય સુધી પાણીની બહાર ન આવતા પોલીસને જાણ કરવામાં આવી. પોલીસ ઘટના સ્થળે પહોંચી લાહિરીની શોધખોળ હાથ ધરી છે. હવે એક મેસેજ મોકલી Whatsapp પર મેળવો ન્યૂઝ, શરુ કરવા માટે અહીં ક્લિક કરો પશ્ચિમ બંગાળના સોનારપુરમાં રહેતા લાહિરી આ પ્રકારનો સ્ટંટ આ પહેલા પણ કરી ચૂક્યા છે. 2013માં પણ આ સ્ટંટ દેખાડતી વખતે મોતના મુખમાંથી માંડ માંડ બચ્યા હતા. પરંતુ આ વખતે ઘટના વધુ ગંભીર લાગી રહી છે.કેસમાં અલગ અલગ રિપોર્ટ મળી રહ્યા છે. આ ઘટના રવિવારે બપોરે 12.35PM વાગ્યે હાવરા બ્રિજના પિલર નંબર 28 પાસે બની હતી. સૂત્રો જણાવી રહ્યા છે કે લાહિરી નદીના સામા કિનારે પહોંચીને દર્શકો સાથે લંચ કરવાના હતા. લહિરીએ પોતાની હાથ પગ અને મોઢું બાંધીને ક્રેનની મદદથી નદીમાં ઉતરાવમાં આવ્યા હતા.\nઆ સાથે કેટલાક લોકો એવું પણ કહી રહ્યા છે કે લાહિરીએ બ્રિજ પરથી છલાંગ લગાવી હતી. DC (પોર્ટ) સૈયદ વકાર રઝાએ જણાવ્યું છે કે, ‘જ્યારે તે(લાહિરી) ઘણા સમય બાદ પણ નદીમાંથી બહાર ન આવ્યા તો લોકો ટેન્શનમાં આવી ગયા. પોલીસને જાણ કરતા ડિઝાસ્ટર મેનેજમેન્ટ ગ્રુપ અને સ્વિમર્સ દ્વારા રેસ્ક્યુ ઓપરેશન હાથ ધરવામાં આવ્યું. મોડી રાત સુધી લાહિરીનો કોઈ પતો લાગ્યો નથી.’ આ સ્ટંટ કરવા માટે લહિરીએ કોલકાત્તા પોલીસ અને કોલકાતા પોર્ટ ટ્રસ્ટ પાસેથી પરમિશન લીધી હતી. જેમાં લખ્યું હતું કે આ સ્ટંટ બોટ અથવા વેસેલ પર પરફોર્મ કરવામાં આવશે.\nઆ સાથે સુરક્ષાની પણ તમામ તૈયારીઓ રાખવામાં આવશે.’\nદિગ્વિજય સિંહની જીતની ગેરંટી માટે યજ્ઞ કરનારા મિર્ચી બાબા જળસમાધિ ન લઈ શક્યા આર્ટિકલ શો\nriver magic trick Mandrake magician disappears magician kolkata Hooghly river chanchal lahiri\nWeb Title : magician disappears in hooghly river in kolkata after river magic trick


યેદિયુરપ્પાએ કર્યો જોરદાર ધડાકો, હોઇ શકે છે આ સમીકરણો - Sandesh\nMay 18, 2018 | 8:03 pm IST\nબીએસ યેદિયુરપ્પા શનિવારના રોજ ફ્લોર ટેસ્ટનો સામનો કરશે. ગવર્નરે ભલે તેમને બહુમતી સાબિત કરવા માટે 15 દિવસનો સમય આપ્યો હોય પરંતુ સુપ્રીમ કોર્ટે તેમને શનિવારના રોજ બહુમતી સાબિત કરવાનું કહ્યું છે. એવામાં તેમની પાસે પોતાના સમીકરણ સાચા પાડવા માટે ખૂબ જ ઓછો સમય બચ્યો છે. 75 વર્ષના લિંગાયત નેતા યેદિયુરપ્પાએ ગુરૂવારના રોજ ત્રીજી વખત મુખ્યમંત્રી પદના શપથ લીધા. શપથ લીધા બાદ બહુમતી સાબિત કરવાને લઇ યેદિયુરપ્પા આશ્વસ્ત દેખાયા. જોકે હાલ નંબર સંપૂર્ણપણે તેમના પક્ષમાં દેખાઇ રહ્યાં નથી. સુપ્રીમ કોર્ટના નિર્ણય બાદ યેદિયુરપ્પાએ કહ્યું કે અમે સુપ્રીમ કોર્ટના નિર્ણયનું પાલન કરીશું. બહુમતી સાબિત કરવા માટે અમારી પાસે પૂર્ણ સમર્થન છે.\nયેદિયુરપ્પાએ કહ્યું કે અમે 101% ફ્લોર ટેસ્ટમાં જીતીશું\nયેદિયુરપ્પાને બહુમતી સાબિત કરવા માટે 111 ધારાસભ્યોની જરૂર છે. તેમની પાસે 104 ધારાસભ્ય છે. તેમણે કહ્યું કે તમામ રાજકીય રમતની વચ્ચે કાલે અમે બહુમતી સાબિત કરીશું. અમે સુપ્રીમ કોર્ટના નિર્ણયનું પાલન કરીશું. 224 સભ્યોની વિધાનસભામાં 222 સીટો પર ચૂંટણી થઇ. બે સીટો પર ચૂંટમી થઇ નથી. જેડીએસના મુખ્યમંત્રી પદના ઉમેદવાર અને ગઠબંધનના નેતા એચ.ડી.કુમારસ્વામીએ બે સીટો પર ચૂંટણી જીતી છે એવામાં તેઓને માત્ર એક જ વોટ આપી શકે છે.\nભાજપની પાસે હાલ 104 ધારાસભ્ય છે. યેદિયુરપ્પાને પોતાની સરકાર બચાવા માટે7ધારાસભ્યોની જરૂર છે. એવામાં ત્યારે શકય છે જ્યારે કૉંગ્રેસ-જેડીએસ ગઠબંધનના ધારાસભ્ય પલ્લું બદલી દે કે વોટિંગ દરમ્યાન અનુપસ્થિત રહે. જો 16 ધારાસભ્ય રાજીનામું આપી દે તો ગૃહમાં બહુમતી સાબિત કરવા માટે ભાજપને માત્ર 103 સીટોની જરૂર રહેશે. જેડીએસના કુમારસ્વામીએ કહ્યું કે ભાજપ રાજ્યમાં પોતાની સરકારને બચાવી રાખવા માટે ‘ઑપરેશન કમલ’ને દોહરાવાની કોશિષ કરી રહ્યું છે.\nકમલ ભાજપનું ચૂંટણી ચિહ્ન છે અને ‘ઑપરેશન કમલ’ ટર્મનો ઉપયોગ 2008માં કરાયો હતો, જ્યારે યેદિયુરપ્પાના નેતૃત્વમાં ભાજપની પાસે બહમતી નહોતી. ત્યારબાદ પાર્ટીએ જોડ-તોડ કરીને ત્રણ કૉંગ્રેસ ધારાસભ્યો અને4જેડીએસ ધારાસભ્યોને રાજીનામું આપવા માટે મનાવી લીધા હતા. આરોપ છે કે તેના માટે ભાજપે ધન-બળનો ઉપયોગ કર્યો હતો. ત્યારબાદ આ સાતેય ભાજપની ટિકિટ પર પેટાચૂંટણીમાં ઉતર્યા. તેમાંથી5જીતી પણ ગયા હતા. આ એક રીત હતી તેનાથી બહુમતી સાબિત કરવા માટે ભાજપને ઓછા વોટોની જરૂર પડી.\nબીજી રીત એ છે કે વિપક્ષી દળોના કેટલાંક ધારાસભ્ય ક્રૉસ વોટિંગ કરે કે વોટિંગમાં ગેરહાજર રહે. એવામાં તેમને અયોગ્ય જાહેર કરી દેવાશે. આ તમામ સમીકરણ ભાજપ માટે ખૂબ મુશ્કેલ દેખાઇ રહ્યાં છે. આંકડો હાલ ભાજપના પક્ષમાં નથી. વિપક્ષી ગઠબંધનની પાસે કૉંગ્રેસ (78) અને JD(S) (37) અને JD(S)ની ચૂંટણી અગાઉના સહયોગી બસપાની પાસે એક ધારાસભ્ય છે. જેડીએસનો દાવો છે કે એક અપક્ષ ધારાસભ્યનું સમર્થન પણ તેમની પાસે છે.


petrol-diesel-price-break-all-records-fuel-rates-hiked-again-know-today-4-June-2021-rates-mb – News18 Gujarati\nPetrol-Diesel Price Today: પેટ્રોલ-ડીઝલે તોડ્યા તમામ રેકોર્ડ, ફટાફટ જાણી લો આજના ભાવ\nજૂન મહિનામાં બીજી વખત થયો ભાવવધારો, જાણો આપના શહેરમાં કેટલા મોંઘા થયા પેટ્રોલ-ડીઝલ\nLast Updated : June 04, 2021, 08:49 IST\nનવી દિલ્હી. પેટ્રોલ-ડીઝલની વધતી કિંમતો (Petrol-Diesel Price Today) તમામ રેકોર્ડ તોડી દીધા છે. બે દિવસ બાદ આજે ફરી પેટ્રોલ-ડીઝલના ભાવમાં વધારો નોંધાયો છે. આજે4જૂને સરકારી ઓઇલ કંપનીઓએ (Government Oil Companies) પેટ્રોલમાં 27 પૈસા પ્રતિ લીટર અને ડીઝલમાં 28 પૈસા પ્રતિ લીટરનો વધારો ઝીંકી દીધો છે. આ વધારા બાદ દેશની રાજધાની દિલ્હીમાં પેટ્રોલ (Petrol Price Today) 94.76 રૂપિયા પ્રતિ લીટર તો ડીઝલ (Diesel Price Today) 86.66 રૂપિયા પ્રતિ લીટર પર પહોંચી ગયું છે. નોંધનીય છે કે આ પહેલા 1 જૂને પેટ્રોલ અને ડીઝલના ભાવમાં ઉછાળો આવ્યો હતો.\nજૂન મહિનામાં પેટ્રોલ અને ડીઝલના ભાવમાં બે વાર વધારો કરવામાં આવ્યો છે. બીજી તરફ મે મહિનામાં સમયાંતરે 17 વાર વધારો થયો હતો. આ વધારા બાદ પેટ્રોલ 4.17 રૂપિયા પ્રતિ લીટર મોંઘું થઈ ગયું હતું. તો બીજી તરફ ડીઝલના ભાવમાં પણ 4.60 રૂપિયાનો વધારો થયો હતો. અનેક શહેરોમાં પેટ્રોલનો ભાવ 100 રૂપિયા પ્રતિ લીટરને પાર થઈ ગયો છે.\nPrice of petrol & diesel in #Delhi at Rs 94.76 per litre and Rs 85.66 per litre respectively today\nPetrol & diesel prices per litre - Rs 100.98 & Rs 92.99 in #Mumbai, Rs 96.92 & Rs 90.38 in #Chennai and Rs 94.76 & Rs 88.51 in #Kolkata pic.twitter.com/1EsGfbv3Lo\nજાણો દેશના ચાર મહાનગરોમાં પેટ્રોલ-ડીઝલના નવા ભાવ (Petrol-Diesel Price on4June 2021)\n>> દિલ્હી- પેટ્રોલ 94.76 રૂપિયા અને ડીઝલ 85.66 રૂપિયા પ્રતિ લીટર છે.\n>> મુંબઈ- પેટ્રોલ 100.98 રૂપિયા અને ડીઝલ 92.99 રૂપિયા પ્રતિ લીટર છે.\n>> ચેન્નઈ- પેટ્રોલ 96.23 રૂપિયા અને ડીઝલ 90.38 રૂપિયા પ્રતિ લીટર છે.\n>> કોલકાતા- પેટ્રોલ 94.76 રૂપિયા અને ડીઝલ 88.51 રૂપિયા પ્રતિ લીટર છે.\nઆપના શહેરમાં શું છે પેટ્રોલ અને ડીઝલનો ભાવ, આવી રીતે જાણો..\nFirst published: June 04, 2021, 08:49 IST


13 સપ્ટેમ્બર, 2018નું રાશિફળઃ જાણો કેવો રહેશે તમારો આજનો દિવસ | Daily Horoscope Of 13th September 2018 - Astrology Prediction | I Am Gujarat\nGujarati News Jyotish 13 સપ્ટેમ્બર, 2018નું રાશિફળઃ જાણો કેવો રહેશે તમારો આજનો દિવસ\nUpdated: Sep 13, 2018 11:45 am IST\nઆજનો દિવસ ગૃહસ્થ સાથે દાંપત્ય જીવન માટે ખુબ જ ઉચિત છે તેવું ગણેશજી કહી રહ્યા છે. જીવનસાથી સાથે સમય પસાર કરી શકો. પ્રેમનો સુખદ અનુભવ મળશે. આર્થિક લાભ તથા પ્રવાસની સંભાવના છે. વિચારોમાં ઉગ્રતા અને અધિકારની ભાવના વધશે. તમારા કાર્યની પ્રશંસા પણ થશે. વાહનસુખ પ્રાપ્ત થશે.\nગણેશજી કહે છે કે આજનો દિવસ શુભફળદાયી છે. તમારું શારીરિક અને માનસિક સ્વાસ્થ્ય સારું રહેશે. સમગ્ર દિવસ આનંદ અને ઉલ્લાસમાં પસાર થશે. દિવસના તમામ કાર્ય આયોજન અનુસાર પૂર્ણ કરી શકશો. ધન સંબંધિત લાભની સંભાવના છે. બીમાર વ્યક્તિઓના સ્વાસ્થ્યમાં સુધારો થશે. અટકેલા કાર્યો પૂરા કરી શકશો.\nગણેશજી કહે છે કે તમે તન અને મનની અસ્વસ્થતાનો અનુભવ કરશો. આજે નવા કામ શરૂ કરવાની યોજના બનશે પરંતુ આજે તેની શરૂઆત ન કરવી. માનહાનિ થવાની સંભાવના છે. સંતાન સંબંધી વિષયોમાં ખર્ચ થશે. પાચનક્રિયા સંબંધી બીમારીઓ રહી શકે છે. જીનવસાથીના સ્વાસ્થ્યની ચિંતા વધશે. વિદ્યાર્થીઓ માટે સારો દિવસ છે. યાત્રા-પ્રવાસ માટે અનુકૂળ સમય નથી.\nગણેશજી કહે છે કે તમારા માટે આજે શુભ દિવસ છે. આજે તમે આનંદ અને સ્ફૂર્તિનો અભાવ રહેશે. મન ચિંતાતુર અને અશાંત રહેશે. ઘરમાં ઝઘડાનું વાતાવરણ રહેશે. સ્વજનો સાથે મનભેદ થવાની શક્યતા છે. સ્ત્રીઓ સાથે મતભેદ તણાવ થઈ શકે છે. ધન ખર્ચ થઈ શકે છે. અપયશ મળશે. સમયાનુસાર ભોજન નહી. સમય અનુસાર ભોજન નહીં મળે. શાંતિપૂર્વક નિદ્રા નહીં મળે.\nગણેશજી કહે છે કે આજે તમારો દિવસ શુભફળદાયી છે. આરોગ્યની દ્રષ્ટિથી આજે તમારું સ્વાસ્થ્ય સારું રહેશે. ભાઈ-બંધુઓ સાથે સમય આનંદપૂર્વક પસાર કરી શકશો. જેનાથી તમને લાભ મળશે. કોઈ સુંદર સ્થળ પર ફરવા જઈ શકો છો. મિત્રો અને સ્વજનો સાથે મુલાકાત થશે. કાર્ય સફળતાથી મિત્ર ખુશ રહેશે. ભાવુક સંબંધોના બંધનમાં બંધાઈ શકો છો. કળાક્ષેત્રમાં ખાસ તમને ખાસ રસ રહેશે.\nઆજનો દિવસ તમારા માટે શુભફળ આપનારો છે. તમારી મીઠી વાણીથી કોઈનું પણ દીલ જીતી શકો છો. તમારા કાર્ય સિદ્ધ થવાની ઘણી સંભાવના છે. પરિવારમાં આનંદનું વાાતાવરણ રહેશે. પરિવારજનો સાથે સુખપૂર્વક સમય મળશે. આર્થિક લાભ થવાની સંભાવના છે. આરોગ્ય સારું રહેશે. પ્રવાસનું આયોજન કરી શકશો. બૌદ્ધિક ચર્ચામાં જોડાશો પરંતુ વાદ-વિવાદથી બચવું.\nઆજનો દિવસ શુભફળધારી છે તેવું ગણેશજી કહે છે. તમે તમારી રચનાત્મક અને કળાત્મક શક્તિ નિખારી શકશો. શારીરિક અને માનસિક સ્વાસ્થ પર ધ્યાન રાખવું. સર્જનાત્મક કાર્ય તમે કરી શકશો. વિચારની દ્રઢતાથી તમે કામને સારી રીતે પૂર્ણ કરી શકશો. આર્થિક વિષયો પર વ્યવસ્થિત યોજના બનાવી શકશો. પ્રિયપાત્રો સાથે આનંદપૂર્વક સમય પસાર થશે. આત્મવિશ્વાસમાં થશે વધારો.\nગણેશજી આજે તમને દુર્ઘટનાથી બચવા, ઓપરેશન ન કરવા અને કોઈની સાથે માથાકૂટ ન કરવાની સૂચના આપે છે. વાતચીતમાં કોઈની સાથે લડાઈ ન થાય તેનું ધ્યાન રાખવું. શારીરિક દુઃખ અને માનસિક ચિંતાઓ રહેશે. આનંદ-પ્રમોદ પાછળ વિશેષ ખર્ચ થવાની સંભાવના છે.\nઆજનો દિવસ તમારા માટે લાભકારી છે તેવું ગણેશજી કહે છે. ગૃહસ્થ જીવનનો સંપૂર્ણ આનંદ તમે લઈ શકશો. મિત્રો સાથે સુંદર સ્થળ પર પ્રવાસનું આયોજન કરી શકશો. આવકમાં વધારો થશે. સારું ભોજન મળશે.\nગણેશજી કહે છે કે આજનો દિવસ સંઘર્ષમય રહેશે. આજનો દિવસે આગ, પાણી અથવા વાહન સંબંધિત દુર્ઘટનાથી સાવધાન રહેવું. વેપારને કારણે વ્યગ્રતા રહેશે. ઉચ્ચ અધિકારીઓ પ્રસન્ન રહેશે. નોકરીમાં પદોન્નતિના યોગ છે. સંતાનોના અભ્યાસ સંબંધમાં તમને ચિંતા રહેશે. ગૃહસ્થજીવન આનંદપૂર્વક પસાર થશે. ધન, માન, સમ્માન મળશે.\nગણેશજી જણાવે છે કે આજનો દિવસ મિશ્રફળદાયી રહેશે. તમારું સ્વાસ્થ્ય નરમ-ગરમ રહેશે. કાર્ય કરવામાં ઉત્સાહ ઓછો રહેશે. અધિકારીઓ સાથે યોગ્ય રીતે વર્તન કરવું તમારા માટે સારું રહેશે. ખોટા ખર્ચ થઈ શકે છે. વિદેશથી સમાચાર મળશે. સંતાનોની ચિંતા રહેશે.\nગણેશજીનું કહેવું છે કે આજનો દિવસ મધ્યમફળદાયી રહેશે. વધુ પરિશ્રમવાળા કાર્યો ટાળવા. માનસિક, શારીરિક પરિશ્રમ વધારે રહેશે. આકસ્મિક ધનલાભના યોગ છે. વેપારીવર્ગને જૂની ઉઘરાણી પરત મળશે. સ્વાસ્થ્ય સંબંધમાં ધ્યાન રાખવું. અનૈતિક કામ ન કરવા.


રિંગરોડ-2 : કાલાવડ રોડથી ગોંડલ રોડ તા.7 પછી ચાલુ - Sanj Samachar\nરિંગરોડ-2 : કાલાવડ રોડથી ગોંડલ રોડ તા.7 પછી ચાલુ\n21 July 2021 06:41 PM\nરિંગરોડ-2ના ફેઇઝ 2માં કટારિયા ચોકડીથી ગોંડલ રોડ(ટોયોટાનો શો-રૂમ) સુધીના રસ્તાનું સુશાસન સપ્તાહની ઉજવણી દરમિયાન થશે લોકાર્પણ, રૂડાએ કલેકટર સમક્ષ મુક્યો વર્ક રિપોર્ટ\nફેઇઝ-2નો રસ્તો 10.50 કી.મી.નો : હાલ ટુ લેન બન્યો, નજીકના ભવિષ્યમાં જ ફોર ટ્રેક બનાવવાનું કામ શરૂ થશે\nરાજકોટની ફરતે અંદાજે 51.68 કિ.મીથી વધુ ઘેરાવામાં તૈયાર થતા રિંગરોડ-2ના બીજા ફેઇઝ કાલાવડ રોડ(કટારિયા ચોકડી)થી સીધા જ ગોંડલ રોડ(ટોયોટા)ના શો-રૂમ પાસે નીકળી શકાશે. ફેઇઝ-2નું કામ પુર્ણ થઇ ચુક્યુ છે. મુખ્યપ્રધાન વિજય રૂપાણી સરકારનો પાંચ વર્ષનો કાર્યકાળ પુર્ણ થતો હોય તા.2 થી7દરમિયાન થનાર સુશાસન સપ્તાહની ઉજવણી દરમિયાન રિંગરોડ-2નો આ ફેઇઝ-2ના રોડનું લોકાર્પણ મુખ્યમંત્રી વિજય રૂપાણીના હસ્તે કરવામા આવશે. તા.7મીથી કાલાવડ રોડથી સીધા જ ગોંડલ નેશનલ હાઇ-વે પર વાહનો સળસળાટ દોડવા લાગશે.\nરિંગરોડ-2 એટલે કે, ઘંટેશ્વરથી કોસ્મો, ઢોલરા, માલિયાસણ, મોરબી રોડ અને રોણકી થઇને માધાપર ચોકડી સુધીનો ઘેરાવો 51.68 કી.મી.નો છે. કુલ ચાર ફેઝમાં આ કામ થવાનું છે. એ પૈકી પ્રથમ ફેઝ ઘંટેશ્વરથી કાલાવડ રોડ સુધી હાલ સિંગલ ટ્રેક બનાવીને વાહન વ્યવહાર શરૂ કરાયા બાદ વધતા ટ્રાફિકને ધ્યાનમાં રાખીને ફોર ટ્રેકનું કામ શરૂ કરી દેવામા આવ્યુ છે. ફેઇઝ-2માં કાલાવડ રોડ(કટારિયા ચોકડી)થી ગોંડલ સુધીના રોડનું કામ પુર્ણતાના આરે છે. ફેઇઝ-3માં ગોંડલ રોડથી ભાવનગર રોડ સુધીનું કામ પણ ચાલી રહ્યુ છે. આ સાથે હવે ભાવનગર રોડથી અમદાવાદ રોડ(માલિયાસણ) સુધીના ફેઇઝ-4નું કામ રૂડાએ શરૂ કરી દીધુ છે.\nદરમિયાન કાલાવડ રોડ(કટારિયા ચોકડી)થી સીધા જ નેશનલ હાઇ-વે ગોંડલ રોડ(ટોયોટા)ના શો-રૂમ પાસે નીકળતો રિંગરોડ-2ના ફેઇઝ-2નું કામ પુર્ણ થઇ ચુક્યુ છે. 10.50 કિ.મી.ના આ રોડનું લોકાર્પણ થવા જઇ રહ્યુ છે. મુખ્યમંત્રી વિજય રૂપાણી સરકારને પાંચ વર્ષ પુર્ણ થતુ હોય આ પ્રસંગે આગામી તા.2થી7સુધી સુશાસન સપ્તાહની ઉજવણી થવાની છે. લોકાર્પણ-ખાતમુહુર્તના અનેક કાર્યક્રમો યોજાવાના છે. જેમા રિંગરોડ-2ના ફેઇઝ-2ના રોડનું પણ મુખ્યપ્રધાન રૂપાણીના હસ્તે લોકાર્પણ કરવામા આવશે. ફેઇઝ-2નો વર્ક રિપોર્ટ રૂડાએ બે દિવસ પહેલા જ કલેકટર અરૂણ મહેશ બાબુને આપીને લોકાર્પણ કાર્યક્રમની તૈયારી માટે ચર્ચા કરી હતી.\nકાંગશિયાળી અને પારડી પાસેના બ્રિજનું પણ ઈખના હસ્તે લોકાર્પણ\nરિંગરોડ-2ના ફેઇઝ-2માં કાલાવડ રોડથી ગોંડલ રોડ વચ્ચે બે બ્રિજ આવે છે. એક બ્રિજ કાંગશિયાળી પાસે અને બીજો પારડી પાસે બન્યો છે. આ બન્ને બ્રિજનું મુખ્યમંત્રી વિજય રૂપાણીના હસ્તે લોકાર્પણ કરવામા આવશે.\nફેઇઝ-4માં ભાવનગર રોડથી અમદાવાદ વચ્ચે પારડી પાસે રિવર બ્રિજનું કામ ખોરંભે ચડ્યું\nભાવનગર રોડથી મહિકા ગામ, ઠેબચડા, અમરગઢ ભીચરી, ખેરડી, માલિયાસણ થઇને સીધા જ અમદાવાદ નેશનલ હાઇ-વે પર નીકળી શકાશે. રિંગરોડ-2ના આ ફેઇઝ-4ના માર્ગમાં પારડી પાસેથી એક નદી પસાર થાય છે. તેના ઉપર 80 મીટરનો બ્રિજ બનાવવાનું કામ શરૂ થતા જ પ્રારંભે જ કામ ખોરંભાઇ ગયુ છે. નદીના ચેકડેમમાં ભરપૂર પાણી આવતા રિવર બ્રીજ માટે પાઇલ ફાઉન્ડેશન થઇ શકે તેમ નથી. બ્રિજ માટે7મીટર ઉંડેથી હાર્ડરોક(પથ્થરાળ) જમીન આવતી હોય7મીટર ઉડેથી પાઇલ ફાઉન્ડેશન કરવુ પડે તેમ છે. તેમ પ્રોજેક્ટ સંભાળતા રૂડાના અધિકારી કાલરિયાએ જણાવ્યુ હતુ.


સ્ટેચ્યૂ ઓફ યુનિટી 27 ઓકટોબરથી2નવેમ્બર પ્રવાસીઓ માટે રહેશે બંધ\nપીએમ મોદી કેવડિયા આવવાના હોવાથી બંધ રાખવાનો નિર્ણય\nનર્મદા સ્ટેચ્યૂ ઓફ યુનિટી 27 ઓકટોબરથી2નવેમ્બર દરમિયાન પ્રવાસીઓ માટે બંધ રહેશે. 31 ઓકટોબરે પીએમ મોદી કેવડિયા આવી રહ્યા હોય સ્ટેચ્યૂ ઓફ યુનિટી અને આસપાસના અન્ય પ્રોજેક્ટ બંધ રાખવાનો નિર્ણય કરાયો છે.\n31 ઓકટોબરે કેવડિયામાં યોજાનારી એકતા પરેડમાં પ્રધાનમંત્રી મોદી હાજરી આપવાના છે. ત્યારે કાર્યક્રમને લઈ તમામ પ્રોજેક્ટમાં સેનેટાઈઝેશનની કામગીરી કરવાની હોય પ્રવાસીઓ માટે સાત દિવસ બંધ રાખવાનો નિર્ણય કરાયો છે.\n27 તારીખથી સ્ટેચ્ચૂ ઓફ યુનિટીની ઓનલાઈન ટિકિટનું બુકીંગ પણ બંધ કરી દેવાશે.3નવેમ્બરથી પ્રવાસીઓ ઓનલાઈન ટિકિટ બુક કરાવી શકશે. મહત્વનું છે કે,7મહિનાના લાંબા ગાળા બાદ ગઈકાલથી જ પ્રવાસીઓ માટે સ્ટેચ્યૂ ઓફ યુનિટી ખુલ્લું મુકવામા આવ્યું હતુ. કોરોના વાયરસની ગાઈડલાઈનના ચુસ્તપણે પાલન સાથે 17 ઓક્ટોબરથી સ્ટેચ્યુ ઓફ યુનિટીને પ્રવાસીઓ માટે ખુલ્લુ મુકવામાં આવ્યું હતું.\nસ્ટેચ્યુ ઓફ યુનિટી પર આવતા પ્રવાસીઓની સંખ્યા મર્યાદિત રાખવામાં આવી છે. દરરોજ 2500 પ્રવાસીઓને જ પ્રવેશ આપવામાં આવી રહ્યો છે. 500 પ્રવાસીઓને જ વ્યુઈંગ ગેલેરીમાં પ્રવેશ આપવામાં આવી રહ્યો છે. પ્રવાસીઓ માત્ર ઓનલાઈન ટિકિટ બુકિંગ જ કરી શકે છે. ટિકિટ બારી પરથી રૂબરૂ ટિકિટ નથી મળતી. બે કલાકના સ્લોટમાં ઓનલાઈન ધોરણે અધિકૃત વેબસાઈટ પરથી ટિકિટ મળે છે.


Gujarati News » Sports » Cricket news » IND vs NZ World Test Championship Points Table before India vs New Zealand Kanpur Test\nIND vs NZ: ટેસ્ટ સિરીઝમાં ભારત ની WTC પોઇન્ટ ટેબલમાં આવી છે સ્થિતી, જાણો કોણ કયા સ્થાન પર છે\nભારતીય ટીમે (Team India) નવી ટેસ્ટ ચેમ્પિયનશિપમાં તેની પ્રથમ શ્રેણી રમી છે, જ્યારે ન્યૂઝીલેન્ડની ટીમ ટેસ્ટ ચેમ્પિયન બન્યા બાદ પ્રથમ વખત મેદાનમાં ઉતરી રહી છે.\nUpdated On - 8:16 am, Thu, 25 November 21 Edited By: Avnish Goswami Follow us -\nભારત અને ન્યુઝીલેન્ડ (India vs New Zealand) વચ્ચે આજથી બે મેચની ટેસ્ટ સીરીઝ શરૂ થઈ રહી છે. સિરીઝની પ્રથમ મેચ કાનપુરના ગ્રીન પાર્ક સ્ટેડિયમ (Green Park Stadium) માં શરૂ થઈ રહી છે. આ શ્રેણી સાથે, બંને ટીમો ફરી એકવાર વર્લ્ડ ટેસ્ટ ચેમ્પિયનશિપ ફાઈનલની હરીફાઈને આગળ વધારશે. તે ફાઇનલમાં કિવી ટીમે ભારતને હરાવીને પ્રથમ વર્લ્ડ ટેસ્ટ ચેમ્પિયનનું ટાઇટલ જીત્યું હતું. હવે આઈસીસી વર્લ્ડ ટેસ્ટ ચેમ્પિયનશિપ (ICC World Test Championship) નો બીજો રાઉન્ડ શરૂ થઈ ગયો છે.\nવર્લ્ડ ચેમ્પિયન તરીકે ન્યુઝીલેન્ડ ભારતીય ટીમ (Team India) સામે પોતાના ટાઈટલ ડિફેન્સની શરૂઆત કરશે. કિવી ટીમ આ ચેમ્પિયનશિપમાં પ્રથમ શ્રેણી ધરાવે છે, જ્યારે ભારતીય ટીમ તેની એક શ્રેણી રમીને પોતાનું ખાતું ખોલી ચૂકી છે. આવી સ્થિતિમાં, આ શ્રેણી પહેલા ટેસ્ટ ચેમ્પિયનશિપ ટેબલ (WTC Points Table) ની સ્થિતિ શું છે તે જાણવું મહત્વપૂર્ણ છે.\nવર્લ્ડ ટેસ્ટ ચેમ્પિયનશિપની શરૂઆત ઓગસ્ટમાં ભારત અને ઈંગ્લેન્ડમાં એજબેસ્ટન ખાતે પ્રથમ ટેસ્ટથી થઈ હતી. આ શ્રેણીની 5માંથી4ટેસ્ટ ભારત અને ઈંગ્લેન્ડ વચ્ચે રમાઈ હતી, જ્યારે પાંચમી મેચ કોવિડને કારણે રદ્દ કરવી પડી હતી, જે હવે આવતા વર્ષે રમાશે. આ શ્રેણીમાં હાર-જીત અને ડ્રો પણ જોવા મળ્યો અને બંને ટીમ પોઈન્ટ મેળવવામાં સફળ રહી. ભારત અને ઈંગ્લેન્ડ સિવાય પાકિસ્તાન અને વેસ્ટ ઈન્ડિઝ વચ્ચે માત્ર એક જ શ્રેણી રમાઈ હતી. બે મેચની આ શ્રેણીમાં બંને ટીમોએ એક-એક મેચ જીતીને પોતાનું ખાતું ખોલ્યું હતું.\nભારત પ્રથમ ક્રમે છે\nટીમ ઈન્ડિયાની નવી સિરીઝની શરૂઆત પહેલા ICC વર્લ્ડ ટેસ્ટ ચેમ્પિયનશિપના પોઈન્ટ ટેબલમાં સ્થિતિ ખૂબ જ રમુજી છે. ચાર ટેસ્ટ મેચ રમ્યા બાદ ભારતીય ટીમ ટેબલમાં ટોપ પર છે. ટીમ ઈન્ડિયાએ બે મેચ જીતી છે, જ્યારે એક હાર અને એક ડ્રો રહી છે. આ રીતે ભારતના ખાતામાં 26 પોઈન્ટ આવી ગયા છે.\nપરંતુ આ વખતે પોઈન્ટને બદલે પોઈન્ટ પર્સેન્ટેજ સિસ્ટમનો ઉપયોગ કરવામાં આવી રહ્યો છે અને આ રીતે ભારતે 48 માંથી 26 પોઈન્ટ્સ મેળવીને 54.17 પોઈન્ટ ટકાવારી મેળવી છે. બીજી તરફ પાકિસ્તાન અને વેસ્ટ ઈન્ડિઝ 50-50% (12-12 પોઈન્ટ) સાથે સંયુક્ત રીતે બીજા સ્થાને છે. ત્રીજા સ્થાને 29.17 ટકા સાથે ઈંગ્લેન્ડ (14 પોઈન્ટ) છે.\nપોઈન્ટ સિસ્ટમ પરિવર્તન\nICCએ પાછલી ટેસ્ટ ચેમ્પિયનશિપની પોઈન્ટ સિસ્ટમમાં ફેરફાર કર્યો હતો અને આ વખતે દરેક મેચનું મૂલ્ય 12 પોઈન્ટ કરવામાં આવ્યું છે. આ રીતે, દરેક ટીમને પોઈન્ટની ટકાવારી અનુસાર પોઈન્ટનું વિતરણ કરવામાં આવશે. એટલે કે, તમે જે પોઈન્ટ્સ માટે સ્પર્ધા કરી છે તેમાંથી, તમને કેટલા પોઈન્ટ મળશે તેની ગણતરી કરવામાં આવશે અને તે ટેબલમાં રેન્કિંગ નક્કી કરશે. છેલ્લી ચેમ્પિયનશિપમાં, દરેક શ્રેણી માટે 60 પોઈન્ટ નક્કી કરવામાં આવ્યા હતા, જેના પર પ્રશ્નો ઉઠાવવામાં આવ્યા હતા.\nજો કે, આ વખતે પણ તમામ ટીમો માત્ર 6-6 શ્રેણી રમશે, જેમાં3ઘરઆંગણે અને3વિદેશમાં રમવાની છે. ટીમ ઈન્ડિયાએ ઈંગ્લેન્ડમાં પોતાની પ્રથમ વિદેશી સીરીઝ રમી છે અને હવે પ્રથમ ઘરેલુ સીરીઝ ન્યુઝીલેન્ડ સામે રમાશે. ટીમ ઈન્ડિયા આ સીરિઝમાં સંપૂર્ણ 24 પોઈન્ટ મેળવીને પ્રથમ સ્થાને પોતાની લીડ મજબૂત કરી શકે છે.\nઆ પણ વાંચોઃ Ashes 2021: વંશિય ટિપ્પણીનો મામલો, ઇંગ્લેન્ડના પૂર્વ કેપ્ટન માઇકલ વોનને એશિઝ સિરીઝની કોમેન્ટ્રી પેનલમાંથી હાંકી કઢાયો!\nઆ પણ વાંચોઃ IND vs NZ live Streaming of 1st Test Match: આજથી કાનપુર ટેસ્ટ મેચની શરુઆત, જાણો ક્યાં, ક્યારે અને કેવી રીતે જોઇ શકાશે મેચ


પાકિસ્તાન: તાંદલિયાવાલા શુગર મિલ વિરુદ્ધ બે FIR નોંધવામાં આવી - ChiniMandi\nHome Gujarati International Sugar News in Gujarati પાકિસ્તાન: તાંદલિયાવાલા શુગર મિલ વિરુદ્ધ બે FIR નોંધવામાં આવી\nપાકિસ્તાન: તાંદલિયાવાલા શુગર મિલ વિરુદ્ધ બે FIR નોંધવામાં આવી\nલાહોર: જિલ્લા ફેસલાબાદના સ્થાનિક પોલીસ મથકે તાંદલિયાવાલા શુગર મિલ્સ વિરુદ્ધ બે અલગ અલગ એફઆઈઆર દાખલ કરી છે. જેમાંથી એક શેરડી ઉત્પાદક ખેડુતોને શેરડી ખરીદી સૂચન (સીપીઆર) જારી કર્યા પછી પણ સમયસર ચુકવણી માટે નથી અને બીજી ખેડૂતોને સીપીઆર જારી નહીં કરવા માટે નોંધાયેલ છે.\nતાંદલિયાવાલા શુગર મિલ વિરુદ્ધ તપાસ કર્યા બાદ ગયા શનિવારે શુગર કમિશનર મુહમ્મદ ઝમન ટેટુને જિલ્લા ફૈઝાબાદના કંજવાણી વિસ્તારની મુલાકાત દરમિયાન એફઆઈઆર દાખલ કરવામાં આવી હતી. મેનેજર કેન આતિફ સઈદ,ચીફ એકાઉન્ટન્ટ ઓમર અન્સારી અને રાણા અલીમ સહિત મિલોના વિવિધ કર્મચારીઓને એફઆઈઆરમાં નિમાયા છે. એફઆઈઆર મુજબ આરોપ કરવામાં આવ્યો છે કે, ખેડૂતોના બાકી નાણાં ચૂકવવામાં આવ્યાં નથી. શેરડીના કમિશનર મુહમ્મદ ઝમાન ટેટુએ જણાવ્યું હતું કે, શેરડીના ખેડુતોને તેમની મહેનતની કમાણીથી વંચિત રાખતા તમામ ગેરરીતિઓ દૂર કરવા તેઓ કટિબદ્ધ છે.


નારાયણ સાંઇને છોકરીઓ સપ્લાઇ કરતી હતી મોનિકા | Asaram Case: Monica used to supply girls to absconded Narayan Sai - Gujarati Oneindia\nનારાયણ સાંઇને છોકરીઓ સપ્લાઇ કરતી હતી મોનિકા\n| Published: Thursday, October 17, 2013, 12:08 [IST]\nઅમદાવાદ, 17 ઓક્ટોબર: આસારામ બાપુના અલગ-અલગ આશ્રમોમાં યૌન શોષણના કેસમાં એક પછી એક ખુલાસા થતા જાય છે. અપરાધના આ જીનમાંથી વધુ એક મહિલાનું નામ સામે આવ્યું છે તે છે મોનિકા સાંઇ. કહેવામાં આવે છે કે મોનિકા નારાયણ સાંઇ અને આસારામને છોકરીઓ સપ્લાઇ કરતી હતી. આ આરોપ આસારામના પૂર્વ સહયોગી મહેન્દ્ર ચાવલાએ લગાવ્યો છે.\nખાસ વાત એ છે કે મહેન્દ્ર ચાવલા ગુરૂવારે પોતાનું નિવેદન કલમ 164 હેઠળ મેજિસ્ટ્રેટ સમક્ષ નોંધાવશે. તેમનું કહેવું છે કે આસારામના આશ્રમોમાં દરેક છોકરી પિતા-પુત્રનો શિકાર થઇ છે. મહેન્દ્ર ચાવલાને ખૂબ મહત્વના માનવામાં આવે છે. આ સાથે જ પોલીસે મોનિકા સાંઇની ધરપકડની તૈયારી તેજ કરી દિધી છે.\nબીજી તરફ યૌન શોષણના એક અન્ય કેસમાં તપાસ તથા પૂછપરછ માટે અમદાવાદ પોલીસ આસારામને ગાંધીનગર સ્થિત આશ્રમમાં તેમની કુટિયામાં લઇ જશે. બીજી તરફ પોલીસની કેટલીક ટીમો આસારામના આશ્રમોમાં છાપેમારી કરી રહી છે.\n1 લાખ રૂપિયામાં છોકરી પટાવતા હતા આસારામ બાપૂ\nપાંચ રાજ્યોમાં છાપેમારી\nઆસારામના પુત્ર નારાયણ સાંઇ પાંચ રાજ્યોમાં છાપેમારી કરી રહી છે. સુરત પોલીસની મદદથી અલગ-અલગ રાજ્યોની પોલીસ નારાયણ સાંઇને પકડવા માટે ગાળીયો કસી રહી છે. ખાસવાત એ છે કે મોનિકા સાંઇ હાલ નારાયણ સાંઇની સાથે છે. નારાયણ સાંઇની સાથે આસારામની પત્ની તથા પુત્રી સહિત લગભગ 12 લોકો છે.\nપોલીસ અનુસાર આ બધાના મોબાઇલ ટ્રેક કરવામાં આવી રહ્યાં છે. સૌથી પહેલાં લોકેશન દિલ્હીની રોહિણીમાં મળ્યું, પછી ગુડગાંવ માર્ગ પર અને પછી હરિયાણામાં. નારાયણ તથા તેમની સાથે બધા લોકો બે વાહનોમાં સવાર છે અને જેટલી વાર કોલ કરવા હોય છે, એટલી વાર સેવાદારોના મોબાઇલનો ઉપયોગ કરવામાં આવે છે. આટલું જ નહી એકવાર કોલ કર્યા બાદ સિમકાર્ડ તોડી નાખે છે જેથી ઇએમઆઇ નંબરના માધ્યમથી ટ્રેક કરી ન શકાય.\nપોલીસના અનુસાર દેશભરમાં આટલા બધા આશ્રમ હોવાના કારણે નારાયણ સાંઇ અને તેમના સાથી સરળતાથી કોઇપણ રાજ્યમાં જઇને સંતાઇ શકે છે. આટલું જ નહી આસારામના અનુયાયી પણ તેમને સંતાડવામાં મદદ કરે છે.\nasaram bapu narayan sai sexual harassment ahmedabad gujarat jodhpur rajasthan આસારામ બાપુ નારાયણ સાંઇ યૌન શોષણ અમદાવાદ ગુજરાત જોધપુર રાજસ્થાન\nAccording to former aide of Asaram Bapu, woman named Monica Sai used to supplied girls to Narayan Sai and his father. Narayan is absconded now.\nStory first published: Thursday, October 17, 2013, 12:08 [IST]


Paytm થી કટ થઈ ગયા છે પૈસા પરંતુ પેમેન્ટ થયું નથી? જાણો પૈસા પરત લેવાની રીત - News n Feeds\nHome Internet Paytm થી કટ થઈ ગયા છે પૈસા પરંતુ પેમેન્ટ થયું નથી? જાણો...\nPaytm થી કટ થઈ ગયા છે પૈસા પરંતુ પેમેન્ટ થયું નથી? જાણો પૈસા પરત લેવાની રીત\nઘણીવાર એવું થાય છે કે તમે સામાન ખરીદવા માટે પેટીએમ (Paytm) વડે પેમેન્ટ કરો છો પરંતુ પૈસા દુકાનદાર સુધી પહોંચ્યા નથી. મગજ ખરાબ ત્યારે થાય છે જ્યારે તમને ખબર પડે કે તમારા બેન્ક એકાઉન્ટમાંથી પૈસા પણ કપાઇ ચૂક્યા છે. આમ તો મોટાભાગના લોકો કહે છે કે પૈસા પરત આવી જશે. પરંતુ જો એમાઉન્ટ મોટી હોય તો ચિંતા વ્યાજબી છે. આવો આજે અમે તમને જણાવીએ કે કેવી રીતે પોતાના પૈસા પરત મેળવી શકીએ છીએ.\nએપ દ્વારા તાત્કાલિક ફરિયાદ કરવાની રીત\nજો તમારા પેટીએમમાંથી પૈસા કપાઇ જાય છે અને તમે ઇચ્છો છો કે તેની ફરિયાદ તાત્કાલિક કરવામાં આવે તો આ સુવિધા પણ એપમાં જ છે. તમારા પેટીએમ એપ (Paytm App) પર સૌથી ઉપર ડાબી તરફ ત્રણ ડોટ્સ પર ક્લિક કરવું પડશે. અહીં 24*7 Help and Support માં જાવ. ત્યારબાદ તમે Get help with recent order દ્વારા અથવા કેટેગરી સિલેક્ટ કર્યા બાદ Order સિલેક્ટ કરો. પછી તમે તમારા બેંકમાંથી કપાયેલા પૈસા અને ફેલ ટ્રાંજેક્શન (Transaction) વિશે ફરિયાદ નોંધાવી શકો છો. ફરિયાદ પર પેટીએમ દ્વારા કરવામાં આવેલા પ્રોસેસ વિશે પણ જાણવું સરળ છે. તેના માટે તમારે ફરીથી 24*7 Help and Support પર ક્લિક કરવું પડશે. અહીં તમને Your Recent Tickets બતાવશે. તેના પર ક્લિક કરીને તમારી ફરિયાદનું સ્ટેટ્સ જોઇ શકો છો.\nપેટીએમ કસ્ટમર કેર સાથે કરો વાત\nફેલ ટ્રાંજેક્શનની ફરિયાદની બીજી એક સરળ રીત પેટીએમ કસ્ટમર કેર (Paytm Customer Care) પણ છે. તમે પેટીએમના કસ્ટમર કેરના નંબર (બેંક, વોલેટ, પેમેન્ટ માટે – – 0120-4456456) પર પણ કોલ કરી શકે છે. પોતાની ફરિયાદની ડિટેલ પોતાની સાથે રાખો. એક્ઝિક્યૂટિવ સાથે વાતચીત થાય ત્યારે ફેલ ટ્રાંજેક્શનનું વિવરણ આપો. તમારી ફરિયાદ પર થઇ રહેલી કાર્યવાહી વિશે અહીંથી જાણી શકો છો.\nઓમ્બડ્સમેન સાથે કરી શકાય ફરિયાદ\nઆ સાચી વાત છે કે ઘણીવાર ઓનલાઇન પેમેન્ટ એપ (Online Payment App) પણ તમારી ફરિયાદનું નિવારણ કરી શકતી નથી. રિઝર્વ બેંક ઓફ ઇન્ડિયા (RBI)એ પહેલાં જ આવા મામલા માટે નિયમ બનાવ્યા છે. ગ્રાહકોની ફરિયાદના નિવારણ માટે સરકારે ઓમ્બડસમેનની જોગવાઇ કરી છે. એટલે કે પેમેન્ટ એપ દ્વારા સમાધાન નહી મળતાં તમે તમારી ફરિયાદ ઓમ્બડમેન પાસે લઇ જઇ શકો છો. એક જોગવાઇ છે કે જો ડિજિટલ પેમેન્ટ સાથે જોડાયેલી ફરિયાદોનું નિવારણ કરે છે.\nPrevious articleડ્રગ કેસમાં હવે અભિનેતા વિવેક ઓબેરોયની પત્નીને ક્રાઈમ બ્રાંચે ફટકારી નોટિસ\nNext articleiPhone 12 લૉન્ચ થતાં જ કંપનીએ iPhone 11 અને iPhone XRની કિંમતમાં કર્યો ધરખમ ઘટાડો, હવે કેટલાં મળી રહ્યાં છે


GSEB Class6Science Notes Chapter 8 શરીરનું હલનચલન – GSEB Solutions\nGSEB Class6Science Notes Chapter 8 શરીરનું હલનચલન\nThis GSEB Class6Science Notes Chapter 8 શરીરનું હલનચલન covers all the important topics and concepts as mentioned in the chapter.\nશરીરનું હલનચલન Class6GSEB Notes\n→ ચાલવું, દોડવું, ઊડવું, છલાંગ મારવી, કૂદવું, સરકવું તેમજ તરવું વગેરે પ્રાણીઓની એક સ્થાનેથી બીજા સ્થાને જવાની કેટલીક રીતો છે.\n→ અસ્થિઓ (હાડકાં – Bones) સખત હોય છે. તે વળી શકતાં નથી. કાસ્થિ (કૂર્ચા | કોમલાસ્થિ – Cartilage) હાડકાં જેટલા સખત નથી. તે જરા નરમ અને સ્થિતિસ્થાપક હોય છે. નાક અને કાનની બૂટનો ઉપરનો ભાગ (કર્ણપલ્લવ) કાસ્થિના બનેલા છે. આ ઉપરાંત હાડકાંના સાંધા આગળ કાસ્થિ આવેલાં છે.\n→ બે કે તેથી વધુ હાડકાં જ્યાં મળે છે, તે જગ્યાએ સાંધા (Joints) હોય છે. સાંધાને લીધે આપણા શરીરના ભાગોને વાળી શકીએ છીએ.\n→ આપણા શરીરમાં જુદાં જુદાં પ્રકારના સાંધા આવેલા છેઃ\nખલ-દસ્તા સાંધો (કંદૂક – ખલ્લિકા સાંધો) (Ball and Socket joint) દા. ત., ખભા આગળનો સાંધો.\nઊખળી સાંધો (Pivotal joint) દા. ત., ગરદન તથા શીર્ષને જોડાણ કરતો સાંધો.\nમિજાગરા સાંધો (Hinge joint) દા. ત., કોણી આગળનો સાંધો.\nઅચલ સાંધો (Fixed joint) દા. ત., ખોપરીના અસ્થિઓ વચ્ચેનો સાંધો.\n→ શરીરનાં બધાં હાડકાંઓ એક સુંદર આકાર પ્રદાન કરાવવા માટે એક માળખું રચે છે તેને શરીરનું કંકાલ (Skeleton) કહે છે.\n→ કંકાલ હાડકાંઓ, સાંધાઓ અને કાસ્થિઓનું બનેલું છે.\n→ શરીરનાં કેટલાંક અંગોમાં આવેલ હાડકાં અને તેની સંખ્યા તેમજ આકાર વિશે આપણને ખ્યાલ ઍક્સ-રે ચિત્ર દ્વારા આવે છે.\n→ કંકાલનાં હાડકાં\nહાથમાં ઉપરના ભાગના, નીચેના ભાગના, કાંડાના, પંજાના અને આંગળીઓનાં હાડકાં જુદી જુદી સંખ્યામાં છે. પગમાં પણ આવાં હાડકાં આવેલાં છે.\nપાંસળી પિંજર(છાતીનું પિંજર – Rib-cage)માં એક છાતીનું હાડકું અને 12 જોડ પાંસળીઓનો સમાવેશ થાય છે. તે હૃદય અને ફેફસાનું રક્ષણ કરે છે.\nકરોડસ્તંભ(મેરુદડ)(Backbone) મણકા જેવા નાનાં નાનાં 33 હાડકાંઓની બનેલી રચના છે, જેને કશેકા કહે છે. કરોડસ્તંભ સ્થિતિસ્થાપક હોવાથી આપણે વાંકા વળી શકીએ છીએ. તે કરોડરજ્જુનું રક્ષણ કરે છે.\nસ્કંધાસ્થિ (Shoulder bone) એ ખભા આગળ બે ઉપસેલા અસ્થિઓ દેખાય છે તેને અંધાસ્થિ (Shoulder bone) કહે છે.\nઆ નિતંબ આગળ આવેલી પેટી જેવી સંરચના છે, જેને નિતંબાસ્થિ (શ્રોણી અસ્થિ – Pelvic bone) કહે છે. તે જઠરની નીચે આવેલા વિભિન્ન અંગોને રક્ષણ આપે છે.\nખોપરીનાં હાડકાં અચલ સાંધાથી જોડાયેલાં છે. તેમાં ફક્ત નીચલા જડબાનું હાડકું હલનચલન કરે છે. ખોપરીનાં હાડકાં મગજનું રક્ષણ કરે છે.\nગતિ માટે હાડકાં તેમજ સ્નાયુઓની આવશ્યકતા છે. કોઈ અસ્થિને ગતિ પ્રદાન કરાવવા માટે બે સ્નાયુઓને સંયુક્ત રીતે કાર્ય કરવું પડે છે.\n→ પ્રાણીઓની ચાલ (Gait of Animals) :\nઅળસિયાં(Earthworm)ના શરીરમાં હાડકાં હોતાં નથી, પરંતુ તેમાં સ્નાયુઓ આવેલાં છે. તે શરીરને સંકુચિત કરી અને પછી ફેલાવી ધીમે ધીમે ચાલી શકે છે.\nગોકળગાય(Snail)ની પીઠ પર ગોળ રચના છે તેને કવચ કહે છે. તે તેનું બાહ્ય કંકાલ છે, પરંતુ તે હાડકાંનું બનેલું હોતું નથી. કવચના છિદ્રમાંથી એક જાડી સંરચના અને શીર્ષ બહાર આવે છે. આ જાડી સંરચના તેના પગ છે. તે મજબૂત સ્નાયુના બનેલા છે. તેની મદદથી તે ચાલે છે.\nવંદો (Cockroach) જમીન પર ચાલે છે, દીવાલ પર ચડે છે અને હવામાં ઊડે છે. તેને ત્રણ જોડ પગ અને બે જોડ પાંખ હોય છે.’\nપક્ષીઓ (Birds) પાંખ વડે હવામાં ઊડે છે અને ભૂમિ પર પગ વડે ચાલે છે. પક્ષીને અગ્ર ઉપાંગોનું પાંખોમાં રૂપાંતર થયેલું હોય છે.\nમાછલી (Fish) પાણીમાં તરે છે. તેનો આકાર હોડી જેવો હોય છે, જે તેને તરવામાં મદદરૂપ થાય છે. તેને મીનપક્ષો હોય છે. શરીર ધારારેખીય (Streamlined) હોય છે.\nસાપ(Snake)નો કરોડસ્તંભ લાંબો હોય છે. તેને પગ હોતાં નથી. તેના સ્નાયુઓની મદદથી તે વલય બનાવી ગતિ કરે છે. તેથી તે સીધી રેખામાં ગતિ કરી શકતો નથી.\nસંયુક્ત રાષ્ટ્રસંઘ (UN) દ્વારા 21મી જૂનને આંતરરાષ્ટ્રીય યોગ દિવસ તરીકે જાહેર કર્યો છે. યોગ મનુષ્યને તંદુરસ્ત રાખે છે. યોગથી હાડકાં અને શરીરના સ્નાયુઓ મજબૂત બને છે. હૃદય, ફેફસાં જેવાં અંગો ક્રિયાશીલ બને છે.


બોલીવૂડના જાણીતા એક્શન ડાયરેક્ટર પરવેઝ ખાનનું હાર્ટ એટેકથી મોત Connect Gujarat\nબૉલીવૂડ એક્શન ડાયરેક્ટર પરવેઝ ખાનનું હાર્ટ એટેકથી મોત થયું છે. તેમની ઉંમર 55 વર્ષની હતી. શ્રીરામ રાધવનની સાથે સુપરહિટ ફિલ્મ અંધાધૂન અને બદલાપુરમાં પણ કામ કરી ચૂક્યા છે. પરવેઝાની સાથે લાંબા સમયથી કામ કરી રહેલા નિશાંત ખાને કહ્યું કે, પરવેઝ છેલ્લા કેટલાક દિવસોથી બિમાર હતા. ત્યારબાદ તેમને મુંબઈની રુબી હોસ્પિટલમાં સારવાર માટે લાવવામાં આવ્યા છે.\nનિશાંતે કહ્યું કે, તેમનું મોત હાર્ટ એટેકથી થયું છે. ફિલ્મમેકર હંસલ મહેતા, પરવેઝ ખાનની સાતે ફિલ્મ શાહિદમાં કામ કરી ચૂક્યા છે. વર્ષ 2013માં આવેલી ફિલ્મમાં રાજકુમાર રાવે મુખ્યભુમિકા નિભાવી હતી. આ સાથે શાહિદ ફિલ્મ માટે તેમને નેશનલ એવોર્ડ પણ મળ્યો છે.\nહંસલે ટ્વિટ કરી કહ્યું કે, સાંભળવામાં આવ્યું છે કે, પરવેઝે દુનિયાને અલવિદા કહ્યું છે. અમે બંન્નેએ શાહિદ ફિલ્મમાં સાથે કામ કર્યું હતુ. તે અક એનર્જી ભરેલો વ્યક્તિ હતો, પરવેઝ તારો અવાજ મારા કાનમાં ગુંજી રહ્યો છે.\nપરવેઝે તેની કારકિર્દીની શરૂઆત એક્શન ડિરેક્ટર અકબર બક્ષીને આસિસ્ટ કરવાની સાથે કરી હતી.અકબરે અક્ષય કુમારની ફિલ્મ ખિલાડી, શાહરુખ ખાનની ફિલ્મ બાઝીગર અને બૉબી દેઓલની ફિલ્મ સોલ્જરમાં આસ્સિટ કર્યો હતો.\nPrevious articleધીરૂભાઈ અંબાણીના મોટાભાઈ રમણિકભાઇ અંબાણીનું 95 વર્ષની વયે નિધન\nNext articleવલસાડ : અનરાધાર વરસાદ વરસતા અનેક વિસ્તારોમાં ભરાયા પાણી, પાલિકાની પ્રિ-મોનસુન કામગીરીની ખુલી પોલ


લગ્નના મહેમાનો માટે સરળ હેરસ્ટાઇલ | બેઝિયા\nલગ્નના મહેમાનો માટે સરળ હેરસ્ટાઇલ\nટોય ટોરેસ | 18/11/2021 20:00 | હેરસ્ટાઇલ\nજ્યારે આપણે લગ્નમાં અતિથિ તરીકે જઈએ છીએ, ત્યારે આપણે રોજિંદા જીવનની મૂળભૂત શૈલીમાંથી થોડો બહાર આવવા માટે પોતાને અલગ રીતે જોવાનો માર્ગ શોધીએ છીએ. તેમ છતાં, કંઈક ખૂબ અલગ પસંદ કરવાનું જોખમ છે જેથી તમે સ્થાન ગુમાવશો. કારણ કે લગ્ન જેવી ઇવેન્ટ પસંદ કરવા, મેકઅપ અથવા હેરસ્ટાઇલના પ્રકાર સાથે પ્રયોગ કરવા કરતાં વધુ ખરાબ કંઈ નથી.\nતેથી, આના જેવી સરળ હેરસ્ટાઇલ પસંદ કરવી શ્રેષ્ઠ છે જે અમે તમને નીચે આપીએ છીએ. જેથી તમે એક અલગ લુક પહેરી શકો, પરંતુ તમારી જાતને બંધ કર્યા વિના. તમે ઘરે તમારા વાળમાં કાંસકો પણ કરી શકો છો, કારણ કે વ્યાવસાયિકો ખૂબ સારું કામ કરે છે, તેમ છતાં તમારા વાળને તમારા કરતાં વધુ સારી રીતે જાણનાર કોઈ નથી. આ વિચારોની નોંધ લો, ઇવેન્ટના દિવસો પહેલા પ્રેક્ટિસ કરો અને મહેમાનો માટે આમાંની કેટલીક સરળ લગ્નની હેરસ્ટાઇલ સાથે આશ્ચર્ય કરો.\n1 મહેમાન માટે લગ્નની હેરસ્ટાઇલના સરળ વિચારો\n1.1 છૂટક વાળ અને હેડબેન્ડ\n1.2 બધા માટે પિગટેલ્સ\nમહેમાન માટે લગ્નની હેરસ્ટાઇલના સરળ વિચારો\nજો તમે તમારા વાળને સ્ટાઇલમાં મૂકવા માંગતા હોવ તો વેણી હંમેશા શ્રેષ્ઠ વિકલ્પોમાંથી એક છે. જો તમે તમારા બધા વાળ ઉપર પહેરવા માંગતા હો, તો તમે એક નાનકડા બનમાં પાછળ બાંધેલી ઘણી વેણીઓ સાથે સંપૂર્ણ અપડો વચ્ચે પસંદ કરી શકો છો. જો તમે કોઈપણ સુશોભન તત્વ ઉમેરો જેમ કે હેરપેન્સ, ફૂલો અથવા હેડબેન્ડ, તમારી પાસે મૂળભૂત શૈલી હશેમહેમાન તરીકે લગ્નમાં હાજરી આપવા માટે ભવ્ય અને પરફેક્ટ.\nતમે અન્ય પ્રકાર પણ પસંદ કરી શકો છો હેરસ્ટાઇલ વેણી અને છૂટક વાળ સાથે. જો તમારી પાસે લાંબી માને છે, તો વાળને ઘણો વોલ્યુમ આપવા માટે તમારા વાળને ટ્વીઝરની જોડીથી કર્લ કરો. આગળ, વાળનો એક ભાગ, જાડા વેણી, શરીરના ઘણાં ભાગ સાથે વેણી. ટૂંકા વાળ ધરાવતા લોકો માટે, સૌથી સરળ અને સૌથી ભવ્ય વિકલ્પોમાંથી એક કરવાનું છે એક બાજુ પર વેણી, વાળનો માત્ર એક ભાગ એકત્રિત કરો.\nછૂટક વાળ અને હેડબેન્ડ\nજો તમે સામાન્ય રીતે તમારા વાળ પહેરો છો, તો તમે કેટલાક સુધારા સાથે વિચિત્ર દેખાઈ શકો છો. તે કિસ્સામાં, હેરસ્ટાઇલને સંપૂર્ણપણે બદલ્યા વિના, વધુ ભવ્ય શૈલી પ્રાપ્ત કરવા માટે વિશિષ્ટ એસેસરીઝ ઉમેરવાનું શ્રેષ્ઠ છે. વાળ પર કામ કરો જેથી તે સારી રીતે પોલિશ્ડ દેખાય, તમે છૂટક મોજા પહેરવા માંગો છો અથવા ખૂબ સીધા વાળ. સંપૂર્ણ ચમક મેળવવા માટે, અંતિમ ઉત્પાદન લાગુ કરો.\nઆ કિસ્સામાં, તમારે ફક્ત એક પૂરક ઉમેરવું પડશે જે દેખાવને સંપૂર્ણપણે બદલી નાખે છે. હેડબેન્ડ ફરીથી ફેશનમાં છે અને કોઈપણ વર્તમાન સ્ટોરમાં તમે અનંત વિકલ્પો શોધી શકો છો. એક હેડબેન્ડ જેમાં કાંકરા, દડા કે જે મોતીનું અનુકરણ કરે છે અથવા કોઈપણ આભૂષણનો સમાવેશ કરે છે, તે કોઈપણ પ્રકારના વાળ પર મૂકવું સરળ હશે. તમે ખૂબ જ અલંકૃત હેરસ્ટાઇલ કર્યા વિના તમારા વાળ એકત્રિત કરી શકો છો અથવા સામાન્ય કરતાં અલગ.\nબધા માટે પિગટેલ્સ\nછેલ્લા વિચાર તરીકે, અમે ખૂબ જ ઉપયોગી પિગટેલ્સને અવગણી શકતા નથી. તેઓ વ્યવહારુ, કરવા માટે સરળ, સર્વતોમુખી અને કોઈપણ પ્રસંગે પહેરવા યોગ્ય છે. અલબત્ત, લગ્ન જેવા ખાસ પ્રસંગ પર જોવા માટે, તમારે કરવું પડશે સરળ હેરસ્ટાઇલ, તેમજ ભવ્ય બતાવવા માટે તમારા વાળ પર થોડું કામ કરો. પોનીટેલ કરતા પહેલા વાળને ખૂબ સારી રીતે વર્ક કરો.\nતમારા વાળને વોલ્યુમ અને બોડી આપવા માટે ટ્વીઝર વડે તરંગો બનાવો. જો તમારી પાસે લાંબી માને છે, તો તમને એક ભવ્ય હેરસ્ટાઇલ મળશે. પરંતુ જો આ તમારો કેસ નથી, તો તમે અદભૂત પોનીટેલ હાંસલ કરવા માટે હંમેશા કેટલાક એક્સટેન્શન મેળવી શકો છો. એક્સેસરીઝ ઉમેરો, જેમ કે મખમલના ધનુષ્ય જેની સાથે પોનીટેલને સજાવવા માટે, કેટલીક તેજસ્વી અથવા આકર્ષક હેરપીન્સ અને તે પણ, તમે બાજુની વેણી, નાની અને સારી રીતે વ્યાખ્યાયિત કરી શકો છો.\nજો તમે લગ્નની સરળ હેરસ્ટાઇલ પસંદ કરો છો, તો તમે હંમેશા અન્ય રીતે વિચિત્ર સ્પર્શ ઉમેરી શકો છો. એક ખાસ મેકઅપ અને કંઈક વધુ અલંકૃત, ધ્યાન આકર્ષિત કરતી એક્સેસરીઝ અથવા તમારી પોતાની શૈલી, તે કેન્દ્રસ્થાને હશે. તમારી જાતને એક અલગ દેખાવ સાથે જોવાનો માર્ગ શોધો, તમને જે ગમે છે તે છોડ્યા વિના અને તમને સારું લાગે છે.\nકારણ કે વધુ પડતી છબી બદલવાનો પ્રયાસ કરવા કરતાં વધુ ખરાબ કંઈ નથી વ્યક્તિગત, ખાસ કરીને જ્યારે તે ઇવેન્ટની વાત આવે છે જ્યાં તમે સંપૂર્ણ બનવા માંગો છો.\nલેખનો સંપૂર્ણ માર્ગ: બેઝિયા » સુંદરતા » હેરસ્ટાઇલ » લગ્નના મહેમાનો માટે સરળ હેરસ્ટાઇલ\nતમારા ઘરમાં મૌલિક્તા ઉમેરવા માટે આધુનિક પડધા


AMC ordered 20,000 rapid kits for aggressive testing , starting use in western part of city|AMCએ 20 હજાર રેપીડ કીટનો ઓર્ડર આપ્યો, શહેરના પશ્ચિમ વિસ્તારમાં ઉપયોગ શરૂ કરાયો\nAMC ordered 20,000 rapid kits for aggressive testing , starting use in western part of city\nકોરોના સામે જંગ / AMCએ 20 હજાર રેપીડ કીટનો ઓર્ડર આપ્યો, શહેરના પશ્ચિમ વિસ્તારમાં ઉપયોગ શરૂ કરાયો\nરેપીડ કીટ દ્વારા માત્ર 30 મિનિટમાં જ કોરોનાના ટેસ્ટનું પરિણામ મળે છે\nJul 01, 2020, 04:56 PM IST\nઅમદાવાદ. કોરોનાનો કહેર અમદાવાદ શહેર અને જિલ્લામાં યથાવત છે. ગઈકાલે કોરોનાના કેસમાં ઘટાડો જોવા મળ્યો હતો. પરંતુ હવે અમદાવાદ મ્યુનિસિપલ કોર્પોરેશન (AMC) ફરીથી એગ્રેસિવ ટેસ્ટિંગ પર ભાર મુક્યો હોય તેવું લાગી રહ્યું છે. AMCએ 20 હજાર રેપીડ કીટનો આર્ડર આપ્યો છે. રેપીડ કીટનો ઉપયોગ શહેરના પશ્ચિમ વિસ્તારમાં શરૂ કરી દેવામાં આવ્યો છે.\nરોજ એક હજાર રેપીડ કીટનો ઉપયોગ થશે\nરેપીડ કીટથી માત્ર 30 મિનિટમાં જ કોરોનોનું પરિણામ મળી જાય છે. શહેરમાં કોરોનાના કેસમાં વધારો-ઘટાડો થઈ શકે. એગ્રેસિવ ટેસ્ટિંગના કારણે અગાઉના મહિનાઓમાં કેસોમાં વધારો નોંધાયો હતો. હાલ સ્થિતિમાં છૂટછાટોના કારણે કેસ વધી પણ શકે છે. 20 હજાર રેપીડ કીટ પૈકીની એક હજાર કીટ રોજ વાપરવામાં આવશે.\nઅમદાવાદ જિલ્લા શહેરમાં કોરોનાનો આંકડો 21 હજાર નજીક\n30 જૂનની સાંજ સુધીમાં શહેરમાં 182 કેસ નોંધાયા છે અને 120 દર્દી ડિસ્ચાર્જ થયા છે. અમદાવાદ શહેર-જિલ્લામાં કુલ કેસનો આંકડો 20,913 થયો છે અને મૃત્યુઆંક 1,441 પર પહોંચ્યો છે. તેમજ 15,967 દર્દી સાજા થઇ ઘરે પરત ફર્યા છે.


રૂપિયો ફરી તૂટ્યો, ગયો 65ને પાર | Rupee plunges to 65 against dollar - Gujarati Oneindia\n33 min ago રાહુલ ગાંધીના આજના શ્રીનગર પ્રવાસ પર પ્રશાસનનું મોટુ નિવેદન, ‘અત્યારે ન આવો કાશ્મીર'\nરૂપિયો ફરી તૂટ્યો, ગયો 65ને પાર\n| Updated: Monday, February 2, 2015, 14:45 [IST]\nમુંબઇ, 27 ઑગસ્ટઃ રૂપિયાની શરૂઆત ફરી એકવાર જોરદાર નબળાઇ સાથે થઇ. અમેરિકન ડોલરના મુકાબલે રૂપિયામાં 70 સુધીની નરમાઇ આવતા તે 65ના સ્તર પર ખુલ્યો. ડોલરની તુલનામાં રૂપિયો 1.64 સુધી તૂટ્યો છે અને તેની સપાટી 65.70 સુધી પહોંચી ગઇ હતી. સોમવારે ડોલરની સરખામણીએ રૂપિયો 64.30ના સ્તર પર બંધ થયો હતો. મંગળવારે રૂપિયો તૂટીને 66.06 સુધી પહોંચી ગયો છે.\nરૂપિયામાં નરમાઇનો દોર મંગળવારે પણ જારી રહ્યો છે. ડોલરની સામે રૂપિયો 65.70 સુધી પહોંચી ગયો. જેની અસર શેર બજાર પર પણ પડી છે. સેન્સેક્સમાં 500 પોઇન્ટ્સથી વધુનો કડાકો જોવા મળ્યો છે. જ્યારે નિફ્ટીમાં પણ2ટકાનો કડાકો નોંધયો છે.\nમહિનાના અંતમાં ઇમ્પોર્ટ્સ દ્વારા ડોલરની માંગ વધવાના કારણે રૂપિયાના સ્તરમાં કડાકો જોવા મળી રહ્યો છે. મંગળવારે તે 65.70ના સ્તરે પહોંચી ગયો હતો. જ્યારે બીજી તરફ ક્રેડિટ સુઇસનું કહેવું છે કે, રૂપિયામાં નરમાઇ જારી રહેશે. આગામી 12 મહિનામાં રૂપિયો ડોલરની સામે વધુ તૂટે તેવા અણસાર છે.\ndollar world economy રૂપિયો ડોલર ભારત વિશ્વ બિઝનેસ અર્થવ્યવસ્થા\nThe rupee tumbled to an all time intra day low of 66.06 per dollar on Tuesday


વિશ્વમાં ઝડપથી વધી રહ્યું છે કોરોના સંક્રમણ, આ દેશોને થઇ સૌથી વધુ અસર | Corona transition is growing rapidly in the world, affecting these countries the most - Gujarati Oneindia\n1 min ago દરિયા કિનારે બિકીનીમાં ઝૂલા ઝૂલતી દેખાઈ કલ્કિ કોચલીન, બોલ્ડ ફોટો શેર કર્યા!\n35 min ago 12 જુલાઈથી મકર રાશિમાં શનિની ઉલટી ચાલ, આ રાશિઓ પર થશે અસર\n| Published: Wednesday, March 30, 2022, 12:18 [IST]\nલંડન : કોરોના મહામારી ફરી એકવાર ચિંતાનું કારણ બની ગઈ છે. લગભગ એક મહિનાના ઘટાડા બાદ, સંક્રમણના કેસ ઝડપથી વધી રહ્યા છે. એશિયાથી લઈને પશ્ચિમી દેશોમાં ફરી કોરોનાનો પ્રકોપ દેખાવા લાગ્યો છે. તે જ સમયે, નિષ્ણાતોએ ચેતવણી આપી છે કે, બેદરકારી ભારે પડી શકે છે.\nWION માં પ્રકાશિત થયેલા અહેવાલ મુજબ, Omicron નું વધુ સંક્રમક BA.2 પ્રકાર યુરોપ અને ચીનના ભાગોમાં ઝડપથી ફેલાઈ રહ્યું હતું. માર્ચમાં અહીં ઘણા નવા કેસ નોંધાયા છે. ચીનનું શાંઘાઈ શહેર એક નવા હોટસ્પોટ તરીકે ઉભરી આવ્યું છે. અહીં પ્રશાસને પરિસ્થિતિનો સામનો કરવા માટે લોકડાઉન લગાવી દીધું છે.\nઆ દેશોમાં પણ કેસ વધી રહ્યા છે\nઆ મહિનામાં એટલે કે માર્ચમાં ફ્રાન્સ, ઇટાલી, જર્મની અને બ્રિટનમાં પણ કોરોનાના કેસ ઝડપથી નોંધાયા છે. આવા સમયે, અમેરિકામાં 'કોરોના રિટર્ન'ની ચેતવણી પણઆપવામાં આવી રહી છે.\nસૌથી મોટી ચિંતા એ છે કે, ચીનમાં કોરોના ફરી વેગ પકડી રહ્યો છે. ચીનના વુહાનથી આ રોગચાળો શરૂ થયો અને ત્યારબાદ તેમણે આખીદુનિયાને પોતાની ઝપેટમાં લઈ લીધી હતી.\n26 મિલિયન લોકો ઘરોમાં કેદ\nશાંઘાઈમાં ઓમિક્રોન વેરિઅન્ટના લગભગ 5,982 કેસ નોંધાયા છે. આને ધ્યાનમાં રાખીને, વહીવટી તંત્રે શહેરના કેટલાક પશ્ચિમ ભાગોમાં લોકડાઉન પણ લાદી દીધું છે.\nઆ અગાઉ વહીવટી તંત્ર દ્વારા લોકડાઉનની શક્યતા નકારી કાઢવામાં આવી હતી. 26 મિલિયનની વસ્તી ધરાવતું આ શહેર હાલમાં લોકડાઉનનો સામનો કરી રહ્યું છે.લોકોને ઘરમાં રહેવા માટે કહેવામાં આવ્યું છે.\nBA.2 પ્રકાર શું છે?\nઓમિક્રોનના સંક્રમણ વચ્ચે BA.2 ના વધતા જતા કેસોને બ્રિટિશ આરોગ્ય સત્તાવાળાઓ પ્રથમ હતા. Omicron, BA.1, BA.2 અને BA.3 ના કુલ ત્રણપેટા-જાણો છે.\nBA.2 ને 'સ્ટીલ્થ વેરિઅન્ટ' તરીકે પણ ઓળખવામાં આવે છે. કારણ કે, તેને ટ્રેક કરવું થોડું મુશ્કેલ છે. ગુમ થયેલ જનીનને કારણે, BA.1 ને સામાન્યPCR પરીક્ષણ દ્વારા મૂળભૂત રીતે ટ્રેક કરવામાં આવે છે. જ્યારે BA.2 અને BA.3 માત્ર જીનોમિક સિક્વન્સિંગ દ્વારા શોધી શકાય છે.\nવર્લ્ડ હેલ્થ ઓર્ગેનાઈઝેશનમુજબ, કોરોનાના નવા કેસમાં BA.2 નો હિસ્સો 86 ટકા છે. તે BA.1 અને BA.1.1 જેવા અન્ય પેટા-ચલો કરતાં વધુ સંક્રમક છે, પરંતુ અત્યાર સુધીના પૂરાવા સૂચવેછે કે, તેનાથી ગંભીર સંક્રમણ લાગવાની શક્યતા ઓછી છે.\nOmicron infection china america uk international news ચીન અમેરિકા યુકે આંતરરાષ્ટ્રીય સમાચાર\nCorona transition is growing rapidly in the world, affecting these countries the most.\nStory first published: Wednesday, March 30, 2022, 12:18 [IST]


ઉ.પ્રદેશમાં જાહેર થયું આતંકી અજમલ કસાબનું જાતિ-રહેઠાણ પ્રમાણપત્ર : તંત્રમાં ભૂકંપ\nયુપીની સરકારી ઓફિસોમાં થોડા પૈસા આપી કોઇ પણ નકલી સર્ટીફિકેટ બનાવી શકાય છે\nલખનૌ તા. ૧૯ : ઉત્તર પ્રદેશના ઓરૈયા જીલ્લામાંથી મુંબઈ હુમલાના આતંકી અજમલ કસાબનું કથિત રીતે રહેઠાણ અને જાતી પ્રમાણપત્ર જાહેર કરવામાં આવ્‍યું છે. આ લાપરવાહીથી અધિકારીઓની રેવડી દાણા દાળ થઈ ગઈ છે. આ મામલો સામે આવ્‍યા બાદ સંબંધિત લેખપાલને નિલંબિત કરી દેવામાં આવ્‍યો છે. સાથે, આતંકી કસાબના જાતી અને રહેઠાણ પ્રમાણપત્રને રદ કરી દેવામાં આવ્‍યું છે. ઓનલાઈન અરજીકર્તા વિરુદ્ધ પણ તપાસના આદેશ આપી દેવામાં આવ્‍યા છે.\nઅંગ્રેજી સમાચારપત્ર ઈન્‍ડીયન એક્‍સપ્રેસના સમાચાર અનુસાર, આ મામલો ઔરેયાના બિઘૂના તહસીલનો છે. કસાબનું જાતી અને રહેઠાણ પ્રમાણપત્ર ૨૧ ઓક્‍ટોબર ૨૦૧૮ની તારીખે જાહેર કરવામાં આવ્‍યું છે. આમાં કસાબનું જન્‍મ સ્‍થળ આંબેડકરનગર ગામ બચાવવામાં આવ્‍યું છે.\nઆ ઘટનાથી યૂપી સરકારની સક્રિયતા પર પ્રશ્ન ઉઠી રહ્યા છે. આ મામલા બાદ એ વાતનો ખુલાસો થઈ ગયો છે કે, યૂપીની સરકારી ઓફિસોમાં થોડા પૈસા આપી કોઈ પણ નકલી સર્ટીફિકેટ બનાવી શકાય છે. તમને જણાવી દઈએ કે, આતંકી અજમલ કસાબને ૨૬/૧૧ના આતંકી હુમલામાં જીવતો પકડવામાં આવ્‍યો હતો.\n૨૦૦૮માં મુંબઈ હુમલા સમયે અજમલ આમિર કસાબને આસિસ્‍ટન્‍ટ સબ ઈન્‍સપેક્‍ટર તુકારામે જીવતો પકડી લીધો હતો. કસાબે પોતાને પકડમાંથી છોડાવવા માટે ઈન્‍સપેક્‍ટર તુકારામને ગોળી પણ મારી હતી. પરંતુ લોહીથી લથપથ તુકારામે કસાબને છોડ્‍યો ન હતો. બાદમાં તે કસાબે મારેલી ગોળીથી શહીદ પણ થયા હતા. જે સ્‍થાન પર કસાબને પકડવામાં આવ્‍યો હતો, તે જગ્‍યા પર તેમની મૂર્તી પણ લગાવવામાં આવી છે.\n૨૬/૧૧ના હુમલામાં દોષી અજમલ કસાબને ૨૨ નવેમ્‍બર ૨૦૧૨ના રોજ પૂણેની યરવાડા જેલમાં ફાંસી આપવામાં આવી હતા. અજમલ કસાબને ઓપરેશન બુદ્ધા સ્‍માઈલ હેઠળ ફાંસી આપવામાં આવી હતા. મોતની સજા બાદ તેને જેલમાં જ દફન કરવામાં આવ્‍યો હતો.\nશુભલક્ષ્મી જ્વેલ આર્ટ લિમિટેડ લાવી રહ્યુ છે ૨૫,૦૪,૦૦૦ શેરનો આઇપીઓ access_time 12:43 pm IST\nસીબીઆઈનો ડખ્ખો વધુ વકર્યોઃ ડીઆઈજી એમ.કે. સિન્હાની સુપ્રિમ કોર્ટમાં સ્ફોટક પીટીશનઃ અજીત ડોભાલ, સીવીસી ઉપર સનસનીખેજ આરોપોઃ કેન્દ્રીય મંત્રી હરીભાઈ ચૌધરીએ કરોડોની લાંચ લીધાનો આરોપ access_time 5:11 pm IST\nગ્રીન એવન્યુ સોસા.માં યોજાયેલ ભાગવત કથામાં ભાવિકો રસતરબોળઃ રાત્રે તુલસી વિવાહ access_time 4:27 pm IST\nજેતપુર પાસે ચોરાઉ મનાતા ૧૧ મોબાઇલ સાથે બે શખ્સો પકડાયા access_time 4:17 pm IST\nલોકસભાની ચૂંટણીની તૈયારી :ગુજરાત કોંગ્રેસે 26 બેઠકના ઈન્ચાર્જ કર્યા જાહેર : છ ધારાસભ્યને પણ જવાબદારી સોંપાઈ access_time 11:37 pm IST


ઉના, ઉપલેટા, જૂનાગઢ, ધોરાજી અને અમરેલી સંપૂર્ણ બંધ રહ્યાં - Sambhaav News\nઉના, ઉપલેટા, જૂનાગઢ, ધોરાજી અને અમરેલી સંપૂર્ણ બંધ રહ્યાં\nઅમદાવાદ: ગીર-સોમનાથ જિલ્લાના ઉના તાલુકાના સમ‌ઢિયાળા ગામના ચાર દલિત યુવકોને માર મારવાના વિરોધમાં દલિત સમાજ અને ભારતીય સમાજવાદી પાર્ટી દ્વારા બંધનું એલાન આપવામાં આવ્યું છે. સૌરાષ્ટ્રમાં બંધની વ્યાપક અસર જોવા મળી રહી છે. ધોરાજી, ઉપલેટા, ઉના, અમરેલી, ગીર-સોમનાથ, જૂનાગઢમાં પણ લોકોએ વેપાર-ધંધા બંધ રાખી બંધને સમર્થન આપ્યું છે. રાજકોટ, પાટણ, ભાવનગર, જામનગર, અમદાવાદ સહિતનાં શહેરોમાં બંધની નહિવત્ અસર જોવા મળી રહી છે.\nગુજરાત બંધના એલાનના પગલે ઉના શહેર આજ સવારથી જ બંધ રહ્યું હતું. ધોરાજી, ગોંડલ, ઉપલેટા વગેરે શહેરોમાં પણ બંધની અસર જોવા મળી હતી. જૂનાગઢ તેમજ ભાવનગરમાં સ્કૂલ સંચાલકોએ સ્કૂલો બંધ રાખવાનો નિર્ણય લીધો હતો. રાજકોટમાં તોફાની ટોળાએ બીઆરટીએસમાં તોડફોડ કરી હોઇ આજના દિવસે બીઆરટીએસને નુકસાન ન થાય તે માટે બીઆરટીએસ રૂટ બંધ રાખવાનો નિર્ણય લેવાયો છે. રાજકોટ શહેરમાં બંધના પગલે ત્રણ એસઆરપીની ટુકડી ઉતારવામાં આવી છે.\nઉનાની ઘટનાના સૌરાષ્ટ્રમાં સૌથી વધુ પડઘા પડ્યા હોઇ સૌરાષ્ટ્રમાં બંધની વ્યાપક અસર જોવા મળી હતી. રાજકોટ એસટી ડેપોની તમામ બસોને રદ કરવામાં આવી છે. જેના કારણે મુસાફરોને ભારે મુશ્કેલીનો સામનો કરવો પડી રહ્યો છે. બોટાદના સાળંગપુરમાં પણ એસટી બસ પર મોડી રાત્રે ટોળાએ પથ્થરમારો કર્યો હતો. જૂનાગઢના વંથલી ગામે હાઇવે પર હજારો લોકોના ટોળા રસ્તા પર ઊતરી આવ્યા હતા અને ચક્કાજામ કર્યો હતો. વાહનોની લાંબી લાઇનો લાગી ગઇ હતી.\nગુજરાત બંધના એલાનના પગલે રાજ્યભરમાં પોલીસનો ચુસ્ત બંદોબસ્ત ગોઠવાયો છે. પોલીસને સવારથી જ સ્ટેન્ડટુના આદેશ અપાયા છે. પોલીસ દ્વારા હાઇવે અને મુખ્ય માર્ગો પર પેટ્રોલિંગ વધારવામાં આવ્યું છે તેમજ મોટા ભાગના એસટી બસના રૂટ બંધ કરવામાં આવ્યા છે.\nવીરમગામમાં પણ લોકોએ સ્વયંભૂ બંધ રાખીને દલિત સમાજના બંધના એલાનને સમર્થન આપ્યું છે. પાટણમાં પણ દલિત સમાજના લોકો રસ્તા પર ઊતરી આવ્યા હતા. પાટણ-ચાણસ્મા હાઇવે પર લોકોએ ટાયરો સળગાવ્યા હતા. બનાસકાંઠાના ધાનેરામાં પણ લોકોએ બંધ પાળી વિરોધ નોંધાવ્યો હતો.\nNextબંધના સમર્થનમાં શહેરના છ હજાર સફાઈ કામદારો હડતાળ પર »\nPrevious « રાહુલ ગાંધીએ ઊનાકાંડના પીડિતોની વ્યથા સાંભળી


14 lakh cash stolen from Osia Mall on Gotri Road in Vadodara | વડોદરાના ગોત્રી રોડ પર ઓસિયા મોલમાં 14 લાખની રોકડ રકમની ચોરી, એક તસ્કર CCTVમાં કેદ - Divya Bhaskar\n14 Lakh Cash Stolen From Osia Mall On Gotri Road In Vadodara\nમોલમાં તસ્કરો ત્રાટક્યા:વડોદરાના ગોત્રી રોડ પર ઓસિયા મોલમાં 14 લાખની રોકડ રકમની ચોરી, એક તસ્કર CCTVમાં કેદ\nવડોદરા શહેરના ગોત્રી રોડ પર આવેલા ઓસિયા મોલમાં સોમવારે મોડી રાત્રે તસ્કરો ત્રાટક્યા હતા\nપોલીસે તસ્કરોનું પગેરું શોધવા માટે ડોગ સ્ક્વોડ અને ફિંગર પ્રિન્ટ નિષ્ણાંતોની મદદ લઇને તપાસ શરૂ કરી\nવડોદરા શહેરના ગોત્રી રોડ પર આવેલા ઓસિયા મોલમાં સોમવારે મોડી રાત્રે તસ્કરો ત્રાટક્યા હતા અને મોલમાંથી રૂપિયા 14 લાખની રોકડની ચોરી કરી ફરાર થઇ ગયા હતા. જોકે, તસ્કરો પૈકી એક તસ્કર CCTVમાં કેદ થઇ ગયો હતો. આ બનાવ અંગે પોલીસે CCTV ફૂટેજના આધારે તપાસ શરૂ કરી છે.\nએક તસ્કર તે CCTV કેમેરામાં કેદ થઇ ગયો\nવડોદરાના ગોત્રી રોડ ઉપર ઓસિયા નામનો મોલ આવેલો છે. મોડી રાત્રે2વાગ્યાના સુમારે બુકાનીધારી તસ્કરો મોલમાં ત્રાટક્યા હતા. મોલમાં લગાવેલા મોટાભાગના CCTVના કેબલો કાપીને મોલમાં એક તસ્કર પ્રવેશ્યો હતો અને મોલના અલગ-અલગ કાઉન્ટરમાં પડેલી રૂપિયા 14 લાખ જેટલી રોકડ રકમની ચોરી કરીને ફરાર થઇ ગયો હતો. જોકે, મોલના CCTV કેબલો કાપીને મોલમાં પ્રવેશેલ તસ્કરો મોલના ત્રણ CCTVના કેબલો કાપવાના ભૂલી ગયા હતા. જેથી એક તસ્કર તે CCTV કેમેરામાં કેદ થઇ ગયો હતો.\nતસ્કરો મોલના ત્રણ CCTVના કેબલો કાપવાના ભૂલી ગયા હતા. જેથી એક તસ્કર તે CCTV કેમેરામાં કેદ થઇ ગયો\nપોલીસે ચોરીનો ભેદ ઉકેલવા માટે CCTV ફૂટેજ મેળવ્યા\nસવારે મોલના સંચાલકો સહિત સ્ટાફ નોકરી ઉપર આવતા તેઓને મોલમાં ચોરી થઇ હોવાની જાણ થઇ હતી. મોલના તમામ કેશ કાઉન્ટરોમાં રોકડ રકમ ન જોતા ચોંકી ઉઠ્યા હતા. દરમિયાન આ બનાવની જાણ મોલના વહીવટકર્તા ઉત્તરાજ સોનીએ પોલીસને કરતા પોલીસ સ્થળ પર દોડી ગઇ હતી અને પોલીસે ચોરીનો ભેદ ઉકેલવા માટે CCTV ફૂટેજ મેળવ્યા હતા. તે સાથે પોલીસે તસ્કરોનું પગેરું શોધવા માટે ડોગ સ્ક્વોડ અને ફિંગર પ્રિન્ટ નિષ્ણાંતોની મદદ લઇ તપાસ શરૂ કરી હતી.\nઅલગ-અલગ કેશ કાઉન્ટરોમાંથી રોકડા રૂપિયા 14 લાખ ચોરી કરી\nમોલના વહીવટકર્તા ઉત્તરાજ સોનીએ ચોરીના બનાવ અંગે જણાવ્યું હતું કે, મોલમાં ચોરી કરવા માટે એકથી વધુ તસ્કરોની ટોળકી આવી હશે, પરંતુ, મોલમાં કેશ કાઉન્ટરમાંથી એક જ તસ્કર નાણાં ચોરી રહ્યો હોવાનું CCTV ફૂટેજ ઉપરથી જણાય છે. તસ્કરે મોઢા ઉપર બુકાની બાંધેલી છે. પોલીસે CCTV ફૂટેજ મેળવી તપાસ શરૂ કરી છે. તસ્કરો મોલ સ્થિત અલગ-અલગ કેશ કાઉન્ટરોમાંથી રોકડા રૂપિયા 14 લાખ ચોરી ગયા છે.\nઓસિયા મોલમાં થયેલા ચોરીના આ બનાવમાં કોઇ જાણભેદુ હોવાનું અનુમાન\nએક દુકાનમાં પણ ચોરીનો પ્રયાસ કર્યો\nતસ્કરો મોલમાં ચોરી કરવા ઉપરાંત મોલની બાજુમાં આવેલ અન્ય એક દુકાનમાં પણ ચોરીનો પ્રયાસ કર્યો હતો. ચોરીના આ બનાવે ગોત્રી વિસ્તારમાં ભારે ચકચાર જગાવી મૂકી હતી. ઓસિયા મોલમાં થયેલા ચોરીના આ બનાવમાં કોઇ જાણભેદુ હોવાનું અનુમાન સેવાઇ રહ્યું છે. અત્રે ગોત્રી પોલીસે અજાણ્યા વ્યક્તિઓ સામે ચોરીનો ગુનો નોંધી તપાસ હાથ ધરી છે.


ભાજપ પાર્લામેન્ટરી બોર્ડમાં સુનાવણી પૂરી, આજથી 'ટકોરા' મારવાનું શરૂ\nઆજે રાજકોટ, જૂનાગઢ, પોરબંદર, કચ્છવાળાને સાંભળ્યા\nરાજકોટ, તા. ૧૯ :. ભાજપ પ્રદેશ પાર્લામેન્ટરી બોર્ડની બેઠકનો આજે અંતિમ દિવસ છે. આજે જે તે મતક્ષેત્રના નિરીક્ષકો અને સ્થાનિક અપેક્ષિત અગ્રણીઓની હાજરીમાં સમીક્ષા થયા બાદ પાર્લામેન્ટરી બોર્ડની સ્વતંત્ર બેઠકો શરૂ થશે. જેમા એક એક નામ અથવા એકથી વધુ નામની પેનલ બનાવાશે. સવારમાં સૌ પ્રથમ રાજકોટ બેઠક અને ત્યાર બાદ કચ્છ બેઠકની સુનાવણી થયેલ બપોરે પોરબંદર અને જૂનાગઢ બેઠકનો ક્રમ હતો. જે તે નિરીક્ષકો સમક્ષ આવેલ નામો તેમજ ચૂંટણીમાં અસરકર્તા અન્ય પરિબળોની ચર્ચા કરવામાં આવી હતી.\nરાજ્યની ૨૬ લોકસભા બેઠકો માટે પ્રદેશ કક્ષાએ પાર્લામેન્ટરી બોર્ડનું પ્રથમ ચરણ પુરૂ થઈ ગયુ છે. હવે જ્ઞાતિ, વ્યકિતગત ક્ષમતા, ભૂગોળ વગેરેના આધારે પ્રદેશ બોર્ડ સંભવિત ઉમેદવારોની યાદી તૈયાર કરી કેન્દ્રીય નેતાગીરીને મોકલશે. આખરી પસંદગી અને જાહેરાત દિલ્હીથી જ થશે. ગુજરાતમાં ફોર્મ ભરવાની મુદત ૨૮ માર્ચથી ૪ એપ્રિલ સુધીની છે.


ગૂગલ ભારતમાં જોબ એપ્લિકેશન લાવી રહ્યું છે, આ એપથી અન્ય દેશોનાં બેરોજગારોને પણ મળ્યું કામ - GSTV\nગૂગલ ભારતમાં જોબ સર્ચ માર્કેટમાં એન્ટ્રી કરવા જઈ રહ્યું છે. ગૂગલ એક એપ લોન્ચ કરવા જઈ રહ્યું છે. જ્યાં લોકો એન્ટ્રી લેવલની જોબ સર્ચ કરી શકશે. ત્યારે આ એપનું નામ છે. KORMO.એક અહેવાલ મુજબ એન્ટ્રી લેવલ જોબ સર્ચમાંટે ગૂગલએ જોબ અને કેરીયર માટે એપ્લિકેશન Kormo સાથે ભાગીદારી કરી છે. જ્યારે ભારતમાં પાયલોટ પ્રોજેક્ટ આ વર્ષની શરૂઆતથઈ ચાલી રહ્યું છે. ત્યારે અલગ અલગ સેક્ટરમાં હાયરીંગ પર રિસર્ચ કરવામાં આવી રહ્યું છે. ત્યારે દિલ્હીમાં ગૂગલ એક ઈવેન્ટમાં 20 સપ્ટેમ્બરે આ એપ લોન્ચ કરવામાં આવશે.\nજ્યારે બજારમાં નોકરીની શોધ માટે પહેલેથી જ એપ્લિકેશંસ છે. ત્યારે આવી સ્થિતિમાં, સવાલ એ છે કે આ બધાથી કોર્મો એપ્લિકેશન કેવી રીતે અલગ હશે અને તેની વિશેષતા શું હશે. હકીકતમાં કોરોમો એવી નોકરીઓ શોધવામાં મદદ કરશે જેઓનલાઇન ખૂબ જ ભાગ્યે જ પોસ્ટ થાય છે. મોટાભાગની નોકરીઓ કે જે સંગઠિત ક્ષેત્રમાં નથી, જે સરળતાથી જાણીતી નથી, તે નોકરીઓ શોધવામાં મદદ કરશે.\nકોર્મો સૌ પ્રથમ સપ્ટેમ્બર 2018 માં બાંગ્લાદેશમાં લોન્ચ કરાઈ હતી. આ વર્ષની શરૂઆતમાં ઇન્ડોનેશિયામાં પણ તેની શરૂઆત કરવામાં આવી હતી. કોરમો એટલે બંગાળીમાં ‘કામ’. બાંગ્લાદેશ અને ઇન્ડોનેશિયામાં, કોર્મોનું ધ્યાન ફક્ત રિટેલ, હોસ્પિટાલિટી અને લોજિસ્ટિક્સ જેવા ક્ષેત્રની નોકરીઓ પર છે. કોર્મો ગૂગલની નવી પહેલ નેક્સ્ટ બિલિયન યુઝર એનબીયુનો ભાગ છે. આ પ્રોજેક્ટ સાથે સંકળાયેલ બીક્કી રસેલ કહે છે કેઆ વર્ષે જ્યારે અમે બાંગ્લાદેશ અને ઈન્ડોનેશિયામાં આ એપને લોન્ચ કરી હતી. ત્યારે જોબની તપાસ કરી રહેલા 50 હજાર લોકોને ઘણી સંસ્થાનોમાં જોબ મેળવવામાં મદદ મળી હતી. કોઈપણ માર્કેટમાં જોબ શઓધવી બહુજ અઘરું રહે છે.\nજીએસટીવીના અહેવાલની અસર, ખરાબ રસ્તા મુદ્દે સવાલો ઉઠાવતા તંત્ર આવ્યુ હરકતમાં


Court issues non-bailable warrant against hardik patel for not attend hearing of court in ahmedabad|રાજદ્રોહ કેસમાં હાર્દિક સામે કોર્ટે વોરંટ કાઢતા વિરમગામથી ધરપકડ કરાઈ, 24મી સુધી જેલમાં મોકલવાનો આદેશ\nCourt issues non bailable warrant against hardik patel for not attend hearing of court in ahmedabad\nહાર્કિક પટેલ - ફાઇલ તસવીર\n24મી જાન્યુઆરી સુધી જ્યુડિશિયલ કસ્ટડીમાં રાખવાનો જજ ગણાત્રાનો આદેશ\nJan 19, 2020, 01:57 AM IST\nઅમદાવાદઃ રાજદ્રોહ કેસમાં કોર્ટમાં ગેરહાજર રહી કાનૂની કાર્યવાહીને જાણી જોઇને વિલંબમાં નાખી મુદતમાં હાજર ન રહેતા હાર્દિક પટેલ સામે એડિ.સેશન્સ જજ બી.જે.ગણાત્રાએ પકડ વોરંટ કાઢ્યું હતું. સાઇબર ક્રાઈમની ટીમે ગણતરીના કલાકોમાં વિરમગામ પાસેથી હાર્દિકની ધરપકડ કરી હતી. હાર્દિકને કોર્ટમાં રજૂ કરાતા કોર્ટે 24મી સુધી જ્યુડિશિયલ કસ્ટડીનો આદેશ કર્યો છે. કોર્ટે વોરંટ કાઢતા નોંધ્યું છે કે, હાઇકોર્ટે જામીન આપતી વખતે શરત મૂકી હતી કે, કોર્ટને સહકાર આપવાનો, મુદતમાં નિયમિત હાજર રહેવાનું સહિતની શરતોનું પાલન કર્યું નથી. આ સંજોગોમાં આરોપી ઇરાદાપૂર્વક સામાન્ય કામનું કારણ બતાવી અરજીઓ કરી કેસ ચલાવવા માગતા નથી.\n24મીએ વધુ સુનાવણી\nશનિવારે આ કેસની સુનાવણી હાથ ધરાઈ હતી, જેમાં ગેરહાજર રહેલા હાર્દિકના વકીલે મુદત માગવા માટે અરજી કરી હતી, જેનો વિરોધ કરતા સરકારી વકીલ એચ.એમ. ધ્રૂવે રજૂઆત કરી હતી કે, આરોપી કેસને લંબાવવાનો પ્રયત્ન કરી રહ્યા છે. જામીન પર મુક્ત કરતી વખતે આપેલી શરતોનો ખુલ્લેઆમ ભંગ કરી રહ્યા છે. આથી આરોપી સામે પકડ વોરંટ કાઢવામાં આવે. કેસની વધુ સુનાવણી 24મીએ હાથ ધરાશે.\nHARDIK PATELAHMEDABAD NEWSPATIDAR RESERVATION


યુવરાજ, તમે ક્યાં છો?—–શ્રી વિનોદ ભટ્ટ ! |\nયુવરાજ, તમે ક્યાં છો?—–શ્રી વિનોદ ભટ્ટ !\nદિવ્ય ભાસ્કરની સનડે પૂર્તિ 4, સપ્ટે., 2011માં શ્રી વિનોદ ભટ્ટ્નો લેખ, બંનેના આભાર અને સૌજન્ય સાથે—-\nતમે દેશના પ્રધાનમંત્રી બનો એ માટે તો અમે લાલ જાજમ પાથરીને, એ જાજમ પર અમારી આંખો બિછાવીને બેઠાં છીએ ને મનમોહનજી તો એમની ખુરશીમાં અધડુકા બેઠા છે. જેથી તમે કહો એ ક્ષણે ભાડૂતી ખુરશી ખાલી કરી શકાય.\nબહેનને પોતાનો ભાઇ દેશના સવા અબજ પ્રજાજનોમાં સર્વશ્રેષ્ઠ લાગે એ એટલું જ સ્વાભાવિક છે. તમારાં બહેન શ્રીમતી પ્રિયંકા ગાંધી-વઢેરાએ જાહેરમાં ધમકીની ભાષામાં જણાવ્યું છે કે મારો વીરો રાહુલ મહેનતુ અને યથાયોગ્ય છે- એ ગમે ત્યારે પ્રધાનમંત્રી બની જશે.\nયુવરાજ, તમે ક્યાં છો? છેલ્લા કેટલાક સમયથી તમારો અતો-પતો નથી. અમે ટી.વી.ની રાખ ને ધૂળ જેવી બધી જ ચેનલો ખૂંદી વળ્યા તેમજ છાપાં ઊથલાવી ગયા. એ જોવા કે પ્રાઇમ મિનિસ્ટર ઇન વેઇટિંગ રાહુલ ગાંધીના કોઇ સગડ મળે છે! આ દેશ માટે હવે તો તમે જ છેલ્લી આશા છો અમારા રાંકડા દેશ માટે. તાજેતરમાં છાપામાં લખતા એક જ્યોતિષીએ એવી આગાહી કરી છે કે ૨૦૧૨ની સાલમાં હાલમાં છે એ વડાપ્રધાન ઘેર જશે ને એ ખુરશી પર તુલા રાશિ ધરાવતો થનગનતો યુવાન બિરાજશે ત્યારે મન ઘડીભર તો શંકામાં પડી ગયું કે કોઇ બીજા માણસની વાત તો નહીં હોય ને!\nકારણ એ કે યુવાનો તમને યુવાની વટાવી ગયેલા એક પીઢ ને બુઝુર્ગો બેબી અમૂલ માને છે. ૪૨ વર્ષની ઉંમર લગ્ન માટે કન્યાઓનાં મા-બાપની નજરે ભલે મોટી લેખાતી હોય, ઉંમરલાયક, કદાચ ન પણ ગણાતી હોય, છતાં દેશના વડાપ્રધાન બનવા માટે આ વય નભી જાય એવી છે-મુ. મોરારજીભાઇ દેસાઇએ ૮૨ વર્ષની ઉંમરે વડાપ્રધાનની ખુરશી દિપાવી હતી. ભારતમાં તો વધારે જીવવું એ પણ ગુજરાતીમાં કહીએ તો ક્યારેક નફાકારક સાબિત થાય છે, વાસના મોક્ષ થઇ જાય છે.\nતમે દેશના પ્રધાનમંત્રી બનો એ માટે તો અમે લાલ જાજમ પાથરીને, એ જાજમ પર અમારી આંખો બિછાવીને બેઠાં છીએ ને મનમોહનજી તો એમની ખુરશીમાં અધડુકા બેઠા છે. જેથી તમે કહો એ ક્ષણે ભાડૂતી ખુરશી ખાલી કરી શકાય. મનમોહનજી સાચા અર્થમાં ખાનદાન છે, તેમની જગ્યાએ પ્રણવ મુખર્જી હોત તો!\nભાગ્યેશ નામ નહીં હોવા છતાં તમે ખરેખર ભાગ્યશાળી છો અને યશ તો તમારાં મમ્મીને એ માટે આપવો જોઇએ કે તેમની વિદેશી આંખ દેશી વિશ્વાસને વાંચી શકે છે, તેમને એ પણ ખબર છે કે માફિયા પર મૂકી શકાય એટલો ભરોસો પીઢ અથૉત્ ખાઇ બદેલા પોલિટિશિયન-ખુરશી પર બેઠેલા પોલિટિશિયન પર મૂકી શકાય નહીં. પેલા યેદુરપ્પાને સી.એમ.ની ખુરશી પરથી ઊભા કરતાં ભા.જ.પ.ની આંખે કેવાં પાણી આવી ગયેલાં. આ તો પી.એમ.ની ચેર છે.\nબહેનને પોતાનો ભાઇ દેશના સવા અબજ પ્રજાજનોમાં સર્વશ્રેષ્ઠ લાગે એ એટલું જ સ્વાભાવિક છે. તમારાં બહેન શ્રીમતી પ્રિયંકા ગાંધી-વઢેરાએ જાહેરમાં ધમકીની ભાષામાં જણાવ્યું છે કે મારો વીરો રાહુલ મહેનતુ અને યથાયોગ્ય છે- એ ગમે ત્યારે પ્રધાનમંત્રી બની જશે. બાય ધ વે તમારા જિજાજી રોબર્ટ વઢેરા-ગાંધી આજની તારીખમાં પચાસથી પણ વધુ કંપનીઓમાં ચેરમેન પદ શોભાવી રહ્યા છે. જેની વિગત ઇન્ટરનેટ પર આવી ગઇ છે. મોટા ઘરના જમાઇ થવા માટે ય સદ્ભાગ્ય જોઇએ. તમારા દાદા ફિરોઝ ગાંધીને જવાહરલાલના લાડકા જમાઇ બનતાં ન આવડ્યું- આ તકદીર એ સાલી બહુ ખરાબ ચીજ છે. એની વે, રોબર્ટ મળે ત્યારે મારા તરફથી કોંગ્રેટ્સ કહેજો.\nરાહુલભાઇ, બહેન એ બહેન છે, પણ કાકી આઉટ સાઇડર છે, કાકાની ભૂલ છે, આંગળીથી નખ વેગળા. હું મેનકા સંજય ગાંધી- મેનકાકાકીની વાત કરું છું. જોકે પ્રાણીઓ તરફ અનન્ય પ્રેમ હોવાનો દાવો કરનાર જે સ્ત્રી વાઘણસમી પોતાની સાસુમાને ચાહી ના શકી એની પાસે બીજી અપેક્ષા પણ શી રાખી શકાય!… તમારા પ્રધાનમંત્રી થવા સબબે વહાલી કાકીએ નિવેદન આપ્યું છે કે, રાહુલ ગાંધીને પ્રધાનમંત્રી બનવું હોય તો ભલે બને, આમ પણ આ દેશમાં વડાપ્રધાન બનવા માટે કોઇ લાયકાતની જરૂર નથી.\nઆવું કહીને તેમણે એક કાંકરે, ના, કાંકરે નહીં, એક ઢેખાળે આખેઆખા નહેરુ-ગાંધી કુટુંબને ઘાયલ કરી નાખ્યું. નહેરુ-ગાંધી પરિવારને આ મુદ્દા પરથી ખસેડીને વાત કરીએ તો મેનકા આન્ટીની વાત સાવ કાઢી નાખવા જેવી નથી. આપણી આંખ સામે ચરણસિંહ, ચંદ્રશેખર, વી.પી. સિંહ, ગુજરાલ તેમજ દેવ ગૌડા જેવાં જીવંત ર્દષ્ટાંતો ક્યાં નથી! પણ આ દેશની રાંકડી ને ઉદાર પ્રજા ગમે તેને વેઠી લે છે.\nતમારાં મમ્મીએ જ તેમની સખીને વચ્ચે એવી માહિતી આપી હતી કે તમારાં નાના-નાનીએ તમારા પપ્પાને જમાઇ તરીકે તદ્દન નાપાસ જાહેર કર્યા હતા, પરંતુ તમારાં મમ્મીની જીદ આગળ નમતું જોખી તેમને ગ્રેસના ઢગલાબંધ માકર્સ ઉમેરી આપીને જમાઇ લેખે કમને પોંખ્યા હતા. હવે તમે જ વિચાર કરો કે જે માણસને મા-બાપ તેમની દીકરી ધીરવા રાજી ન હતા તેને આખો દેશ પ્રજાએ ધરી દીધો. બહુ કહેવાયને!\nટૂંકમાં યુવરાજ, આપણા વિશે યદ્વા તદ્વા બોલનારને સહેજ પણ ગંભીરતાથી લઇ મનમાં ઓછું ન આણવું. ઉ.ત. જે.ડી.યુ.ના શરદ યાદવે ચૂંટણીઓ વખતે કહ્યું હતું કે પચાસ પચાસ વરસ સુધી દેશ પર રાજ્ય કરનાર ગાંધી કુટુંબનું બાબલું (બબુઆ) આજે લોકો પાસે વોટ માગે છે ને ખમીસની બાંયો ચડાવીને લોકોની આગળ ભાષણો કરનાર આ બબુઆને ગંગા નદીમાં ફેંકી દેવો જોઇએ.\nમને એવું લાગે છે કે ગુસ્સામાં પણ માણસે અભદ્ર વાણી ના ઉચ્ચારવી જોઇએ. અહીં ફેંકી દેવાની જગ્યાએ પધરાવી દેવો શબ્દસમૂહ વધારે યોગ્ય, વધારે આધ્યાત્મિક ગણાત. આવું અશોભનીય ઉચ્ચારણ કરતી વેળાએ માણસે પોલ્યુશન અથૉત્ પ્રદૂષણનો પણ વિચાર કરવો જોઇએ એવો મારા ગીધુકાકાનો મત છે. (આ પ્રકારની કાકાની રમૂજને અંગ્રેજીમાં બ્લેક હ્યુમર કહે છે.)\nયુવરાજ તમારામાં પડેલી નિખાલસતા કાબિલેદાદ છે. વચ્ચે તમે એકવાર બોલ્યા હતા કે જો મારી અટક ગાંધી ન હોત તો હું આજે કશું જ ન હોત. એમાં થોડો ઉમેરો કરું?-હું સોનિયા પુત્ર ન હોત તો પણ કશું નહોત. બાકી ગાંધી અટક તો ગાંધીજીના પુત્રો, પૌત્રોને જરાય ખપમાં આવી? યુવરાજ, તમે ભલે ઘોડે ચડો, ન ચડો, પણ વડાપ્રધાનની ખુરશી સત્વરે શોભાવો… એ માટે શુભેચ્છાઓ-દિલસે.\nટેઇક ઇટ ઇઝી:\nઘણાં બધાં વર્ષો પૂર્વે ગાંધીનગરના મેદાનમાં એક ઘેઘૂર વડલો હતો. ચોર-લૂંટારાઓને તે ઘણો વહાલો હતો. આસપાસનાં ગામડાંઓમાંથી ચોરી-લૂંટ દ્વારા એકઠો કરેલો માલ લઇ ચોરો આ વડ નીચે બેસીને તેના ભાગ પાડી વહેંચી લેતા. કપાઇ ગયેલા વડની એ જગ્યા પર હવે વિધાનસભા બેસે છે.\nPosted in Prakirna on સપ્ટેમ્બર 5, 2011 by Arvind Adalja. Leaveacomment\n← ભારત દેશઃ વકીલોની દલીલોમાં ગુમાવાયેલો સવા અબજનો કેસ ! ——- જય વસાવડા\nગણેશોત્સવ– કર્યું રકત દાન ! સાથે મનાવ્યો વડિલ અભિવાદન દિન ! →


Posted on 10:32 am November 11, 2020 10:46 am November 11, 2020 Author Charu ShahComments Off on ધનતેરસના દિવસે લક્ષ્મીજીની કૃપા મેળવવા માટે 1 નહિ પણ આટલા ઝાડુ ખરીદો, ન કરશો આ ભૂલ\nમોટા ભાગના લોકો માને છે કે ધનતેરસએ એક સમૃદ્ધિ ખ્યાતિ અને યશ, વૈભવનો ત્યોહાર છે. આ દિવસે ધન દેવતા જેને કહીએ છીએ કુબેરની પૂજાનું ખૂબ મહત્વ રહેલું છે. ગ્રંથોમાં જણાવ્યા અનુસાર, આ દિવસે આયુર્વેદના દેવતા ધનવંતરી પણ અમ્રુત કળશ સાથે સમુદ્રમંથનમાંથી પ્રગટ થયા હતા. એટલા માટે આ દિવસને ધનવંતરી જયંતિ પણ મનાવવામાં આવે છે. આ વર્ષ ધનતેરસ 13 નવેમ્બરના દિવસે મનાવવામાં આવશે.\nધનતેરસના દિવસે ઝાડુ પકડવાની જગ્યાએ સફેસ રંગનો દોરો બાંધી દેવાથી લક્ષ્મીજી ઘરમાં સ્થિર રહે છે. ધનતેરસના દિવસે ત્રણ ઝાડુ ખરીદવાથી શુભ માનવામાં આવે છે. ધનતેરસના દીવસે ખરીદેલું ઝાડું દિવાળીના દિવસે સૂર્યોદય પહેલા મંદિરમાં દાન કરવાથી ઘરમાં લક્ષ્મીજીનો વાસ થાય છે. ધનતેરસના દિવસે ઝાડુ ખરીદવા માટે પણ કેટલાક નિયમનું પાલન કરવું જોઇએ. જો નિયમનું પાલન કરવામાં ના આવે તો લક્ષ્મીજી નારાજ થઇ શકે છે. આ દિવસે ખાસ ધ્યાન રાખવામાં આવે છે કે ઝાડુ પર પગ નહીં મારવાનો. પગ મારવાથી લક્ષ્મીજી નારાજ થઇ જાય છે. ઝાડુ ખરીદતા સમયે ખાસ ધ્યાન રાખવાની કે મંગળવારે,શનિવારે અને રવિવારે ક્યારે પણ ના ખરીદવું. આ દિવસેઝાડુ ખરીદવાથી ઘરમાં ઝઘડા થાય છે. ઝાડું ખરીદતા સમયે ખાસ ધ્યાન રાખવાનું કે, કયારે પણ જોડીમાં ઝાડુ નહીં ખરીદવાનું જેમ કે,2 કે 4.\nPosted on 5:25 am May 23, 2019 Author Rachita Vidhata\nગરીબી સૌથી મોટો વિશ્રાપ છે. જો તમારી પાસે ધન નથી તો આ સંસારમાં તમારી પાસે કંઈ જ નથી. સંતોષ એક અલગ વસ્તુ છે. પરંતુ ધનની કમી દરેક વ્યક્તિને સતાવે છે. કહેવત છે કે ધન એ કોઈ ભગવાન નથી પરંતુ દરેક વ્યક્તિને ધનની ઈચ્છા હોય છે. ધનને લક્ષ્મી કહેવામાં આવે છે. એટલા માટે પૈસાની વેલ્યુ સૌથી More..\nરાશિફળ 31 ઓગસ્ટ : ઓગસ્ટ મહિનાનો અંતિમ દિવસે4રાશિના જાતકો માટે બનવાનો છે ખાસ, મંગળવારના દિવસે વરસશે હનુમાન દાદાની કૃપા\nPosted on 5:38 pm August 28, 2021 Author Niraj Patel\n1. મેષ – અ, લ ,ઈ (Aries): તમારું આકર્ષક વર્તન અન્ય લોકોનું ધ્યાન તમારી તરફ આકર્ષિત કરશે. તમને વળતર અને લાંબા સમયથી અટકેલા નાણા મળી શકે છે. છેવટે, તમારા નવા પ્રોજેક્ટ્સ માટે તમારા માતાપિતાને વિશ્વાસ લેવાનો આ યોગ્ય સમય છે. આજે તમારા અને તમારા પ્રેમ વચ્ચે કોઈ આવી શકે છે. આજે, તમારી સખત મહેનત ચોક્કસપણે More..\n6:38 pm July 4, 2020 Urvi Patel Comments Off on દીપિકાથી લઈને અનુષ્કા સુધી, બોલીવુડની આ5અભિનેત્રીઓ સિંદૂરથી કરે છે શૃંગાર પૂરો


નવસારી : કસ્ટોડિયલ ડેથ કરનાર રવિની માતાએ કર્યો આક્રંદ | CN24NEWS\nHome ગુજરાત નવસારી : કસ્ટોડિયલ ડેથ કરનાર રવિની માતાએ કર્યો આક્રંદ\nચીખલી પોલીસ મથકમાં આપઘાત કરનાર રવિ જાદવની માતાએ વલોપાત કરી પોલીસની કામગીરી સામે સવાલો ઉઠાવ્યાં હતા. તેણીએ વલોપાત કરતાં જણાવ્યું હતું કે, મારો દીકરો વઘઈ છોડીને ગયો જ નથી તો ચોરી કરવા ક્યાંથી જાય? બુધવારની વહેલી સવારે પોલીસ મથકમાં ડી-સ્ટાફ કમ્પ્યૂટર રૂમમાં સુનિલ ઉર્ફે લાલુ પવાર (ઉ.વ.19, રહે. દોડીપાડા, તા.વઘઇ) તથા રવિ જાદવ (ઉ.વ. 19, રહે.વઘઇ નાકા ફળિયા) પંખાના હુક સાથે કેબલ વાયરથી ફાંસો ખાધેલી હાલતમાં મળી આવતા જિલ્લા પોલીસ વડા ઋષિકેશ ઉપાધ્યાય સહિતના અધિકારીઓ ઘટનાસ્થળે ધસી ગયા હતા.\nમૃતક રવિની માતા.\nમૃતક રવિના ભાઈએ જણાવ્યું હતું કે મારા ભાઈને ત્રણ દિવસ પહેલા પોલીસ લઇ ગઇ હતી અને ગતરોજ તેઓ મળવા જતા પોલીસે માર્યું હોવાનું પણ રવિએ જણાવ્યું હતું. ત્રણ દિવસ પહેલા પોલીસે અટક કરી હોય અને આરોપી હોય તો કોર્ટમાં 24 કલાકની સમયમર્યાદામાં કેમ રજૂ કરવામાં ન આવ્યાં? શકમંદ આરોપીના પરિવારજનોને તથા સ્થાનિક પોલીસ મથકમાં સમયસર કેમ જાણ કરવામાં ન આવી ? ઉપરોક્ત બન્ને મૃતક યુવકની અટકાયત અંગે સ્ટેશન ડાયરીમાં એન્ટ્રી કરાઈ હતી કે કેમ ? અને કરાઈ તો તે ક્યારે કરવામાં આવી ? તેવા અનેક સવાલો ઉભા થયા છે.\nબે યુવાનના આપઘાતથી ચીખલી પોલીસ મથકે ચુસ્ત બંદોબસ્ત ગોઠવાયો.\nપોલીસે અકસ્માત મોતનો ગુનો નોંધી ન્યાયાધીશ, એસડીએમ, એફએસએલના અધિકારીઓની ઉપસ્થિતિમાં ઇનકેસ ભરી સુરત સિવિલમાં પાંચ ડોકટરોની પેનલ દ્વારા ફોરેન્સિક પીએમની જવીજ હાથ હતી અને જ્યુડિશિયલ તપાસ સાથે આ બનાવમાં પોલીસની બેદરકારી અંગેની અલગથી તપાસ હાથ ધરી છે. ચીખલી પોલીસ મથકના ઇતિહાસમાં પ્રથમવાર બનેલી શરમજનક દુઃખદ ઘટનામાં જવાબદારીનો ટોપલો મહિલા પીએસઓ પળ ધોળવાનો પ્રયાસ કરાયો હતો.\nઆદિવાસી નેતાઓ ટેકે આવ્યાં\nખરેખર જે પોલીસકર્મીઓ આરોપીઓને લાવ્યાં હોય તેમણે જ સ્ટેશન ડાયરીમાં પીએસઓ પાસે નોંધ કરાવવી જોઈએ. સમગ્ર મામલો રાષ્ટ્રીય માનવ અધિકારી આયોગમાં પણ લઈ જવાની આદિવાસી સંગઠનના નેતાઓ ચીમકી ઉચ્ચારી હતી. ખરેખર પોલીસ મથકના વડા એવા જવાબદાર અધિકારીઓ સામે કેવા પ્રકારની કાર્યવાહી થશે તે જોવું રહ્યું. ધારાસભ્ય નરેશભાઈ પટેલ,અનંત પટેલ, ભાજપના ડો.અમીતાબેન પટેલ, ડો.અશ્વિનભાઇ પટેલ સહિતના પોલીસ મથક ધસી આવી જવાબદાર પોલીસ અધિકારીઓ સામે પગલાં લેવાની એસપીને રજૂઆત કરી હતી.\nઆદિવાસી યુવાનોમાં મોત બાબતે BTTSએ DYSPને રજૂઆત કરી હતી.\nમાતા-પિતાની છત્રછાયા ગુમાવતા સુનિલ કાકા અને ભાઇ સાથે રહેતો હતો\nગતવર્ષે સુનિલ પવારે તેના માતા-પિતાની છત્રછાયા ગુમાવી દીધી હતી. તે મોટાભાઈ અને કાકાના ઘરે રહી છૂટક મજૂરી કરી પોતાના પરિવારનું ગુજરાન ચલાવતો હતો. ગતરોજ બપોરથી ઘરે આવ્યો ન હતો. આજે ગામના સરપંચથી જાણવા મળ્યું હતું કે સુનિલનું ચીખલી પોલીસના લોકઅપમાં મૃત્યુ થયું છે. – મૃતક સુનિલના પાડોશીઓ\nદોષિતો વિરુદ્ધ કાર્યવાહીની ખાતરી આપી છે\nપોલીસ સ્ટેશનમાં બે યુવાન એક જ પંખા નીચે ફાંસો ખાઈ સ્યુસાઈડ કરે એ વાત લોકમાનસમાં શંકા ઉપજાવે એવી છે, ગળે ઉતરતી નથી. BTTS સંગઠન એવી માંગ કરે છે કે આ ઘટનામાં નિષ્પક્ષ તપાસ થાય દોષિતો સામે કાયદેસરની કાર્યવાહી કરવામાં આવે અને પરિવારને યોગ્ય ન્યાય તેમજ વળતર આપવામાં આવે.3દિવસમાં તપાસ પૂર્ણ કરી દોષિત વિરુદ્ધ પગલાં લેવા ખાતરી અપાઈ છે. – પંકજ પટેલ, પ્રમુખ, નવસારી BTTS\nPrevious articleગોંડલ : એક યુવાને પેટ્રોલના વધતા ભાવથી છુટકારો મેળવવાનો કાઢ્યો રસ્તો\nNext articleડાકોર : રણછોડરાયના દર્શનાર્થીઓ માટે દર્શન કરવાના સમયમાં ફેરફાર કરવામાં આવ્યો\nચીફ સેક્રેટરી પદ માટે 1986 બેચના ગુજરાત કેડરના સિનિયર ઓફિસર પંકજકુમાર...\nસિદ્ધપુર : વધુ વજનને લઈને પતિએ પત્નીને ઘરમાંથી કાઢી મૂકી


પત્ની અને બાળકને ઘર ખર્ચ ન આપી શકતા જાણિતા ગાયકને જેલમાં જવુ પડ્યું - GSTV\nHome » News » પત્ની અને બાળકને ઘર ખર્ચ ન આપી શકતા જાણિતા ગાયકને જેલમાં જવુ પડ્યું\nઅમેરિકન સિંગર આર.કેલી જે યૌન શોષણનાં દસ કરતા વધારે કેસમાં આરોપી છે. કેલીની પૂર્વ પત્નિને તેનાં બાળકનાં ભરણપોષણનો ખર્ચ ન ભરી શક્તા તેને જેલમાં જવાનો વારો આવ્યો છે.\nકેલી પોતાનાં બાળકનાં ઉછેર માટે 1,61,000 ડોલરની ભરપાઈ કરવામાં નિષ્ફળ રહ્યા છે. જેથી તેમને જેલનાં સળીયા ગણવાનો વારો આવ્યો છે. મળતી માહિતી પ્રમાણે કેલીને ગઈ કાલે સાંજે જેલમાં ધકેલી દેવાયો છે. તે બાલ સહાય કેસમાં સુનાવણીની આગલી તારીખે જેલમાંથી બહાર આવી શકે છે.\nHappy Sunday 🎶\nA post shared by R Kelly (@rkelly) on Dec 23, 2018 at 6:26pm PST\nકોર્ટનાં જણાંવ્યા પ્રમાણે કેલી પોતાની પૂર્વ પત્નીને6ફેબ્રુઆરી સુધી બાળકનાં ભરણપોષણની સહાયતા પેટે 1,69,000ની ભરપાઈ કરવામાં નિષ્ફળ રહ્યા છે. વર્ષ 2009માં 8 જાન્યુઆરીએ કોર્ટે આદેશ આપ્યો હતો કેદર મહિને 20,833 ડોલર ભરણ પોષણ માટે ચુકવવાનાં રહેશે. જો કે સિંગર કેલીએ કોર્ટનાં આદેશનું પાલન કર્યુ ન હતું.\nકોર્ટ ઓફ કન્ટેમ્પ્ટ થી બચવા માટે ન્યાયધીશે કેલીને 1,61,663 ડોલરની ચુકવણી કરવા માટે આદેશ આપ્યો હતો. જાણીતા મીડિયા સમુહે કેલીનાં ઇન્ટરવ્યુનો પ્રથમ ભાગ પ્રસારિત કર્યા બાદ તુરત જ કેલીને જેલ કેદ થયાનાં સમાચાર વહેતા થયા હતાં. જો કે કેલીએ તમામ આરોપો ફગાવી દિધા હતાં.\nAmerican CourtAmerican SingerCourtCourt of ContemptR Kelly\nવિચિત્ર પરંપરા! અહીં દહેજમાં આપવા પડે છે 21 ઝેરી સાંપ, નહી તો છોકરી રહે છે કુંવારી


સૈફે કહ્યું - મુંબઈમાં જ આપીશ ઇંટરવ્યૂ, દિલ્હી નહીં આવું! | Saif Refuses To Say Sorry To Media At Bullet Raja Event Delhi - Gujarati Oneindia\n| Updated: Wednesday, October 8, 2014, 16:07 [IST]\nમુંબઈ, 28 નવેમ્બર : સૈફ અલી ખાન તાજેતરમાં જ દિલ્હી મીડિયા સામે નારાજ થઈ ગયાં અને નારાજગીમાં જ તેમણે જણાવ્યું કે તેઓ હવે ક્યારેય દિલ્હી આવી ઇંટરવ્યૂ નહીં આપે. મુંબઈમાં જ ઇંટરવ્યૂ આપશે, કારણ કે દિલ્હી આવવુ બહુ મુશ્કેલીભર્યું રહે છે. સૈફની આ નારાજગીનું કારણ હતું કે તેઓ દિલ્હીમાં ચૂંટણી પંચ દ્વારા યોજાયેલ એક ઈવેંટમાં પોતાના સાથી કલાકારો સાથે ચાર કલાક મોડા પહોંચ્યાં. સૈફ મોડા પહોંચતા મીડિયાએ તેમની પાસે માફી માંગવાની માંગ કરી, પણ પહેલા તો સૈફ ઇગ્નોર કર્યું. પછી સૈફે જણાવ્યું કે ભૂલ તેમની નથી અને માફી જો માંગવી જ હોય, તો ચૂંટણી અધિકારીઓએ માંગવી જોઇએ. સૈફની આ વાતથી મીડિયાને ખોટુ લાગી ગયું.\nમળતી માહિતી મુજબ સૈફ અલી ખાન જ્યારે દિલ્હી પહોંચ્યા, તો તેમને બહુ મોડુ થઈ ચુક્યુ હતું. મીડિયામાંથી કોઇકે તેમને ક્હ્યું કે તેઓ મોડા આવ્યાં છે, તેમણે માફી માંગવી જોઇએ. તેથી સૈફે જણાવ્યું - હું માફી નહીં માંગુ, કારણ કે ભૂલ મારી નથી. હું ટ્રાફિકમાં ફસાયો હતો. મને આ અવ્યવસ્થા માટે જવાબદાર ન ઠેરવી શકાય. મારૂ માનવું છે કે સ્ટાર્સે દિલ્હી નહીં આવવુ જોઇએ. દિલ્હીનો આ મારો છેલ્લો પ્રવાસ છે. હવેથી હું માત્ર મુંબઈમાં જ ઇંટરવ્યૂ આપીશ.\nઉપરાંત સૈફે એમ પણ કહ્યું કે જો કોઇએ માફી માંગવી હોય, તો ચૂંટણી અધિકારીઓએ માંગવી જોઇએ, કારણ કે તેમણે યોગ્ય સમયે માહિતી આપી નહોતી, પરંતુ સૈફના આ વ્યવહારને ખોટું પણ ન ગણી શકાય, કારણ કે શક્ય છે કે સૈફની ભૂલ ન પણ હોય. તેથી તેમણે માફી નહીં માંગી. સૈફનો અનુભવ વનઇન્ડિયાને છે. સૈફનું ઇંટરવ્યૂ જ્યારે વનઇન્ડિયાએ લીધું, ત્યારે તેઓ મોડા પહોંચ્યા હતાં. તે વેખતે તેમણે કહ્યુ હતું કે મોડા પહોંચવા બદલ તેઓ માફી માંગે છે. સૈફ અલી ખાન આજકાલ બુલેટ રાજા ફિલ્મના પ્રમોશનમાં વ્યસ્ત છે કે જેમાં તેમની સાથે સોનાક્ષી સિન્હા છે.\nsaif ali khan bullet raja sonakshi sinha bollywood delhi mumbai media સૈફ અલી ખાન બુલેટ રાજા સોનાક્ષી સિન્હા બૉલીવુડ દિલ્હી મુંબઈ મીડિયા\nSaif Ali Khan refuses to say sorry to media as he came late to the Bullet Raja event recently held at Delhi. Saif Ali Khan said its not his fault and if someone is responsible for this then it should be election commission.


Gujarati News » Sports » Ind vs eng former england captain vaughn trolled fans for sharing photo\nભારત અને ઈંગ્લેન્ડ (India vs England) વચ્ચે રમાઈ રહેલી ચાર ટેસ્ટ મેચોની શ્રેણીમાં પીચનો વિવાદ શમવાનું જાણે નામ નથી લેતો. ચેન્નાઈ પછી અમદાવાદ ટેસ્ટ દરમ્યાન પણ પીચને લઈને વિવાદ વર્તાવા લાગ્યો હતો.\nભારત અને ઈંગ્લેન્ડ (India vs England) વચ્ચે રમાઈ રહેલી ચાર ટેસ્ટ મેચોની શ્રેણીમાં પીચનો વિવાદ શમવાનું જાણે નામ નથી લેતો. ચેન્નાઈ પછી અમદાવાદ ટેસ્ટ દરમ્યાન પણ પીચને લઈને વિવાદ વર્તાવા લાગ્યો હતો. ચેન્નાઈ ટેસ્ટ (Chennai Test) અને અમદાવાદ ટેસ્ટ (Ahmedabad Test) મેચ ઝડપથી પુર્ણ થઈ હતી અને જે દરમ્યાન પીચ અંગે ચર્ચા થવા લાગી હતી. જોકે આ દરમ્યાન અનેક દિગ્ગજોએ પીચનું સમર્થન કર્યુ હતુ. ઈંગ્લેન્ડના પૂર્વ કેપ્ટન માઈકલ વોન (Michael Vaughan)ને ઈંગ્લીશ ટીમની હાર સહેજ પણ પચી નથી રહી. જેને લઈને તે અવારનવાર હવે પીચને લઈને નિશાન તાકી રહ્યા છે. જોકે વોનની હવેની ટીકાની શૈલીને લઈ ફેન્સ તેની પર ખફા થઈ ઉઠ્યા છે. વોને હવે ચોથી ટેસ્ટ મેચને લઈને પીચની તૈયારીઓને લઈને વધુ એકવાર નિશાન તાક્યુ છે. તેણે જમીન ખેડતા ખેડૂતની તસ્વીર શેર કરી છે.\nમાઈકલ વોને પોતાના ઈન્સ્ટાગ્રામ પર ખેતી કરતા એક ખેડૂતનો ફોટો શેર કરી કેપ્શનમાં લખ્યું કે હું એ રિપોર્ટ કરી શકુ છુ કે, ચોથી ટેસ્ટ મેચ માટે તૈયારીઓ શાનદાર ચાલી રહી છે. ક્યૂરેટરને આશા છે કે ઝડપી મુવમેન્ટ, ગુડ કૈરી અને કદાચ પાંચમાં દિવસે બોલ સ્પિન થશે. માઈકલ વોનનું આ સ્વરુપ ફેન્સને બિલકુલ માફક આવ્યુ નથી. લોકોએ ઈંગ્લેન્ડના પૂર્વ કેપ્ટનને ખૂબ ટ્રોલ કર્યો છે. વોન આ ટેસ્ટ શ્રેણીની શરુઆતથી જ પોતાના નિવેદનોને લઈને સતત ચર્ચાનો વિષય બની રહ્યો છે.\nભારતીય ટીમે ઈંગ્લેન્ડને ત્રીજી ટેસ્ટ મેચમાં 10 વિકેટથી હરાવ્યુ હતુ. અક્ષર પટેલ અને રવિચંદ્રન અશ્વિનની શાનદાર બોલીંગ સામે ઈંગ્લીશ બેટ્સમેનો લાચાર બની ગયા હતા. ઈંગ્લેન્ડની ટીમ પ્રથમ ઈનીંગમાં માત્ર 112 રન અને બીજી ઈનીંગમાં માત્ર 81 રન કરીને ઓલ આઉટ થઈ ગયા હતા. ટેસ્ટ ક્રિકેટના ઈતિહાસમાં તે 22મી મેચ રહી હતી કે જેનું પરિણામ માત્ર બે દિવસની અંદર જ આવ્યુ હતુ. અમદાવાદના નરેન્દ્ર મોદી ક્રિકેટ સ્ટેડિયમ (Narendra Modi Stadium)માં રમવામાં આવેલ આ મેચમાં 30 વિકેટ પડી હતી, જેમાંથી 28 વિકેટ સ્પિનરોને નામે રહી હતી. ઈંગ્લેન્ડના કેપ્ટન જો રુટે પણ પ્રથમવાર પાંચ વિકેટ ઝડપી હતી.\nઆ પણ વાંચો: INDvsENG: જસપ્રિત બુમરાહની રજાને લઈને કેપ્ટન વિરાટ કોહલીએ બતાવ્યુ કારણ, જાણો શું કહ્યું\nAhmedabadAhmedabad TestAkshar PatelBCCICaptain Joe Root


વઢવાણની 100 વર્ષ પ્રાચીન લાડકીબાઈ શાળા જર્જરિત બનતાં જાળવણી માટે શિક્ષકો, નગરજનો સક્રિય બન્યા | Teachers, townspeople active for maintenance of 100-year-old Ladkibai school in Wadhwan - Divya Bhaskar\nTeachers, Townspeople Active For Maintenance Of 100 year old Ladkibai School In Wadhwan\nજીર્ણોધ્ધાર:વઢવાણની 100 વર્ષ પ્રાચીન લાડકીબાઈ શાળા જર્જરિત બનતાં જાળવણી માટે શિક્ષકો, નગરજનો સક્રિય બન્યા\nવઢવાણ7 મહિનો પહેલા\nવઢવાણની 100 વર્ષ પુરાણી લાડકી બાઇ શાળાની જાળવણી માટે વઢવાણ વાસીઓ આયોજન કર્યું છે.\n30-10એ શાળામાં નગરજન સભાનું આયોજન કરવામાં આવ્યું છે\nવઢવાણ શહેરમાં સાસુ વહુના સબંધને ઉજાગર કરતી લાડકીબાઈ શાળા 100 વર્ષનો ઈતિહાસ ધરાવે છે. આ ઐતિહાસિક શાળા જર્જરિત બનતા તેના જીર્ણોધ્ધાર માટે શાળા પરિવાર અને વઢવાણવાસીઓ સક્રિય બન્યા છે. જેમાં આગામી સપ્તાહમાં ભૂતપૂર્વ વિદ્યાર્થીઓ શિક્ષકો અને નગરજનોની બેઠક યોજાનાર છે.\nવઢવાણ નગરમાં આઝાદી પહેલા સૌ પ્રથમ કન્યા કેળવણીની પહેલ થઇ હતી. વઢવાણ ખાંડી પોળ ખાતે તા.15 ડીસેમ્બર 1920ના રોજ સ્થાપના થઇ હતી. આ શાળા સાસુ વહુના સબંધને ઉજાગર કરતી લાડકીબાઈ શાળા નામ આપવામાં આવ્યું હતું. રાજ મહેલ યાદ અપાવતી ભવ્ય ઈમારત આજે પણ અડીખમ ઊભી છે. જેમાં શિક્ષણ માટે 14 રૂમો 1500થી વધુ બાળકોને 100 જેટલા શિક્ષકો શિક્ષણ આપતા હતાં. જ્યારે 10 જેટલા પટાવાળા બાળકો અને શાળાની દેખરેખ રાખવા ખડે પગે તૈયાર રહેતા હતાં.\nપરંતુ ભૂકંપમાં અનેક શાળાઓ જર્જરિત થઇ હતી. જેમાં દરબાર ગઢની શાળા નં.6 બારી રોડ પરની શાળા નં.9 શાક માર્કેટ પાસે આવેલી શાળા નં.8 ગુજરાતી શાળા નં.4 આ મેદાનમાં કાર્યરત થઇ હતી. આ તમામ શાળાઓ ક્રમશઃ બંધ કરી લાડકીબાઈ શાળામાં વિલીનીકરણ કરવામાં આવ્યું છે. હાલ વઢવાણ શહેરના 50,000 હાજરથી વધુ વિદ્યાર્થીઓના નામો શાળાના રેકર્ડ નોંધાયેલ છે. પરંતુ 100 વર્ષ પ્રાચીન આ શાળાની ઈમારત જર્જરિત બની ગઈ છે. આથી શાળાના શિક્ષકો અને નગરજનોએ વિરાસત સાચવવા માટે સક્રિય બન્યા છે. વઢવાણ લાડકીબાઈ શાળામાં તા.30/10/2021ને શનિવારના રોજ સાંજે નગરજન સભાનું આયોજન કરવામાં આવ્યું છે. આ બેઠક માટે વઢવાણ સ્વામીનારાયણ મંદિરના આચાર્ય માંધાવેન્દ્રપ્રસાદજીના આશીર્વાદ સાથે અતિથિવિશેષ પદે પ્રસિધ્ધ હાસ્યકલાકાર શ્રી જગદીશભાઈ ત્રિવેદી માર્ગદર્શન આપવા ઉપસ્થિત રહેશે. આ તકે શાળાના જીર્ણોધ્ધાર અંતર્ગત 14 રૂમો પ્રાર્થનાહોલ, કમ્પાઉન્ડવોલ, ચબુતરો પ્રવેશદ્વાર, પાણીની પરબ, પુસ્તકાલય, કમ્પ્યુટર રૂમ, પ્રયોગશાળા રૂમ, રમત ગમત, બગીચો સહિતના પ્રોજેક્ટ રજૂ કરશે.


Arunachal Pradesh's Yade Dujom Endured The Atrocities Of Her Stepmother From Childhood, But Did Not Give Up, Herself Gathered Information About Food Processing, Label Making And Preservatives And Became The Pickle Queen | અરુણાચલ પ્રદેશની યાદે દુજોમે બાળપણથી સાવકી માતાનાં અનેક અત્યાચાર સહન કર્યા, હાર ના માનીને પિકલ ક્વીન બની - Divya Bhaskar\nArunachal Pradesh's Yade Dujom Endured The Atrocities Of Her Stepmother From Childhood, But Did Not Give Up, Herself Gathered Information About Food Processing, Label Making And Preservatives And Became The Pickle Queen\nહાઉસ આંત્રપ્રિન્યોરની સક્સેસ સ્ટોરી:અરુણાચલ પ્રદેશની યાદે દુજોમે બાળપણથી સાવકી માતાનાં અનેક અત્યાચાર સહન કર્યા, હાર ના માનીને પિકલ ક્વીન બની\nઇટાનગર એક એવી જગ્યા છે જ્યાં બહુ ઓછી મહિલાઓ કામ કરે છે\nઅહીં યાદે એક આંત્રપ્રિન્યોર તરીકે પોતાની અલગ ઓળખ ધરાવે છે\nયાદે દુજોમ પિકલ ક્વીનના નામે પોતાની અલગ ઓળખ ધરાવે છે. તે જ્યારે4વર્ષની હતી, ત્યારે તેની માતાનું અવસાન થયું હતું. બાળપણથી પોતાની નાની અને પારકી માતાનો ખરાબ વ્યવહાર સહન કર્યો. અનેક દુઃખ વેઠીને પણ હાર માન્યા કરતાં તેણે જીવનમાં આગળ વધવાનું વિચાર્યું. ઇટાનગર એક એવી જગ્યા છે જ્યાં બહુ ઓછી મહિલાઓ કામ કરે છે. અહીં યાદે એક આંત્રપ્રિન્યોર તરીકે પોતાની અલગ ઓળખ ધરાવે છે. તેની બ્રાંડ અરુણાચલ પિકલ હાઉસ પણ અથાણા માટે કસ્ટમરની પ્રથમ પસંદ બની ગયું છે.\nયાદેએ કહ્યું, મારું અત્યાર સુધીનું જીવન સંઘર્ષમાં જ વીત્યું. મારી માતાનાં અવસાન પછી મારે અને મોટી બહેને નાનીના ઘરે રહેવું પડ્યું. તેઓ ખેતીકામ કરતા હતા અમે બંને તેને મદદ કરતા હતા. અમે બંને બહેનો મહેનત કરીને મોટા થયા અને એક દિવસ નાનીએ પણ દુનિયાને અલવિદા કહ્યું. ત્યારે મેં ધોરણ 8 પાસ કર્યું હતું. નાનીનાં મૃત્યુ પછી અમારે સાવકી માતા અને પિતા સાથે રહેવું પડ્યું. તે સમયે અમને બે ટંકની રોટલી પણ મળતી નહોતી. કપડા પર મળતા નહોતા. આવી સ્થિતિમાં ધોરણ 12 પાસ કર્યા પછી હું ઈટાનગર આવી ગઈ.અહીં અભ્યાસ ચાલુ રાખવા અને પોતાનો ખર્ચ ચલાવવા માટે નોકરી ચાલુ રાખી.\nએન્ટરપ્રાઈઝની શરુઆત પહેલાં તે સોશિયલ વર્કર તરીકે કામ કરતી હતી. યાદે પોતાના કામની સાથે દર મહીને બચત પણ કરતી હતી. એ સમયે તેણે ફૂડ પ્રોસેસિંગ, લેબલ મેકિંગ અને પ્રિઝર્વેટિવ્સ સાથે જોડાયેલી જાણકારી ભેગી કરી. તેણે મણીપુરની અમુક મહિલાઓને અથાણું બનાવતા શીખવાડ્યું. એ પછી અરુણાચલ પ્રદેશમાં તેની ટ્રેનિંગ લીધી. યાદેએ પોતાની બ્રાંડ અરુણાચલ પિકલ હાઉસની શરુઆત કરી. અહિયાં તે ગામની મહિલાઓને કમાણીની તક આપી રહી છે.


વૃંદાવનનાં ‘બુઆજી’ બિનવારસી મૃતદેહના અંતિમ સંસ્કાર કરે છે તથા તેમને મુખાગ્નિ પણ આપે છે\nવૃંદાવનમાં ‘બુઆજી’ તરીકે મશહૂર 55 વર્ષીય ડૉ. લક્ષ્મી ગૌતમ વર્ષ 2012થી બિનવારસી લાશોના અંતિમ સંસ્કાર કરે છે. શબને અગ્નિદાહ પણ પોતે જ આપે છે. કોઇની પાસેથી નાણાકીય મદદ પણ નથી લેતા. શરુમાં માત્ર મહિલાઓના અંતિમ સંસ્કાર કરતા ‘બુઆજી’2વર્ષથી પુરુષોના અંતિમ સંસ્કાર પણ કરે છે. 8 વર્ષમાં તેઓ અંદાજે 300 મૃતકોના અંતિમ સંસ્કાર કરી ચૂક્યા છે.\nવૃંદાવનની એસઓપી કોલેજમાં ઇતિહાસના એસોસિયેટ પ્રોફેસર રહેલાં ડૉ. લક્ષ્મી જણાવે છે કે, ‘2011-12માં સુપ્રીમકોર્ટે વૃંદાવનમાં રહેતી નિરાશ્રિત મહિલાઓનો સરવે કરાવવાનું નક્કી કર્યું. તે સરવેમાં સામે આવ્યું કે નિરાશ્રિત મહિલાઓના અંતિમ સંસ્કાર બરાબર રીતે નથી કરાતા. તેનાથી મને બહુ જ દુ:ખ થયું. આ દરમિયાન વૃંદાવનમાં રાધા નામની એક નિરાશ્રિત મહિલાનું શબ ચૂબતરા પર રખાયેલું મળ્યું. તેનું મોત સવારે થયું હતું પણ સાંજ સુધી કોઇએ તેને હાથ પણ ન લગાડ્યો. મેં તેના અંતિમ સંસ્કાર કર્યા અને તે દિવસથી જ મેં નિરાશ્રિત મહિલાઓના અંતિમ સંસ્કાર કરવાનું બીડું ઝડપી લીધું. ત્યારથી આજ સુધી એ જ કરી રહી છું.\nડૉ. લક્ષ્મીએ કહ્યું કે, મેં સવારે 8 વાગ્યે અને રાત્રે 11 વાગ્યે પણ મૃતદેહના અંતિમ સંસ્કાર કરેલા છે. હું આ કામ સાથે જોડાઇ તો પરિવારજનો મનથી સાથ નહોતા આપતા પણ હવે મારા બે દીકરા અને એક દીકરી મને સપોર્ટ કરે છે. પૈસાની મદદ પણ કરે છે.’ તેમણે કનક ધારા ફાઉન્ડેશન પણ બનાવ્યું છે. આ અસાધારણ સેવાકાર્ય માટે તત્કાલીન રાષ્ટ્રપતિ પ્રણવ મુખરજીએ વર્ષ 2015 અને 2016માં એમ બે વખત તેમને સન્માનિત પણ કર્યા.\nVrindavan's 'Buaji' preformed last rites of unclaimed bodies\nIn pics | Stocks in the news: Adani Ports and...\nસીધી બસ દુર્ઘટના:પરીક્ષા આપવા માટે જઈ રહેલા...\nરામના નામે:મહિલાની અંતિમ ઈચ્છા પતિએ પૂરી કરી,...\nબોલિવૂડનાં મૌન પર કહ્યું, ‘ધુરંધરોએ તેમની 7...